ကလိုစေးထူး: ဘ၀အတွက် အလိုအပ်ဆုံး ဆိုသည်မှာ...\nPosted by ကလိုစေးထူး at 10:12 PM\nစနေ ဘာသာပြန်ညံ့လို့ အတွေးတွေ ချဲ့ကုန်တဲ့ အတွက် တောင်းပန်ပါတယ်။\nမှုရင်းက တရုတ်လို ဖြစ်နေလို့ပါ။ နို့မဟုတ်ရင် မှုရင်းပါ တင်လိုက်ပါတယ်။\nတကယ်ဆို ခင်ပွန်းဆိုတာကို သူ့အတွက် အလိုအပ်ဆုံးလို့ ပြချင်ပုံမရပါဘူး...\nကြီးလာရင် ခွဲသွားကြမဲ့ သားသမီးကို ရွေးတဲ့ မိခင်ရဲ့ မေတ္တာကြီးမားပုံ...(ကော့်မန့်မှာ\nလူတယောက်က ရေးထားပါတယ်။ သားသမီးကိုပဲ ရွေးတဲ့ အမေကို သူတွေ့ဖူးပါတယ်တဲ့)\nအသက်ကြီးလာတော့ သားသမီးတွေ ခွဲသွားကြလို့ ခင်ပွန်းသည်ကိုပဲ အဖော်ပြုနေ\nရတဲ့ မိခင်ရဲ့ အထီးကျန်ပုံ...စနေ ကတော့ အဲလိုပဲ အတွေးကောက်ပါတယ်။\n“လူမျိုး” မတူလို့ အမြင်မတူဘူး ဆိုတာထက် အခုပလော့ခ်ဖတ်နေတဲ့ “လူနည်းစု”ကတောင်\nအမြင်မတူကြတာ...တွေးလေ ဝေးလေ နက်လေ ပါပဲ..ဘာဘဲဖြစ်ဖြစ် ကျေးဇူးတင်ပါတယ်။\nနောက် (၅)နှစ်မှ နေပြီး ဒီစာကို ပြန်လာဖတ်ရင် အတွေးတမျိုးဖြစ်သွားနိုင်ပါတယ်။\nJan 24, 2007, 1:34:00 AM\nစနေရှင်းထားပြီးပြီမို့ ကျနော်တို့ ဘုံနားလည်မှုရကြပြီလို့ ထင်ပါတယ်။\nငါစွဲ ဆိုတဲ့ စကားက အတော်ရင့်သီးသွားခဲ့ရင် တောင်းပန်ပါတယ်။ ငါစွဲ ဆိုတာ အတ္တကြီးတာကို ဆိုလိုတာမဟုတ်ဘဲ ငါယုံကြည်ထားသော အစွဲ လို့ ယူစေချင်ပါတယ်။ မိဘဆိုတာ မပယ်ကောင်းဘူးဆိုတာကြီး ခံနေတော့ ဘ၀လက်တွဲဖေါ်ဆိုတာ သိပ်ကို လိုအပ်တယ် အရေးကြီးတယ်ဆိုတာ မရလိုက်ဘူးလို့ဆိုလိုပါတယ်။ ဒီလိုဆိုခြင်းအားဖြင့် မိဘကို ပယ်ကောင်းတယ်လို့ မဆိုလိုပါ။ စာရှေ့ မရောက်တော့ဘူးလို့ဆိုလိုတာပါ။ ဒီနေရာမှာ ဘ၀လက်တွဲဖေါ် ဆိုတာ ခင်ပွန်းဇနီးတိုင်းကို မဆိုလိုပါ။ အဖေါ်ကောင်းကို သာဆိုလိုပါတယ်။ ခင်ပွန်းဇနီးတိုင်း အဖေါ်မဖြစ်နိုင်ပါ။ ငြင်းနေရတာနဲ့ ဒါလေးတောင် မပြောအားဘူး။ ကျန်သွားတယ်။\nတခါတုန်းက The Thinker ဆိုတဲ့ရုပ်ထုကြီးကို လူတစ်ယောက်က ကြည့်ပြီး ပန်းပုဆရာကို ခင်ဗျားဟာကြီးက ဝတ်လစ်စလစ် ရှက်စရာကြီးလို့ ပြောတော့ ပန်းပုဆရာက ခင်ဗျားက ရှက်စရာ ကို ပဲသွားကြည့်တာကို လို့ ပြန်ပြောသတဲ့။ တကယ်တော့ ပန်းပုဆရာက လူသားအားလုံး ကို ကိုယ်စားပြုတဲ့ အနေနဲ့ အဝတ်မဝတ်ပေးထားခဲ့တာပါ။\nကျနော် စနေ့စာကို ဖတ်စဉ်ကလည်း အော် လက်တွဲဖေါ်က သိပ် အရေးကြီး ပါလားဆိုတာပဲရလိုက်ပြီး မိဘကို ပစ်ပယ်လိုက်တယ် ဟုတ်လားဆိုတာ မရလိုက်တဲ့ အတွက် အတွေးတိမ်တယ် မိုက်မဲတယ် လို့ ပြောရင်လည်းခံယုံပါပဲ။\n`ဟုတ်သားပဲ၊ လက်တွဲဖော်ကသာ အရေးအကြီးဆုံး´ ဆိုတဲ့ အတွေးဆိုးကြီးကြောင့် လိုရင်သုံး၊ မလိုရင်ဖျက်ဆိုတဲ့ အဖြစ်ကို သန်းပေါင်းများစွာသော မိဘတွေ ရောက်သွားခဲ့ရင်တော့ ကမ္ဘာပေါ်မှာ သားသမီး ငတုံးပေါင်း သန်းပေါင်းများစွာ ရှိတယ်လို့ ဝီကီပီဒီယမှာ မှတ်တမ်းတင်လိုက်ကြပါစို့ရဲ့။\nသိပ်လည်းမစိုးရိမ်ကြပါနဲ့။ ကလိုစေထူးတို့၊ မေဓါဝီတို့ လို မတော်ကြရင်တောင် မြန်မာလူငယ်တွေ အဲဒီလောက်တော့ ဖျင်းကြမယ်မထင်ပါဘူး။\nစကား မစပ် … ကျနော် သေခြင်းတရားကို နားမလည်သေးပါဘူး။ ဘာဖြစ်လို့လဲဆိုတော့ ကျနော် မသေသေးဘဲ ရှင်နေသေးလို့ပါ။ ရှင်ခြင်းတရားကိုတော့ နားလည်အောင်လုပ်ရင်းနဲ့ လုံးပါးပါးလျက်ပါ။\nဒါနဲ့ ခင်ဗျားတို့ နဲ့ ငြင်းခုန်ရတာ သိပ်ပျော်ဖို့ကောင်းတယ်။ အတွေးတွေ အများကြီးရလို့ ကျေးဇူးလည်းတင်ပါတယ်။ နည်းနည်းတော့ မောပြီဗျာ။\nJan 24, 2007, 6:02:00 AM\nအော် တခုပြောဖို့ မေ့သွားခဲ့တယ်..\nကျွန်မရဲ့ ပို့စ်အောက်မှာ မမြင်ကြမှာစိုးလို့ အစိမ်းရောင် တောက်တောက်ကြီးနဲ့\n“အခုတော့ အဖေ့ဘေးမှာ အမေပဲကျန်ပြီး အမေ့ဘေးမှာ အဖေပဲကျန်နေခဲ့တဲ့\nစာဖတ်သူတွေရဲ့ ခေါင်းထဲ အတွေးဆိုးကြီးတွေ ၀င်အောင် ကျွန်မအတတ်နိုင်ဆုံး\nကြိုးစားပြီး ရှောင်ပါတယ်လို့ ပြောပါရစေ။ ကျွန်မဟာ ၀ါရင့်စာရေးဆရာလဲ မဟုတ်\nပါဘူး။ တခြားဘာသာစကားကိုလဲ ကျွမ်းကျင်အောင် တတ်တဲ့လူ မဟုတ်ပါဘူး။\nမြန်မာစာ ၀ါကျအထားအသိုနဲ့ အသုံးအနူန်းကိုလဲ ကျယ်ကျယ်ဝန်းဝန်း မသုံးတတ်ပါဘူး။\nရှင်းရှင်းပြောရရင် စကားပြောရင်တောင် မပီသပါဘူး။ ဒါပေမယ့် ဘယ်ဟာက အကောင်း\nဘယ်ဟာက အဆိုးဆိုတာကိုတော့ အနည်းငယ် ခွဲခြားတတ်တယ်လို့ ကိုယ့်ကို ယုံကြည်\nJan 24, 2007, 2:13:00 PM\nအခု မဆွေးနွေးမီမှာ ကျနော် တခုတွေးမိတာကို အရင်ပြောချင်ပါတယ်။ အခု ဆွေးနွေးပွဲက ဘာနဲ့တူသလဲ ဆိုတော့ တခါတုန်းက လူတယောက်ဟာ လက်ထဲမှာ ဆီတွေထည့်ထားတဲ့ ဆီပုံးအပေါက်ကြီးကို ကိုင်ပြီးလမ်းသွားနေတော့ သူသွားရာ လမ်းတလျှောက်မှာ အဲဒီ ဆီပုံးအပေါက်က ဆီတွေက ယိုကျလို့ပေါ့၊ သူက အရှေ့ကိုသာ အာရုံစိုက်နေတော့ အနောက်က သူ့ဆီပုံးမှာ ဆီတွေ ယိုကျနေတာလဲ မတွေ့ဘူး။ ခက်တာက `ဆီတွေ ယိုနေပါတယ်ဗျို့´ လို့ အနောက်ကနေ လှမ်းအော် သတိပေးတာကိုလဲ မကြားတာပဲ။ အခုက အဲဒီလို ဖြစ်နေသလို ထင်မိတယ်။\nကျနော့်အတွက်ကတော့ နောက် ငါးနှစ်မှ မဟုတ်ပါဘူး၊ နှစ်ပေါင်းများစွာ တိုင်အောင်လဲ (မိဘသည်သာ အလိုအပ်ဆုံးဆိုတဲ့) ဒီအယူအဆက ပြောင်းလဲ သွားစရာမရှိပါဘူး။ ချစ်သူ၊ ဇနီး၊ လက်တွဲဖော် ဘယ်လိုပဲ ခေါင်းစဉ်တပ်ပါစေ၊ အဲဒီ အဖော်ဆိုတာကြီးကတော့ ကျနော့်မိဘများထက် သာလွန်တဲ့ မေတ္တာ၊ သာလွန်တဲ့ နားလည်ပေးနိုင်စွမ်းမှုတွေ ရှိလာမယ်လို့ မယုံကြည်ပါဘူး။\nအဲဒီ အစိမ်းရောင် တောက်တောက်နဲ့ စာတန်းကြီးကိုလဲ မြင်ပါတယ်။ အမေ့ဘေးမှာ အဖေပဲကျန်ပြီး အဖေ့ဘေးမှာ အမေပဲကျန်တဲ့ လူတွေကိုယ်တိုင်ကရော `ငါ့ဘ၀ရဲ့ အလိုအပ်ဆုံးဟာ လက်တွဲဖော်ပါလား´ဆိုတဲ့ အတွေး ၀င်ပါတယ်လို့ စနေထင်ပါသလား။ သူတို့ချစ်ကြ ပါလိမ့်မယ်။ နားလည်မှုတွေ အပြန်အလှန်လဲ ရှိကြပါလိမ့်မယ်။ ဒါပေမယ့် စနေ့စာထဲက ကျောင်းသူလိုမျိုး မိဘနဲ့ လက်တွဲဖော်ကို ယှဉ်တွဲရွေးချယ်ရာမှာ မိဘကို ဖျက်ပစ်ပြီးမှ သူတို့လက်တွဲဖော်ကို ရွေးခဲ့တာဟုတ်ချင်မှ ဟုတ်ပါလိမ့်မယ်။ ဆိုလိုတာက သူတို့ အနားမှာ လက်တွဲဖော် စရကတည်းက သူတို့ဟာ မိဘကို ပစ်ပယ်ပြီး `ဒါကမှ ငါ့ရဲ့အလိုအပ်ဆုံး´လို့ သတ်မှတ်ပစ်လိုက်တာမျိုးလို့ ယုံကြည်ပါသလား။ အဖြစ်နိုင်ဆုံး အနေနဲ့ နားလည်ပေးလို့ရတာကတော့ အမေ့ဘေးမှာ အဖေပဲ ကျန်ပြီး အဖေ့ဘေးမှာ အမေပဲ ကျန်ခဲ့တဲ့လူတွေဟာ အဲဒီအချိန်မှာ သူတို့မိဘတွေ ဆုံးပါးသွားတဲ့ အချိန်ဖြစ်လို့ပါပဲ။\n၀ါရင့်စာရေးဆရာ ဟုတ်ခြင်း၊ မဟုတ်ခြင်း၊ မြန်မာဘာသာစကားကို ကျွမ်းကျင်စွာ သုံးစွဲတတ်ခြင်း မတတ်ခြင်းက တကယ်တော့ အဓိကမကျပါ။ တခုတော့ ရှိပါတယ်။ စာရေးတော့မယ်လို့ စဉ်းစားရင် ကိုယ့်စာကို ဖတ်တဲ့၊ ဖတ်မယ့် စာဖတ်သူကို ဘာပေးမလဲဆိုတာတော့ ရှိပါတယ်။ တကယ်တော့ စာရေးတဲ့လူတွေဟာ ဟင်းချက်သမားတွေ လိုပါပဲ။ သူတို့ချက်လိုက်တဲ့ ဟင်းကအစပ် အဟပ်တည့်ရင် စားတဲ့လူမှာ အရသာကောင်းတွေ့ပါတယ်။ အာဟာရ ကောင်းကောင်းရပါတယ်။ အဆိပ်ဖြစ်စေမယ့် အစာကို ဟင်းထဲမှာ ရောမွှေချက်မိရင် စားရတဲ့ လူတွေကို ဥပါဒ်ရောက်စေတတ်ပါတယ်။\nစာဖတ်သူတွေရဲ့ ခေါင်းထဲ အတွေးဆိုးကြီး မရောက်အောင် ရှောင်ကြဉ်တဲ့အတွက် ကျေးဇူးအထူးတင်ပါတယ်။ ဒါပေမယ့် ကျနော့်အနေနဲ့ကလဲ ဘ၀အတွက် (မိဘထက်တောင်) အလိုအပ်ဆုံးဟာ လက်တွဲဖော်ဆိုတဲ့ အတွေးမျိုးကို အဲဒီစာကနေတဆင့် မရစေလိုပါဘူး။ `အလိုအပ်ဆုံး´ ဆိုတဲ့ပို့စ်ကို သာမန်အားဖြင့် ဖတ်ကြည့်လိုက်ရင် `ဒါ၊ ဟုတ်ပေသားပဲ၊ တကယ်တမ်း ငါ့အနားမှာ အလိုအပ်ဆုံးက လက်တွဲဖော်´ ဆိုတဲ့ အတွေးဝင်သွားစရာ ရှိနေပါတယ်။ အထူးသဖြင့် အဲဒီ အစိမ်းရောင် တောက်တောက်စာကြီးက အပေါ်က အတွေးကို ပိုမိုခိုင်ခံ့အောင် ထပ်မံ အထူးပြုနေပါတယ်။\nကိုချမ်းစိုးဝင်းပြောသလို လက်တွဲဖော်ဆိုတာ သိပ်အရေးကြီးတယ်ဆိုတာ မှန်ပါတယ်။ ဒါပေမယ့် အဲဒီလက်တွဲဖော်က ဘယ်သူပါလဲ။ အဓိပ္ပာယ်များစွာ ကောက်ယူလို့ ရတဲ့ `လက်တွဲဖော်´ဆိုတဲ့ စကားလုံးမှာ အဲဒီကျောင်းသူ ရွေးချယ်လိုက်တာကတော့ သူ့ခင်ပွန်းပါ။ မိဘမဟုတ်ခဲ့ပါဘူး။ မိဘကိုပယ်ဖျက်လိုက်ပြီးမှ လက်တွဲဖော်ကို ရွေးတယ်ဆိုတဲ့ မက်ဆေ့ကို မရဘူးဆိုရင် အဲဒီကျောင်းသူ မိဘဆိုတဲ့ နာမည်ကို (မတုန်လှုပ် မငိုကြွေးခင်) ဖျက်ပစ်လိုက်တဲ့ စာကြောင်းကို ကျော်များ ဖတ်လိုက်လေသလား တွေးစရာပါပဲ။ ကိုချမ်းမြစိုးပြောတဲ့ ၀ီကီပီဒီယ ( Wicked Period လို့ ဆိုလိုချင်ပုံရပါတယ် ) ကို စာရင်းဝင်နေတဲ့ `ဘ၀မှာ (မိဘထက်တောင်) အလိုအပ်ဆုံးက လက်တွဲဖော်´ လို့ခံယူထားတဲ့ သားသမီးတွေ သန်းပေါင်းများစွာ ရှိနေပြီဆိုရင်တောင် နောက်ထပ် စာရင်းမတိုးစေချင်တော့ပါ။\nကျနော် လူတော်မဟုတ်ပါ။ အဲဒီလိုပဲ မြန်မာလူငယ်တွေလဲ လူဖျင်းမဟုတ်တာကို နားလည်ပါတယ်။ ဒါပေမယ့် ဖတ်လိုက်ရတဲ့ စာတကြောင်း၊ တွေးမိလိုက်တဲ့ အတွေးတချက်ကနေ အဆိပ်မသင့်စေချင်ပါ။ အဲဒီရည်ရွယ်ချက် တခုတည်းအတွက်နဲ့ အခုလို ဆွေးနွေးနေခြင်း ဖြစ်ပါတယ်။ (ငြင်းခုံခြင်း မဟုတ်ပါ)။ ကိုချမ်းစိုးဝင်းဟာ သေခြင်းတရားကို နားလည်နေပါတယ်လို့လဲ ကျနော်မရေးခဲ့ပါဘူး။ စာကို သေချာစွာ ဖတ်ပါအုံးလို့ မေတ္တာရပ်ခံပါတယ်။ မေ့ပုံမရပါဘူး လို့ပဲ ရေးခဲ့တာပါ။ တသက်လုံး အပျိုကြီး၊ လူပျိုကြီးလုပ် မိဘနဲ့အတူနေပြီး မိဘထက် အရင်သေသွားခဲ့ရင်တော့ မပြောတတ်ဘူးလေလို့ ကိုချမ်းစိုးဝင်း ပြောခဲ့တဲ့ စကားအရ လူတယောက်ဟာ အချိန်မရွေး၊ အသက်အရွယ်မရွေး၊ နေရာမရွေး သေသွားနိုင်တယ်ဆိုတာကို မေ့ပုံမရဘူးလို့ ရည်ရွယ် ရေးခဲ့တာပါ။\nစာလဲ အတော်ကို ရှည်ပါပြီ။ ဆွေးနွေးခြင်းဟာ ဆွေးနွေးသူတွေရော၊ လေ့လာသူတွေကိုပါ အသိဉာဏ်တိုးစေ ပါလိမ့်မယ်။ `ငြင်းခုန်ခြင်း´ ကတော့ တဖက်နဲ့ တဖက် ရန်လိုခြင်း၊ အမျက်ပွားခြင်း၊ မုန်းတီးခြင်းတွေသာ ဖြစ်လာပါလိမ့်မယ်လို့ ပြောရင်း ခဏ နားပါရစေ။ ဆွေးနွေးကြပါစို့။\nJan 24, 2007, 5:17:00 PM\nအားလုံးဆွေးနွေးတာကို ဖတ်ရလေ ဗဟုသုတရလေပါပဲ၊၊\nလူတစ်ယောက်နှင့် တစ်ယောက်အမြင်မှ မတူနိုင်တာပဲလေ၊၊\nကျွန်မလည်း စိတ်ဝင်စားလွန်းလို့ ကျွန်မဆရာကို မေးမိပါတယ်၊\nဆရာက “ဘ၀မှာအလိုအပ်ဆုံးက သတိပေါ့”လို့ဖြေပါတယ်၊၊ ဒါကဆရာအမြင်ပါ၊\nအလိုအပ်ဆုံးက ဘာလဲ ” လို့မေးမိပါတယ်၊၊\nဆရာက တစ်ယောက်နှင့်တစ်ယောက် အမြင်မတူနိုင်ဖူးလို့ပြောပါတယ်၊။\nအသက်အရွယ်နှင့်လည်းဆိုင်တယ်၊၊ ကြီးပြင်းလာတဲ့ ဘ၀မှာ ရခဲ့တဲ့ အသိတွေနှင့်လည်းဆိုင်ပါတယ်၊၊ငယ်ရွယ်တဲ့အချိန်မှာတော့မိဘကိုအလိုအပ်ဆုံးပေါ့၊\nတချို့ဆို မိဘကိုပစ်ပီး အိမ်ထောင်ဖက်နောက်လိုက်သွားတာမျိုးတွေလည်းရှိပါတယ်၊၊ အရွယ်ရောက်လာချိန်မှာတော့ မိဘထက် အိမ်ထောင်ဖက်ကို အာကိုးမိတတ်ကြတယ်၊အသက်ကြီးလာရင်တော့ သားသမီးကို ပိုပြီးလိုအပ်လာကြတယ်တဲ့၊၊ တကယ်တော့ မိဘဆိုတာ အမြဲ သားသမီးအပေါ် ကြင်နာမှုတွေ၊မေတ္တာတွေ အမြဲပေးနေကြသူများဖြစ်ပါတယ်၊၊လိုအပ်တဲ့အချိန်တိုင်းမှာပေါ့၊၊\nJan 24, 2007, 11:30:00 PM\nတကယ်တော့ စနေ ဘာသာပြန်ညံ့လို့ မဟုတ်ပါဘူး။ စနေ ဘာသာပြန်တာ အဆင်ပြေပါတယ်။ ဆိုလိုချင်တဲ့အဓိပ္ပါယ်လည်း ပေါ်လွင်ထင်ရှားပါတယ်။\nလူမျိုးမတူလို့ အမြင်မတူဘူးဆိုတာ ယေဘုယျ ပြောလိုက်တာပါ။ တကယ်တမ်းက လူတယောက် နဲ့ တယောက်ရဲ့ အမြင်ချင်းမတူဘူးဆိုတာဟာ သူ မွေးဖွားကြီးပြင်းရာ ပတ်ဝန်းကျင်၊ သူ ကျင်လည်ရာ အသိုင်းအ၀ိုင်း၊ သူ့အပေါ်လူတွေရဲ့ သဘောထားနဲ့ ဆက်ဆံမှု သူဖတ်တဲ့စာပေပညာရပ် ဒါတွေပေါ်မှာ မူတည်ပါတယ်။ ဒီတော့ တယောက်နဲ့ တယောက် တွေးခေါ် မြော်မြင်မှုချင်းဟာ တထပ်တည်း ကျချင်မှ ကျပါလိမ့်မယ်။ ဒါဟာ အငြင်းပွားစရာ ကိစ္စရပ်မဟုတ်ပါဘူး။\nအခု .. ဒီကိစ္စမှာ ဘလော့ဖတ်သူ လူနည်းစုကတောင် အမြင်မတူကြဘူး ခံယူချက်မတူကြဘူး ဆိုတာတော့ သေချာနေပါပြီ။ ဒီတော့ စာဖတ်သူ အမျိုးမျိုးထဲမှာ ဒီိလို ရွေးချယ်မှုကို အားကျ အတုယူသူတွေ … အမြင်တမျိုးနဲ့ မြင်သူတွေ တဦးတလေ ပါကောင်း ပါနိုင်ပြီပေါ့။\nမိဘဟာ လက်တွဲဖော်လောက် လိုအပ်တဲ့သူမဟုတ် … ဖျက်ထုတ်လိုက်လို့ရတယ် ဆိုတဲ့ အတွေးမျိုး တယောက်တလေများ တွေးမိလေကြမလားလို့ … ကိုချမ်းစိုးဝင်းက မစိုးရိမ်ပါနဲ့ လို့ ပြောပေမဲ့ ကျမတော့ စိုးရိမ်မိပါတယ်။ ဒါဟာ လူငယ်တွေကို အထင်သေးလို့မဟုတ်ပါ။ အမြင် ဆိုတာ အမျိုးမျိုးရှိတယ် ဆိုတာ သိထားတဲ့အတွက် စိုးရိမ်မိခြင်းဖြစ်ပါတယ်။\nတခါတရံ စာရေးသူက ဘာရယ်လို့မဟုတ်ဘဲ ရေးလိုက်မိတဲ့ အကြောင်းအရာတခုကို စာဖတ်သူက ခံယူချက်တမျိုးနဲ့ မြင်လိုက်မိလို့ ဒုက္ခ ရောက်ခဲ့ရတာမျိုးတွေလည်း အများကြီးပါ။ စာရေးသူတဦးဟာ မိမိ ရေးလိုက်တဲ့ စာပေါ်မှာ တာဝန်ယူနိုင်ရမယ်၊ တာဝန်လည်း ယူရဲရပါမယ်။ နှုတ်တရာ စာတလုံးဆိုသလို စာပေရဲ့ အင်အားက အလွန်ကြီးမားပါတယ်။ ဓားသွားထက် ကလောင်သွားထက်တယ်လို့ ဆိုကြတယ်မဟုတ်ပါလား။\nသို့ပေမဲ့လည်း ကလောင်သွားတွေနဲ့ စစ်တိုက်ဖို့ရယ်တော့ စိတ်ကူးမရှိပါဘူးရှင် … ကျမက ငြိမ်းချမ်းမှုကို မြတ်နိုးသူပါ …။ ငြင်းခုန်ခြင်းကိုလည်း ရှောင်ကြဉ်လေ့ရှိပါတယ်။ တခါတရံ ဝေဖန်ရေးစာပေတွေ ရေးလေ့ရှိပေမဲ့ အပြုသဘောနဲ့ ပြောပြလိုတဲ့ စေတနာအရင်းခံပဲရှိပါတယ်။ ဒီစာကိုဖတ်ရင် တချို့သောသူတွေ ဒီလို မြင်နိုင်တယ် ဆိုတာမျိုး ထောက်ပြပြီး ကိုယ့်အမြင်ကို ဆွေးနွေးခြင်း ပြောပြခြင်း သက်သက်မျှသာပါ။\nနိဂုံးချုပ်ရရင်တော့ အားလုံးဟာ လွတ်လပ်စွာ သဘောထားကွဲလွဲခွင့် ရှိတဲ့အတွက် လက်ခံခြင်း လက်မခံခြင်းဆိုတာ မိမိရဲ့ ခံယူချက်ပေါ်မှာသာ မူတည်ပါတယ်လို့ ပြောပါရစေ … ။\nကိုသံလွင်ရေ … လေကြောနည်းနည်းရှည်မိတာ ခွင့်လွှတ်ပါရှင်။\nJan 25, 2007, 12:36:00 AM\n(Sorry, I'd like to finish this up in English.)\nI think, most of Sanay's posts give me different thoughts everytime.\nWishing you all in happy blogging!!\nJan 25, 2007, 9:58:00 AM\nကလိုစေးထူးရေ၊ ကျွန်တော်တွေ့ဖူးသမျှကတော့ နိုင်းနိုင်းစနေဟာ စာတွေတော်တော်ရေးဖူးတယ်။ သူရေးတဲ့ စာတိုင်းလိုလိုလဲ ကောင်းတာများတယ်။ သူများကို ဝေဖန်ရင် ကိုယ်တိုင်က သူ့လောက်မလုပ်နိုင်သေးပဲ မဝေဖန်သင့်ဘူးလို့ ထင်တယ်ဗျာ။ ဘလော့မှာလောက်တင် မကျေနပ်ပါနဲ့၊ သူ့လို လိုက်ရေးပြီးမှ ဝေဖန်ပါလား။\nJan 25, 2007, 7:50:00 PM\nဒီကွန်မန့် ဖတ်ရတာ … ရယ်တော့ရယ်ရသား၊ ရေးတဲ့သူက အမည်တပ်မထားတော့ ဘယ်သူမှန်းတော့ မသိပါဘူး။ ဒါပေမဲ့ စာပေမှာ နှံ့စပ်မှုမရှိတာတော့ သေချာသလောက်ပါပဲ။ ပြောရမယ်ဆိုရင် အင်တာနက် ၀က်ဘ်ဆိုက်အနည်းငယ် ခြေရာခွက်လေးတွေထဲမှာလောက်သာ ကျင်လည်ကျက်စားနေတဲ့ မျက်စိကြောင်ကြောင် ဖားပေါင်ကျိုးလေးနဲ့တူပါရဲ့။\nကလိုစေးထူးက ဘာတွေရေးခဲ့သလဲ … နိုင်းနိုင်းစနေက ဘာတွေရေးခဲ့သလဲ … ယှဉ်စရာကို မလိုအောင် ကွာခြားလွန်းပါတယ်။\nနိုင်းနိုင်းစနေ ရေးတဲ့စာတွေ ကောင်းပါတယ်။ မှန်ပါတယ်။ သူ့ကိုလည်း ကျမတို့ အားပေးပါတယ်။\nဒါပေမဲ့ ကလိုစေးထူးဟာ သူ့လောက်မလုပ်နိုင်ဘူးလို့ ဘာကိုကြည့်ပြီးပြောရတာလဲ။ ကလိုစေးထူးဟာ နိုင်ငံတကာ အသိအမှတ်ပြု စာနယ်ဇင်းတွေမှာပါ ရေးတဲ့ ဆောင်းပါးရှင်တဦးဆိုတာ မသိလို့ထင်ပါရဲ့။\nဒါကိုသိမယ်ဆိုရင်တော့ ကလိုစေးထူးဟာ ဘလော့လောက်မှာတင်ကျေနပ်နေတယ်လို့ ပြောအုံးမလား …။\nလူတယောက်ကို ဝေဖန်မယ်ဆိုရင် အဲဒီလူအကြောင်း နှံ့နှံ့စပ်စပ် သိဖို့ လိုတယ်။ ကလိုစေးထူးဟာ နိုင်းနိုင်းစနေ ကို ပုဂ္ဂိုလ်ရေးဝေဖန်တိုက်ခိုက်နေတာ မဟုတ်ပါဘူး။ သူ့ရဲ့ စာကို ဝေဖန်တာပါ။ စာဖတ်တတ်သူများ ကလိုစေးထူးရေးသားချက်ကို ကြည့်မယ်ဆိုရင် တိုက်ခိုက်တာလား အပြုသဘောနဲ့ပြောတာလား သိနိုင်ပါတယ်။\nဘယ်နေရာမှာ မဆို ဝေဖန်မှုရှိမှ တိုးတက်ပါမယ်။ အပြုသဘောနဲ့ဝေဖန်တာကို လက်ခံရပါမယ်။ ဒါမှလည်း ပြုပြင်နိုင်မယ် မဟုတ်လား။ ဝေဖန်တာကို ခံနိုင်ရည်မရှိရင် ဘာမှလုပ်မနေနဲ့ ငုတ်တုတ်ထိုင်နေရုံပါပဲ။\nအမည်မဲ့သူဟာ ဝေဖန်ရေးအကြောင်းကိုလည်း နားလည်ဟန်မတူပါဘူး။\nအကယ်၍ ကလိုစေးထူးဟာ နိုင်းနိုင်းစနေလို စာကောင်းပေကောင်းတွေ ရေးခဲ့သူမဟုတ်ဖူးဆိုပါစို့။\nမရေးခဲ့တာနဲ့ပဲ မဝေဖန်ရတော့ဘူးလား …။ အကောင်းအဆိုး အကြောင်းအကျိုး ထောက်မပြရတော့ဘူးလား။\nဒီလိုဆိုရင်ဖြင့် သဘောထား သေးသိမ်လွန်းရာ ကျနေပါပြီ။\nကျမတို့ဟာ ‘စာ’ ကို ဖတ်နေကြတာပါ။ ‘လူ’ ကိုဖတ်နေကြတာမဟုတ်ပါဘူး။ ထိုနည်းတူစွာ ‘စာ’ ကို ပဲ ဝေဖန်တာပါ ..။ ‘လူ’ ကို ဝေဖန်တာမဟုတ်ပါဘူး။ ဒီတော့ကာ … စာတပုဒ်ဟာ ကောင်းရင် ဘာကြောင့် ကောင်းတယ်၊ ဆိုးရင် ဘာကြောင့် ဆိုးတယ်၊ လက်ခံနိုင်ရင် ဘာကြောင့်လက်ခံနိုင်တယ် … လက်မခံနိုင်ရင် ဘာကြောင့်လက်မခံနိုင်ဘူး … ဆိုတာ လွတ်လပ်စွာ ပြောခွင့်ရှိပါတယ်။ သူ့လို ရေးနိုင်မှ သူ့ကို ဝေဖန်ခွင့်ရှိမယ် ဆိုရင်တော့…. အင်း … ရုပ်ရှင်တကားမှ မရိုက်ဖူးဘဲ ရုပ်ရှင် ဝေဖန်ရေး ကို ထိထိမိမိရေးနိုင်လို့ ရုပ်ရှင်လောကသားတွေတွင်မက အားလုံးကလေးစားရတဲ့ ဆရာကြီးစိန်ခင်မောင်ရီ သာ သက်ရှိထင်ရှားရှိနေရင် ထိုင်ငိုနေမလားပဲ …။\nဒီတော့ ကျမ အကြံပေးချင်တာက ခြေရာခွက်လေးထဲမှာပဲ ကျေနပ်မနေပါနဲ့။ မျက်မွှေးတဆုံးပဲ မကြည့်ပါနဲ့။ လေ့လာပါ .. ဖြန့်ကျက်တွေးပါ။ မျက်စိတဆုံးကြည့်ပါ။ ဥာဏ်အမြော်အမြင်ရှိပါစေ။\nJan 25, 2007, 9:29:00 PM\n"အလိုအပ်ဆုံး" ဆိုတဲ့ ပို့စ်အတွက် စဉ်းစားဖြစ်သွားတာတွေ အများကြီးပဲ...\nကျမဆိုရင်တော့ "မိဘ"ဆိုတဲ့ ကျမရဲ့ မွေးကျေးဇူးရှင်၊ ကျွေးကျေးဇူးရှင်တွေကို ကျမရဲ့ ဘ၀ထဲကနေ မလိုအပ်ဘူးဆိုပြီး ဖျက်ပစ်ရဲတဲ့သတ္တိမပြောနဲ့ စဉ်းတောင်မစဉ်းစားမိပါဘူး၊ လက်ဦးဆရာများဖြစ်ခဲ့တဲ့ ကျမရဲ့"မိဘ"နှစ်ပါးကတော့ ဘယ်အသက်အရွယ်၊ ဘယ်အချိန်ရောက်ရောက် ကျမအတွက်တော့ အလိုအပ်ဆုံးပါပဲ။ သူတို့ရဲ့ကျေးဇူးတွေကိုလဲ သူတို့မရှိကြတော့ဘူးဆိုရင်တောင်မှ တမ်းတရင်း၊ အစဉ်အမြဲအောက်မေ့ သတိရနေမှာပါ။ မိဘတွေက မကောင်းခဲ့ဘူးဆိုရင်တောင်မှ ကျမတို့ဟာ ရွေးချယ်ပိုင်ခွင့်မရှိခဲ့ကြပါဘူး၊ သူတို့မွေးမှ လူဖြစ်လာရတာပါ။ သူတို့ကို ဘယ်လိုနည်းနဲ့မှ ကျမဘ၀ထဲက ဖျက်ထုတ်မပစ်နိုင်ပါဘူး။ အသက်အပိုင်းအခြားအတွေ့အကြုံတွေ ပြောင်းလဲရင့်ကျက်လာခဲ့ရင်လဲ လိုအပ်မှုတွေ ပြောင်းလဲသွားမှာ ဖြစ်ပေမယ့် ကျမရဲ့ "မိဘ" တွေကတော့ ကျမဘ၀ရဲ့ အဖိုးမဖြတ်နိုင်တဲ့ သူတွေပါပဲ။ ပြီးတော့ အပေးသာရှိပြီး အယူမရှိတဲ့ "မိဘမေတ္တာ"ကို အမြဲတန်ဖိုးထားနေမှာပါ။\nပထမဆုံး မစနေပို့စ်မှာ "ကျောင်းသူလေးက ဘာဖြစ်လို့များ မိဘရင်ခွင်ကမလွတ်သေးပဲနဲ့တောင် ခုလက်ရှိရှိနေတဲ့ မိဘတွေကိုမရွေးပဲနဲ့ မရသေးတဲ့ ကိုယ့်အပေါ်ကို ကောင်းမယ်မကောင်းဘူး ကြိုမသိနိုင်တဲ့သူ(ဘ၀ဖော်ဆိုတာ)ကို ရွေးခဲ့တာလဲ? ဒါကို ကျမ ဘ၀င်မကျပါဘူး။ ပြီးတော့ မိဘ ဆိုတဲ့ နံမယ်ကိုမဖျက်ခင် မတုန်လှုပ်သေးပဲနဲ့ ဘာဖြစ်လို့ ဘ၀ဖော်နဲ့ သားသမီး ကိုရွေးရတော့မှ သားသမီးကိုဖျက်ပြီးမှ တုန်လှုပ်စွာငိုကြွေးတာလဲ၊ သူက မိဘနေရာမရောက်သေးပဲနဲ့တောင် မိဘစိတ်ရှိနေတယ်လို့ ထင်ပါတယ်။ ဒီမှာပဲ မိဘဆိုတာ ဖြစ်မလာ၊ မွေးမလာသေးတဲ့ သားသမီးအပေါ်မှာတောင် ကောင်းနိုင်ပါလားဆိုတဲ့ အသိတစ်ခု ထပ်ရပါတယ်။\nပြီးတော့ အရွယ်ရောက်လာလို့ မိဘထက် ကိုယ့်အပေါ်ကောင်းမယ့်သူလို့ ယုံကြည်မိပြီးရွေးတယ်ဆို တစ်မျိုးပါ။ ဒါကလဲ ကံစမ်းမဲပါပဲ သူကောင်းသလားမကောင်းလား လုံးဝသေချာသိမနေနိုင်တဲ့ အနေအထားမှာရှိပါတယ်။ ကောင်းခဲ့မယ်ဆိုရင်တောင်မှပဲ မိဘဆိုတာကို ကိုယ့်ဘ၀ရဲ့ အလိုအပ်ဆုံးဆိုတဲ့နေရာက ဖယ်ရှားရဲတဲ့ သတ္တိကိုတော့ ချီးကျူးပါတယ်။ သူသာ သူ့ဘ၀မှာ ဘယ်သူဘယ်ဝါဟာဖြင့် ဘယ်အသက်ပိုင်းတွင်း ဘယ်လိုနေရာကနေ အလိုအပ်ဆုံးဖြစ်ခဲ့တယ်လို့ ဆရာကို သုံးဦးလုံးဖျက်မပစ်ပဲ ပြန်ငြင်းရဲရင် ဆရာလဲ ကျေနပ်လောက်စရာ အဖြေအတွက် ဆက်ဖျက်ခိုင်းမယ်မထင်တော့ပါဘူး၊ သူလဲ ဒီနေရာတွေ၊ ဒီလိုခံစားမှုတွေကို ဖြတ်သန်းခဲ့ဖူးတာပဲ။\nဒီနေရာမှာပဲ ဘာသာ၊ လူမျိုး၊ ငါစွဲတွေနဲ့ မဆိုင်တော့ပါဘူး၊ ကိုယ့်ရဲ့ဆုံးဖြတ်ချက်နဲ့ ခံယူချက်နဲ့သာ သက်ဆိုင်သွားတယ်။ ပြီးတော့ လူငယ်တွေဝင်ဖတ်မိခဲ့ရင် ငါတို့ဘ၀ရဲ့ အလိုအပ်ဆုံးဟာ ဘ၀ဖော်ဆိုတဲ့ အတွေးနဲ့ မိဘတွေကို မကောင်းမြင်ကြမှာလဲ မလိုလားပါဘူး။ ပြီးတော့လဲ မိဘနှစ်ပါးဟာဖြင့် ဘ၀မှာ လိုမှသုံးပြီး မလိုအပ်ရင် ဖျက်ပစ်လို့ရတယ်ဆိုတဲ့ အတွေးလဲ မ၀င်ကြစေချင်ပါဘူး။\nနောက်တစ်ခါ မမေရဲ့ပို့စ်မှာတော့ သူ့ရဲ့ အလိုအပ်ဆုံးဆိုတာကို သူတစ်ဦးတည်းရဲ့ ခံစားမှုနဲ့ဖော်ပြသွားတာပါ။ ဒီမှာပဲ "မေတ္တာရှင်တို့ရဲ့စိတ်ထား" ဆိုတာပါလာတဲ့အတွက် မေတ္တာရှင်နေရာမှာ ကိုယ့်မိဘဆိုရင် သားသမီး ဒုက္ခရောက်မှာမျိုးလိုလားပါ့မလား၊ သူသာအသေခံသွားမယ် သားသမီးတော့ မှည့်တစ်ပေါက်မစွန်းစေရဘူးဆိုတဲ့ မိဘမေတ္တာကို ပြမှာပါ၊ ပြီးတော့ တကယ့်မေတ္တာရှင်အစစ်ဆိုရင်လဲ ရန်သူ၊ ချစ်သူ၊ မုန်းသူ ခွဲခြားမနေပါဘူး၊ သူပဲ အသေခံမှာပါ။ ဒီနေရာမှာ ကိုယ့်ဘ၀ဖော်ဆိုတာကို ထည့်တွေးကြည့်ပါဦး၊ သူက တကယ်ကိုမေတ္တာရှိပြီး ကိုယ့်အတွက် အသက်အသေခံပါ့မလား၊ ဘာ့ကြောင့်အသက်အသေခံမှာလဲ အသေမခံခင်မှာ သူဘာတွေစဉ်းစားမလဲ၊ သူ့အပေါ်ဘယ်လောက်ကောင်းခဲ့သလဲဆိုတာတော့ စဉ်းစားနေမှာသေချာပါတယ်။ ကျမကိုသာရွေးခိုင်းရင် မေတ္တာရှင်လောက်လဲ ပါရမီမရင့်သန်သေးတော့ သူတစ်ပါးအတွက် ကိုယ်တိုင်သေဖို့လဲ မရဲဘူး။ ကိုယ့်ကြောင့်လဲ သူတစ်ပါး ဒုက္ခရောက်မှာ မကြည့်ရက်ပါဘူး၊ ဒါနဲ့ပဲ မူးပြီးလဲသွားမယ်ထင်တယ်၊ တကယ်ပါ။\nကိုဆေးထူးရဲ့ပို့စ်ကတော့ သူ့ဘ၀ရဲ့ အလိုအပ်ဆုံးနဲ့ သူများတွေကို အတွေးမမှားစေဖို့ထောက်ပြတာပါပဲ။ သူ့ကော်မက်အောက်ဆုံးက "ကိုရင်" ပြောခဲ့တာကတော့ မိဘတွေ မရှိလို့ မောင်ကိုရွေးတယ်၊ အဲ့ဒီမှာပဲ ဘ၀ဖော်ကိုရွေးပါတော့လား၊ ဘာဖြစ်လို့မောင်ကိုရွေးလဲ? မိဘတွေကိုယ်စား ဘ၀မှာ အစားထိုးမရနိုင်တော့လို့ ရွေးချယ်ခဲ့တာ၊ ဘ၀ဖော်နဲ့ သားသမီးကတော့ ပြန်အစားထိုးလို့ရတယ်လေ၊ ဒါ့ကြောင့် ပညာရှိလို့ ဘုရင်က သတ်မှတ်ခဲ့တာ။\nဘ၀ဖော်ဆိုတာ သူ့ကိုလိုချင်မိလို့ သူနဲ့နေရင် အဆင်ပြေနိုင်မယ်၊ ကိုယ့်အပေါ်ကောင်းနိုင်မယ်ထင်မိလို့ လက်တွဲကြတာ၊ တကယ်လို့များ သူနဲ့ကိုယ် အပေးအယူမမျှတော့တဲ့တစ်နေ့၊ နားလည်မှုတွေ လွဲသွားတဲ့တစ်နေ့မှာ ကွဲသွားကြတာတွေ အများကြီးပါ။ ဘ၀ဖော်ဆိုတာ လိုချင်မိလို့ ရှိလာတာ၊ မလိုချင်ရင် ရှိလာစရာအကြောင်းမရှိဘူး။\nဒါပေမယ့် "မိဘ"နှစ်ပါးကတော့ ကိုယ့်အတွက်လိုအပ်နေလို့ကို ရှိနေတာ။ ဒီနေရာမှာ လိုချင်မှုနဲ့ လိုအပ်နေမှုကွာခြားသွားတယ်လို့ ကျမထင်တယ်။\nကျမရဲ့ဘ၀မှာ ကျမရဲ့အသက်အပိုင်းအခြားအလိုက် လိုချင်မှုတွေဖြစ်တည်လာနေသမျှ ကျန်သူတွေကို အလိုရှိနေဦးမှာဖြစ်ပေမယ့် "မိဘ" နှစ်ပါးကတော့ သက်ရှိထင်ရှား ရှိရှိ မရှိရှိ ကျမဘ၀ရဲ့ အလိုအပ်ဆုံးသော သူတွေပါပဲ....\nJan 26, 2007, 5:54:00 AM\nမမေဒါဝီပြောတဲ့ ဝေဖန်ရေးဆိုတာကို လက်ခံပါတယ်။ ဝေဖန်ခြင်ရင်လဲ ကိုယ်တိုင်က တစ်ခုခုတော့ လုပ်နိုင်စွမ်းရှိရမယ်လို့ ပြောတာပါ။ ဒါနဲ့ ကျွန်တော်ပြောနေတာ ကလိုဆေးထူးကိုပါ။ မမေဒါဝီကို မဟုတ်ပါဘူးနော။\nကျမကို တိုက်ရိုက်မပြောသော်လည်း ဒီဇာတ်လမ်းရဲ့ အစက ကျမမို့ မနေနိုင်မထိုင်နိုင် ၀င်ပါရတာပါ။ နိုင်းနိုင်းစနေရဲ့ ပို့စ်ကို ကျမကဖတ်ပြီး ကျမခံစားမိတဲ့ဘက်က ရေးတယ်။ ကျမ ရေးတဲ့စာကို ဖတ်ကြည့်ပါ။ နိုင်းနိုင်းစနေကို တိုက်ခိုက်တာ ဝေဖန်တာ တခုမှမပါပါဘူး။ ဘာကြောင့်တုန်းဆိုတာ့ နိုင်းနိုင်းစနေရဲ့ စာဟာ သူ့အတွေးအခေါ် မဟုတ်လို့ပါပဲ။ ဘာသာပြန်ဆိုတာ အားလုံးသိပါတယ်။ ဒါကြောင့်ကျမက သူ့ကို ဝေဖန်တာမဟုတ်ဘဲ သူ့စာထဲက ကျောင်းသူရဲ့လုပ်ရပ်ကို ဝေဖန်ခဲ့တာပါ။\nဒါကို အမြင်တူသူ မတူသူတွေက ကွန်မန့်တွေပြန်ရေးတယ်။ ဒီနေရာမှာ ကိုသံလွင် (ကလိုစေးထူး) က သူ့အမြင်ကို သူ့ဘလော့မှာ ပြန်ရေးတယ်။ သူရေးတဲ့စာကို ဖတ်ကြည့်ရင်လဲ ရှင်းပါတယ်။ လူကို ဝေဖန်တိုက်ခိုက်နေတာများ ပါလို့လား။ ငြင်းခုန်တာမဟုတ် ဆွေးနွေးခြင်းသာဖြစ်တယ်လို့ အတိအလင်း ရေးထားပါတယ်။\nကဲ … ဟုတ်ပြီ။\nအသင်ပုဂ္ဂိုလ်ရေးတဲ့ ကွန်မန့်ကို ပြန်ဖတ်ကြည့်လိုက်ပါအုံး … ။\n“ကလိုစေးထူးရေ၊ ကျွန်တော်တွေ့ဖူးသမျှကတော့ နိုင်းနိုင်းစနေဟာ စာတွေတော်တော်ရေးဖူးတယ်။ သူရေးတဲ့ စာတိုင်းလိုလိုလဲ ကောင်းတာများတယ်။ သူများကို ဝေဖန်ရင် ကိုယ်တိုင်က သူ့လောက်မလုပ်နိုင်သေးပဲ မဝေဖန်သင့်ဘူးလို့ ထင်တယ်ဗျာ။ ဘလော့မှာလောက်တင် မကျေနပ်ပါနဲ့၊ သူ့လို လိုက်ရေးပြီးမှ ဝေဖန်ပါလား။” တဲ့\nပုဂ္ဂိုလ်စွဲလည်း ကြီးပါပေ့။ ပြီးတော့ လူတယောက်အကြောင်းကို သေချာ ဂဃဏန မသိဘဲနဲ့ အခုလို နှိမ်နှိမ်ချိုးချိုး ပြောတာကို ကာယကံရှင်က ငြိမ်နေသော်လည်း ကျမက ငြိမ်မနေနိုင်ဘူးရှင့်။ လူတယောက်ကို အထင်တွေစွတ်ကြီးပြီး ကျန်တယောက်ကို နှိမ့်ချမြင်တဲ့ ကျဉ်းမြောင်းတဲ့ အမြင်မျိုးကို မည်သူမဆို စွန့်လွှတ်သင့်ပါတယ်။\nအသင်ပုဂ္ဂိုလ်အခုလို ပြောတာကမှ ပုဂ္ဂိုလ်ရေးတိုက်ခိုက်မှု တခု ဖြစ်တယ်ဆိုတာရော နားလည် သဘောပေါက် ပါရဲ့လားရှင်။\nကျမဟာ အမှန်တရားဘက်မှာ အမြဲရပ်တည်တယ်။ မှန်တဲ့ဘက်မှာ ဘယ်သူမှမရှိလဲ ကျမတယောက်ထဲ ရပ်နေအုံးမှာပဲ။ အမှန်တရားနဲ့ပတ်သက်လာရင် ဘယ်သူ့ကိုပြောပြော ကျမမှာ ၀င်ပြောပိုင်ခွင့်ရှိတယ်လို့ ယုံကြည် ယူဆထားပါတယ်။\nJan 27, 2007, 1:13:00 AM\nကျွန်မက မြန်မာဘလော့ဂ်တွေကိုနှံ့နှံ့စပ်စပ်ဖတ်သူမဟုတ်ပါဘူး။ ကျွန်မရဲ့ကွန်ပျူတာမှာ ဇော်ဂျီဖောင့်တင်မထားတာကြောင့် ၀င်းဖောင့်ကိုသာသုံးတဲ့အတွက် မြန်မာဘလော့ဂ်တွေကိုဖတ်လေ့သိပ်မရှိပေမယ့် မမေဓာဝီ၊ မေ၁၁ ၊ ကလိုဆေးထူး ၊ ညီလင်းဆက် တို့ရဲ့ဘလော့ဂ်တွေတော့ ၃ ရက်ခြားဆိုသလိုလောက် ဖတ်ဖြစ်ပါတယ်။\nအခုပြောဆိုနေကြတဲ့ ဘ၀အတွက် ဘယ်သူအလိုအပ်ဆုံးဆိုတဲ့ မူလအစကိုလည်းမသိပါဘူး။ ဒါပေမယ့်ဖတ်ရင်းနဲ့ နည်းနည်းသဘောပေါက်လာပါတယ်။\nကျွန်မအမြင်ကတော့စာရေးသူဆိုတာ ကိုယ်ရေးချင်ရာ ကိုယ့်အတွေးကို ချရေးပြလိုက်ပေမယ့် ကိုယ်ရေးလိုက်တဲ့စာဟာ စာဖတ်သူကို ဘယ်လောက်အဆိပ်ဖြစ်သွားမှာလဲ ဆိုတာ ချင့်ချိန်ရပါတယ်။\nဘာသာပြန်ဆိုတာပဲဖြစ်ဖြစ် ၊ ကိုယ့်အတွေးအစစ်နဲ့ရေးတာပဲဖြစ်ဖြစ် ကိုယ်စာတစ်လုံးချရေးတော့မယ်ဆိုရင် စာဖတ်သူအပေါ် ဘယ်လောက်လွှမ်းမိုးမလဲ၊ ဘယ်လောက်အဆိပ်ဖြစ်မလဲ ၊ ဘယ်လို မက်ဆေ့ခ်ျမျိုးကို ရသွားမလဲ ဆိုတာကို စဉ်းစားချင့်ချိန်ရပါတယ်။\nကိုယ်ရေးတာတော့ ရေးလိုက်တာပဲ။ ယူချင်တာယူ မယူချင်တာပယ် လို့ပြောလို့မရပါဘူး။ ဘာလို့လဲဆိုတော့ စာဖတ်သူအပေါ်မှာ စာရေးသူရဲ့အတွေးတွေက အတိုင်းအတာတစ်ခုထိလွှမ်းမိုးလို့ပါပဲ။ ဒါကို စာတကယ်ဖတ်တဲ့သူမှ နားလည်ပါလိမ့်မယ်။ အဲလိုသာစာဖတ်သူတွေဘာမှဖြစ်မသွားဘူး ရေးချင်ရာရေးလို့ရတယ်ဆိုရင် အလုပ်ရှုပ်ခံပြီး စာပေစိစစ်ရေးဆိုပြီး သတင်းနဲ့စာနယ်ဇင်း လက်အောက်မှာထားစရာတောင်မလိုတော့ပါဘူး။\nဘာသာပြန်စာရေးဆရာတွေကလည်း ဘာသာပြန်တယ်ဆိုပေမယ့် မြန်မာမှုနဲ့ကိုက်ညီတဲ့ အတွေးအရေး ဇာတ်လမ်းမျိုးကိုသာမြန်မာစာဖတ်ပရိသတ်အတွက် ရေးကြပါတယ်။ ဒါကိုငြင်းချင်တယ်ဆိုရင် ဘာသာပြန်စာရေးဆရာကြီးတွေနဲ့ ပြောချင်တယ်ဆိုရင် ကျွန်မစီစဉ်ပေးပါမယ်။\nအမည်မသိ ကွန်မန့်ရေးသူတစ်ယောက်အဆိုအရ နာမည်ကြီးစာရေးဆရာမကြီးကို ကလိုဆေးထူးကမဝေဖန်ရဘူးဆိုရင် ကျွန်မကပြန်လည်လို့မေးပါရစေရှင်။ ကလိုဆေးထူးကသူ့ကိုယ်ပိုင်အတွေးတွေနဲ့ သူယုံကြည်ရာကို ရဲရဲဝံ့ဝံ့ရေးနေတာပါ။\nသူ့စာမူများပါဝင်ဖော်ပြတဲ့ ဂျာနယ်များ ၊ မဂ်ဂဇင်းများဟာ ကျွန်မတို့မဖတ်ဖြစ်ကြတဲ့ ဂျာနယ် မဂ္ဂဇင်းများဖြစ်နေလို့ပါပဲ။ နောက်တစ်ခုက ကလိုဆေးထူးက သူရေးတဲ့စာတွေကို သူမကြော်ငြာသလို သူ့ကိုယ်သူလည်းကြော်ငြာသူမဟုတ်ပါဘူး။ သူ့ဘာသာအေးဆေးစွာနေတဲ့အတွက် သူ့ကိုစာရေးဆရာတစ်ယောက်မှန်းတောင် သူနဲ့ ခင်ပြီးအတော်ကြီးကြာမှ ကျွန်မသိခဲ့ရတာပါ။\nကလိုဆေးထူးက ဝေဖန်တယ်ဆိုတာမျိုးမဟုတ်ဘဲ ကျွန်မ ဖတ်မိသလောက် စာဖတ်သူကို အဆိပ်သင့်သွားမှာစိုးတယ်လို့ ကျွန်မထင်ပါတယ်။\nကလိုဆေးထူးကသူ့အကြောင်းနဲ့သူကြောင့် စာပေစီစစ်ရေးက ခွင့်ပြုချက်ကျပြီး စာနယ်ဇင်းများမှာရေးခွင့်မရှိလို့ ကျွန်မတို့မဖတ်ဖြစ်တဲ့ ဖတ်ရင်ပဲ အပြစ်ကြီးတစ်စုံတစ်ရာ ကျုးလွန်သလိုဖြစ်တော့မယ့် စာနယ်ဇင်းတွေမှာသာ သူ့အတွေးတွေကိုရဲရဲကြီး ကိုယ်ပိုင်ဖန်တီးတာကို ဘာလို့များ အဲလိုပြောချင်ရတာလဲရှင်။ အမည်မသိကွန်မန့်ရေးသူ ညွှန်းထားတဲ့ စာရေးဆရာမကြီးရဲ့ ကောင်းလှပါသောစာမူများဟာ မူရင်းကိုယ်ပိုင်အတွေးများမဟုတ်ဘဲ ဘာသာပြန်များသာဖြစ်ကြောင်း၊ ထိုသို့ဘာသာပြန်သည်ကို စာရေးဆရာမကြီးက စာမူအောက်ဆုံးမှာဘယ်သောအခါမှာ ၀န်ခံထားခြင်းမရှိတာကြောင့် စာများများမဖတ်သူ စာဖတ်ပရိသတ်များက ထိုစာရေးဆရာမကြီးရဲ့ကိုယ်ပိုင်ဖန်တီးမှုလို့ယူဆကြဟန်ဖြစ်ပုံတူပါတယ်။ ၂၀၀၆ ဖေဖော်ဝါရီလထုတ် ဖက်ရှင်အင့်မေ့ခ်ျမဂ္ဂဇင်း မှာစာရေးဆရာမကြီးရဲ့ ပထမဦးဆုံးနဲ့ နောက်ဆုံးဖော်ပြခံရသော စာမူကြောင့် အယ်ဒီတာအဖွဲ့ဝင်များ အတော်လေး ပြဿနာတက်သွားခဲ့ရသည်ကို အမည်မသိကွန်မန့်ရေးသူ သိပါသလားရှင်။ ထို၂၀၀၆ ဖေဖော်ဝါရီလမှာတင်ပဲ အခြားမဂ္ဂဇင်းတစ်ခုမှာ အလားတူစာမူမျိုး အခြားစာရေးဆရာတစ်ယောက်က သူ ဘာသာပြန်ဆိုပါသည်ဟုဝန်ခံပြီး ဖော်ပြခဲ့ပါတယ်။ တစ်လထဲမှာပဲ မဂ္ဂဇင်း ၂အုပ်မှာ စာမူ အတူတူ ၊ စာရေးသူကွဲပြီး တစ်အုပ်ကဘာသာပြန်ပါဟု ၀န်ခံဖော်ပြထားတဲ့အတွက် စာရေးဆရာမကြီးရဲ့ စာမူကိုသုံးမိသော ဖက်ရှင်အင်းမေ့ခ်ျမဂ္ဂဇင်းမှာ စာပေလောကတွင် များစွာအရှက်ရခဲ့ရပြီး နောက်နောင်တွင် ဘယ်သောအခါမှ ထိုစာရေးဆရာမကြီးရဲ့စာမူများကို မသုံးရတော့ပါဟု အယ်ဒီတာကို ညွှန်ကြားခြင်းခံခဲ့ရပါတယ်။\nကျွန်မဒီအကြောင်းတွေကို ဘယ်တော့မှ ပြောပြဖို့မရှိသော်လည်း အခုလို ကလိုဆေးထူး ကို ထိုစာရေးဆရာမကြီးရေးသော ဘာသာပြန်စာမူအား ဝေဖန်ခြင်းမပြုသင့်ဟု ရေးသားသည်ကိုဖတ်မိရပြီး ကျွန်မနှင့်မဆိုင်သော်လည်း ကျွန်မက မြန်မာစာပေကိုမြတ်နိုးသူပီပီ၊ စာဖတ်ပရိသတ်ကိုအဆိပ်သင့်စေသော စာပေမျိုးကိုမနှစ်သက်သူပီပီ ၀င်ရောက်ရေးမိခြင်းဖြစ်ပါတယ်။\nအခုကျွန်မပြောတာတွေကို ပြန်လည်ဆွေးနွေးလိုတယ်ဆိုပါက ကျွန်မက ဘလော့ဂ်များကို မှန်မှန်ဝင်ဖတ်သူမဟုတ်တဲ့အတွက် ဒီဘလော့ဂ်မှာရေးတဲ့ကွန်မန့်ကို နောက်ဝင်ဖတ်ဖြစ်ချင်မှ ၀င်ဖတ်ဖြစ်ပါမယ်။ အားတဲ့အခါမှ ၀င်ဖတ်ဖြစ်ပါမယ်။ အဲဒီအတွက် ကျွန်မပြောတာများနဲ့ ပတ်သက်လို့ဆွေးနွေးလိုတယ်ဆိုရင် ကျွန်မရဲ့ အီးမေးလ်ကို ပို့လို့ရပါတယ်။ ကျွန်မရဲ့ အီးမေးလ်လိပ်စာမှာ san.hana@gmail.com ဖြစ်ပါတယ်။\nJan 27, 2007, 3:13:00 AM\nahaa..it s gettin kinda rude.\ncool down man..\nJan 27, 2007, 9:56:00 AM\nဒါကြောင့် ဗိုလ်ချုပ်ကပြောခဲ့တာ… ” မြန်မာတွေမဟုတ်တဲ့နေရာမှာပဲ တော်နေတာ.. နိုင်ငံပြန်လည်ထူထောင်ရေးလုပ်ငန်းတွေမှာ မလုပ်ချင်ဘူး၊ နိုင်ငံတိုးတက်ဖို့လည်းမလုပ်ချင်ဘူး..\nမြန်မာမြန်မာ အချင်းချင်းချဖို့ ပဲလုပ်နေတယ်.. ဒီလိုဆို ဒီတိုင်းပြည်ဟာ ဘယ်တော့မှ မလွတ်မြောက်နိုင်ဘူး.. ဘယ်အစိုးရတက် တက် ဘယ်သူအုပ်ချုပ်ချုပ်.. ဖာသည်တိုင်းပြည်ဖြစ်နေမှာပဲ ”\nOnline မှာရှိတဲ့ မြန်မာအရေအတွက်ဟာ တကယ့်တော့ နည်းနည်းလေးပါ.. ဒီလောက်နည်းနည်းလေးကို ညီညီညွတ်ညွတ်မနေနိုင်ကြဘူး…အကြောင်းအရာတစ်စုံတစ်ခုကို ဆွေးနွေးကြတယ်။ လေးလေးစားစား ညှိညှိနှိုင်းနှိုင်းပေါ့… အမြင်မတူရင်လည်း လွတ်လပ်စွာ သဘော ကွဲလွဲကြပေါ့.. ခုတော့မဟုတ်ပေါင်..အမြင်မတူရင်ကိုပဲ ချဖို့ရာ စိုင်ပြင်နေပြီ..နောက်တော့ကိုယ်ရေးကိုယ်တာတွေပါ ပါလာရော..ချကြရော… ငယ်ကျိုးငယ်နာတွေ ဖော်.. ဘယ်သူက ဘယ်လိုစာမျိုးတွေ ရေးတာ.. ဘယ်လိုစာနယ်ဇင်းတွေမှာပါဘူးသားဆိုပြီး အသားယူ ဂုဏ်ဖော်..သြော်.. ကျုပ်ကတော့ဗျာ…\nတောက်… တို့လူမျိုးတွေမှာ ဒီလို သောာက်ကျင့်မျိုးတွေ ရှိလို့ ဒီလိုအခြေနေမျိုးရောက်နေတာပဲလို့\nJan 27, 2007, 11:31:00 AM\nမှန်လိုက်လေ တို့ဗမာရယ်။ ကိုယ့်ဂုဏ်ကိုယ်ဖော်နေကြတဲ့ မသူတော်တွေကို ဒီထက်ပိုပြောသင့်တယ်\nJan 27, 2007, 12:47:00 PM\nတို့ဗမာဆိုတဲ့လူကလဲ ဆရာကြီးလေသံနဲ့ပါလား …\nဗိုလ်ချုပ်စကားကိုးကားပြီး ပြောဖို့တန်ရဲ့လား ကိုယ့်ကိုယ်ကိုပြန်မေးကြည့်အုံး\nလေးလေးစားစားညှိညှိနှိုင်းနှိုင်းပေါ့တဲ့ … ရယ်ရတယ် ..\nဘယ်သူက မလေးစားတာလဲ .. ဘယ်သူကမညှိနှိုင်းတာလဲ\nကိုယ့်လူထိတော့ နာတတ်လိုက်ကြတာ …\nဂုဏ်ဆိုတာ ဖော်သင့်ရင် ဖော်ရတယ် …\nပြောမှသိ - ထိမှနာ - သာမှနေ -သေမှခင် တတ်တဲ့ သူတွေအတွက် ပြောမှ သိမှာမို့ ပြောတာနေမှာပေါ့ … ပြောပါစေလေ .. မှန်တာပြောတာပဲဟာ …\nအမှန်ပြောရင် လူတွေက လက်မခံတတ်ကြဘူးပဲ … နော် …\nအခု အကြောင်းသိပြီဆိုတော့ မနာလိုဝန်တိုစိတ်တွေနဲ့ အူပွနေပြီလား .. ဟားဟား ..\nစိတ်ထိမ်းကြပါနော် … မနာလိုဖြစ်တယ်ဆိုတာ ကိုယ်ကတပြားတချပ်ရတာမဟုတ်ဘဲနဲ့ အလကား အကုသိုလ်များပါတယ် ….အေးဆေးနေကြပါတော့။\nJan 27, 2007, 5:48:00 PM\nဆောရီးပါ ကမ္ဘာသားရယ်.. ကျွန်တော့်လေသံက ဆရာကြီးလေသံပေါက်သွားတယ်ဆိုရင် တောင်းပန်ပါတယ်။ ကျွန်တော်က ဘယ်သူ့ဘက်ကမှ မပါတဲ့ ပွဲကြည့် ပရိတ်သတ်တစ်ယောက်ပါ.. ဘယ်သူမှားတယ်မှန်တယ်ဆိုတာ မဆုံးဖြတ်နိုင်ပါဘူး..ဒါပေမယ့် ပြတင်းပေါက်ကနေ အပြင်ဘက်ကို ကြည့်တဲ့သူက အကြောင်းအရာတွေကို ကာယကံရှင်တွေထက်ပို မြင်ပါတယ်။ဘာလို့လဲဆိုတော့ တချို့အကြောင်းအရာတွေကို ကာယကံရှင်က ခံစားချက်နဲ့ ဖုံးလွမ်းနေလို့ မမြင်နိုင်ပါဘူး။ ဒါကြောင့် ဆွေးနွေးတဲ့ အကြောင်းအရာက ဘေးချော်နေတာကိုတော့ မြင်နေရပါတယ်...ဒါလောက်ပါဘဲ..\nအဲဒီလို ပုံပြင်လေးတစ်ပုဒ် ကျွန်တော် ငယ်ငယ်ကကြားဖူးတာလည်းရှိပါတယ်။ ပုံတော့ကွဲပါတယ်။\nတခါတုန်းက အိမ်တစ်အိမ်မှာ သားအမိသားအဖသုံးယောက်ရှိတဲ့ မိသားစုတစ်စုနဲ့ မိန်းမဖြစ်သူရဲ့ မောင်လေး အားလုံးလေးယောက်နေကြသတဲ့.. တနေ့မှာ သတင်းရ မှားယွင်းပြီး မင်းချင်းတွေဟာ ယောင်္ကျားသားသုံးယောက်ကို ဖမ်းသွားသတဲ့.. အဲဒီမှာ မိန်းမဖြစ်သူက ဘုရင်ထံမှောက်ကို ရင်ဘတ်စည်တီးငိုကြွေးပြီး ရောက်ရှိလာသတဲ့။ ဘုရင်က "ဟဲ့ ဘာအကြောင်းကြောင့်လဲ သံတော်ဦးတင်စမ်း မိန်းမငယ်" လို့ဆိုတဲ့အခါမှာ မိန်းမက "ဘုရားကျွန်တော်မျိုးမ နေသည့် အိမ်သည် ခေါင်မိုးမလုံ အကာမရှိ ပျော်ရွှင်ခြင်းကင်းမဲ့၍နေပါသည်ဘုရား အရှင်ဘုရားသာလျှင် ကယ်တင်နိုင်သူဖြစ်ပါသည်ဘုရား" လို့ လျှောက်တင်သတဲ့..။ ဘုရင်ကြီးက သနားတော်မူတာကြောင့် အိမ်ပြင်ဆောက်ဖို့ ငွေအသပြာတွေကို ပေးသနားတော်မူသတဲ့။ အဲဒီတော့မှ မိန်းမက သူဟာ မင်းချင်းများဖမ်းဆီးထားတဲ့ ယောင်္ကျားသားသုံးယောက်နဲ့ပတ်သတ်နေကြောင်း၊ လင်ယောင်္ကျားမရှိသော မိန်းမသည် အခေါင်အမိုးမပါသော အိမ်ကဲ့သို့ဖြစ်ကြောင်း၊ မောင်ဘွားမရှိသည့် နှမသည် အကာမရှိသည့် အိမ်ကဲ့သို့ ဖြစ်ကြောင်း၊ သားငယ်မရှိသည့် မိခင်သည် ပျော်ရွှင်ခြင်းကင်းမဲ့ကြောင်းကို လျှောက်ထားသတဲ့..။ အဲလိုတင်လျှောက်တာကို ဘုရင်ကြီး ကြားတော့ အင်း ဒီမိန်းမ ပညာရှိပေပဲ.. ထက်ပြီးပညာစမ်းအုံးမှလို့ စိတ်ထဲမှာပေါ်လာတာနဲ့ " သင်က ပညာဥာဏ်နဲ့ ပြည့်စုံပါပေတယ်။ သင့်ကို ချီးမြှောက်တဲ့အနေနဲ့ ထိုယောင်္ကျားသားသုံယောက်ထဲမှ သင်အတွက် အလိုအပ်ဆုံးတစ်ယောက်ကို ပြန်လွတ်ပေးမယ် ဘယ်သူ့ကို လွှတ်ရမလဲလို့ လျှောက်တင်စမ်း"\nဒီနေရာပါပဲ ဇာတ်လမ်းရဲ့အဓိကနေရာ.. ဘယ်သူကိုရွေးမှာလဲ.. ကြင်သူသက်ထားကို ရွေးရမလား၊ သားလှရွှေစင်ကို ရွေးရမလား၊ မောင်ဘွားကိုရွေးရမလား...\nအဲဒီမိန်းမက "ကျွန်တော်မျိုးမရဲ့မောင် ဖြစ်သူကို ရွေးပါတယ်လို့ လျှောက်တင်လိုက်တော့ တခန်းဆောင်လုံး ဟာခနဲပေါ့.." ဘုရင်က ဘာကြောင့်လင်နဲ့သားနဲ့ကိုမရွေးဘဲ မောင်ကိုရွေးရတာလဲ လို့ မေးတဲ့အခါမှာ အမျိုးသမီးလျှောက်တင်တာကတော့ " ကျွန်တော်မျိုးမသည် အရွယ်ရှိ သော မိန်းမဖြစ်တာကြောင့် လင်တစ်ယောက်ကို အစားထိုးယူ၍ရပါတယ်။ လင်ရရင် သားမွေးလို့ရပါတယ်။ သို့ပေမယ့် ကျွန်တော်မျိုးမ၏ မိဘများမှာဆုံးပါးသွာပြီဖြစ်သောကြောင့် မောင်ကိုတော့ အစားပြန်မရနိုင်ပါဘုရား" လို့ လျှောက်တင်လိုက်ပါတယ်။ အဲဒီမှာ ဘုရင်ကြီးက သဘောကျတော်မူပြီး ယောင်္ကျားသားသုံးယောက်လုံးကို လွှတ်စေလို့ အမိန့်တော်ချပြီး ဆုတော်များလည်းချသတဲ့လေ..ထိုမိန်းမဟာ သံသရာမှာ ကျင်လည်ပြီး နောက်ဆုံးဘ၀မှာ ဂေါတမ ဘုရားရဲ့ ခြေတော်ရင်းမှာ ဥာဏ်ပညာမှာ ဧတဒဂ်ရတဲ့ ရဟန္တာမဖြစ်တော်မူသတဲ့..\nပုံပြင်လေးကတော့ ဒါပါပဲ.. ရွေးချယ်မှုဟာ စိတ်ကူးယဉ်မှုမဟုတ်ပါဘူး.. စိတ်ကူးနဲ့တွေးလို့မရတဲ့ အခြေအနေတစ်ခုကို မေးခွန်းထုတ်လိုက်တဲ့ ဆရာကြောင့် တပည့်မလေးစိတ်ဆင်းရဲတကြီးငိုရတာပါ.. ကျွန်တော့်ကို ကျွန်တော့်ကောင်မလေးက ဒီလိုမေးခွန်း မေးရင်တော့ ကျွန်တော်က ရယ်နေမှာပါ.. အတင်းမေးလာရင်တော့ မျက်နှာထားကို ပြန်တည်ပြီး ဘာတွေလာမေးနေတာလဲကွာ မတူတဲ့အခြေအနေ မရောက်သေးတဲ့အခြေနေကို ဘယ်လိုလုပ်ကိုယ်ပြောနိုင်မှာလဲ.. လို့ ခပ်မာမာလေးပြောမိမှာပါ..ဒါပါပဲ\nကျွန်တော်ဗိုလ်ချုပ်ရဲ့စကားကို အရမ်းကာရောသုံးလိုက်တဲ့အတွက် ထပ်ပြီးတောင်းပန်ပါတယ်.. ကို ကမ္ဘာသားရေ..\nJan 27, 2007, 10:12:00 PM\nဂွတ်တယ် ဒို့ဗမာ … ဒီပုံပြင်ကို ကိုးကားလာတာ သဘောကျတယ်။\nဒီပုံပြင်ထဲမှာ မိဘ ဆိုတာ ပါလာရင် သူက ဘယ်လိုရွေးမှာလဲဆိုတာ စဉ်းစားကြည့်ပါအုံးလေ။\nမောင်ကိုရွေးတယ်ဆိုကတည်းက မောင်ဟာ (မိဘများ ဆုံးပါးသွားတဲ့အတွက်) အစားထိုးမရလို့ ရွေးချယ်လိုက်တာပါ။\nမိဘ၊ ယောက်ျား၊ မောင်၊ သား ဒီ လေးဦးထဲက ရွေးရတော့မယ် ဆိုပါတော့ … ဒါဆို ဒီအမျိုးသမီးဟာ မိဘကိုကျော်ပြီး မောင်ကို ရွေးဦးမှာလား။ ဒီမှာတင် အဖြေကရှင်းနေပါတယ်။ ဘယ်ရွေးချယ်မှုက မှန်ကန်တယ်ဆိုတာ သိသာပါတယ်။ ဒါကိုနားလည်တယ်ဆိုရင် ဆွေးနွေးပွဲ ဒီမှာတင် ရပ်သင့်ပါပြီ။\nJan 27, 2007, 10:23:00 PM\nပိတ်ရက်မှာ တခြားကိစ္စတွေက များနေတော့.. ဘလော့ကို တခဏတာလေး မစစ်နိုင်ခဲ့ဘူး..\nကျနော့်ကို ပုဂ္ဂိုလ်ရေးရာအရ ပြောလာတဲ့ အမည်မသိ ပုဂ္ဂိုလ်ကိုတော့ ဘာမှ မတုံ့ပြန်လိုပေမယ့်။ တို့ဗမာဆိုတဲ့ မိတ်ဆွေရဲ့ စကားတခွန်းကိုတော့ ကျနော် မေးခွန်းထုတ်ချင်ပါတယ်။ ကျနော် အထက်က ဆွေးနွေးခဲ့တဲ့ အကြောင်းအရာတွေထဲမှာ လူကို ထိပါးပုတ်ခတ်တာ၊ ဒါမှမဟုတ် မိတ်ဆွေပြောသလို ဂုဏ်ဖော်တာ ဒါမှမဟုတ် ကျနော့်ဆွေးနွေးချက်ထဲက ဘေးချော်နေပါတယ်ဆိုတဲ့ အရာတွေကို အေးဆေးစွာ ပြန်ဆွေးနွေးပေးပါ။ နေရင်းထိုင်ရင်းနဲ့ အစထောင်ပြီး လာပုတ်ခတ်တဲ့လူက ပုတ်ခတ်ပြီး ဗိုလ်ချုပ်အောင်ဆန်းစကားနဲ့ ကိုင်ပေါက်ပြောဆိုတာကတော့ မိတ်ဆွေအနေနဲ့ ပြန်စဉ်းစားသင့်လှပါတယ်။ မမေဓာဝီပြောသလိုပါပဲ၊ ကျနော်က လူကို ဖတ်ခဲ့တာမဟုတ်ပါဘူး။ စာကို ခံစားခဲ့တာပါ။ သူက အလေးအနက်မတွေးပါနဲ့လို့ ပြောပြီး ဘယ်စာကိုရေးရေး ကျနော်တို့ စာဖတ်သူတွေမှာ `တွေးပိုင်ခွင့်´ ခံစားပိုင်ခွင့် ရှိပါတယ်။ အရေးကြီးတာက ကိုယ့်စာကို ကိုယ်တာဝန်ယူရဲဖို့၊ ယူဝံ့ဖို့ပါ။ ငါပေးတာက ဒီလိုမက်ဆေ့၊ ဟိုလိုမက်ဆေ့ကို မတွေးရဆိုတာတော့ မရှိပါ။\nနောက်ထပ်တခု လေးလေးစားစားနဲ့ မေတ္တာရပ်ခံချင်တာက ကျနော်ဟာ ဒီဘလော့ကို စရေးကတည်းက အခုအချိန်ထိ မည်သူ့ကိုမှ ပုဂ္ဂိုလ်ရေးအရ ဝေဖန်ပုတ်ခတ်ခြင်း၊ (ခေါင်းဆောင်ကြီးများရဲ့ စကားကို လိုသလိုအသုံးချပြီး) အပေါ်စီးဆန်ဆန် ရေးသားပြောဆို ခြင်းမျိုး မလုပ်ခဲ့ပါဘူး။ ဘာဖြစ်လို့လဲဆိုတော့ ဒါဟာ အများမြင်သာနိုင်တဲ့ လူမြင်ကွင်းပါ။ ကျနော့်ရဲ့စာကို ခံစားပြီးဖတ်ဖို့ လာတဲ့ ဘလော့ဖတ်ပရိသတ်ကို လေးစားလို့ပါ။ အဲဒီတော့ ကျနော့်အပေါ်မှာ ပုဂ္ဂိုလ်ရေးအရ ဝေဖန်လိုတာဖြစ်စေ၊ အကြံပေးလိုတာဖြစ်စေ၊ ဆုံးမလိုတာဖြစ်စေ thu7rein@gmail.com ကို (မည်သူမဆို) ပြောနိုင်ပါတယ်။\nJan 27, 2007, 10:49:00 PM\nBITE BITE BITE!...\nကျွန်တော့်ရဲ့ ဒုတိယ ပိုစ့်မှာ တောင်းပန်ထားပါတယ်။ ကိုကလိုစေးထူး၊မမေဓါဝီ နဲ့ ကိုချမ်းစိုးဝင်းရဲ့ ဆွေးနွေးချက်တွေထိလက်ခံပါတယ်၊ အဲ အမည်မသိတစ်ယောက်ဆိုတဲ့ပိုစ့်က ဒီဆွေးနွေးချက်တွေကို လှန့်လိုက်တဲ့ ပစ်စာ.. နောက် မမေဓါဝီရဲ့ဖြေရှင်းချက်.. နောက်တော့ မဟနစံရဲ့ စာရောက်တော့ မူရင်းဆွေးနွေးချက်ကနေ တော်တော်ကြီး သွေဖယ်သွားပြီ.. ဖတ်ကြည့်ရင်သိသာပါတယ်.. အမည်မသိဆိုတာက လူအမျိုးမျိုးဖြစ်နိုင်တယ်.. တကယ့် နိုင်းနိုင်းစနေကို ကြိုက်လို့ပြောတဲသူ၊ မုန်းလို့ ဒီပွဲလေးကိုဖန်တီးချင်တဲ့သူ၊ သက်သက် မြန်မာ ဘလောက်ဂါတွေကြားမှာ ပင့်ရိုက်လုပ်နေတဲ့သူလည်းဖြစ်နိုင်ပါတယ်။ ပွဲဆူအောင် ကြားထိုးချင်တဲ့သဘောကို ပိုတွေ့ရပါတယ်.. သူဆင်တဲ့အကွက်ထဲကို ၀င်သွားကြတဲ့ သူတွေကို ကျွန်တော်က သတိပေးချင်တာနဲ့ ဗိုလ်ချုပ်စကားကိုသုံးလိုက်တာပါပဲ..ကောင်းပါတယ်။ ဆက်လက်ဆွေးနွေးကြပါ။ ကျွန်တော့်ဆွေးနွေးချက်ကိုလည်း ဒုတိယပိုစ့်မှာတင်ထားပြီးသားပါ။\nJan 28, 2007, 1:32:00 AM\nသယ် တော်တန်တိတ် အကြော်ပုဂံဖိတ် ကြည့်မရတော့ဘူး လက်နက်ကြီးနဲ့ဆော်လိုက်အုန်းမှ (( ဘူဘွမ်ဘူဘွမ်)) ဟီးဝင်နှောင့်ယှက်တာ\nJan 28, 2007, 1:40:00 AM\nကျွန်တော်အမြင်လေး ၀င်ရောက်ပြောကြည့်ပါရစေ။ စာပေဝေဖန်ရေး လုပ်တယ်ဆိုတာကိုတော့ ကြိုဆိုပါတယ်။ ဒါပေမယ့် စာပေပုတ်ခတ်ရေးတော့ အသွင်မပြောင်းသင့်ဘူးလို့ထင်ပါတယ်။ နောက်တစ်ချက်က စာပေကိုဝေဖန်ရေးလုပ်တော့မယ်ဆိုရင် ကိုယ်က သက်လုံကောင်းဖို့ လိုပါတယ်။ ဘယ်ရှု့ထောင့်ကဝေဖန်မလဲ။ ကိုယ့်သီအိုရီက ဘယ်ဟာလဲ။ ဘယ်ဟာနဲ့ကိုးကား ပြောဆိုမလဲ။ ဘယ်ဟာကိုထောက်မလဲဆိုတာကိုတော့ ခိုင်လုံဖို့လိုပါတယ်။ (ဆရာကြီး ၀င်လုပ်ခြင်းမဟုတ်ပါ။ ကျွန်တော် ကိုယ့်နဲ့မဆိုင် ၀င်ရောက်စိုးရိမ်စွက်ဖက်မိခြင်းမျှသာ ဖြစ်ပါ တယ်။) တစ်ခုတော့ဖတ်ဖူးတယ်ဗျာ။ စာပေဝေဖန်ရေး ၂မျိုးရှိတယ်လို့ကြားဖူးပါတယ်။\nနောက်ထပ်လောင်းပြောချင်တာကတော့ အမှန်တရားဆိုတဲ့ အသုံးအနှုန်းပါ။ အမှန် တရားဆိုတာကို ဒီမှာ မှတ်ချက်တွေပေးနေတဲ့ စာရေးဆရာ၊ဆရာမတွေတော့ ဘယ်လို မြင်တယ် ကျွန်တော်မသိပါ။ ကျွန်တော့်အမြင်လေးပြောပါရစေ။ အမှန်တရားဆိုတာ လူတစ်ဦး စီရဲ့ အမြင်ပေါ်မူတည်ပြီးတော့ ပြောင်းလဲသတ်မှတ်နိုင်လိမ့်မယ်လို့မြင်ပါတယ်။ ဘာလို့လဲဆို တော့ အခြေအနေအကြောင်းကြောင်း အပေါ်ကို မူတည်ပါတယ်။ သူ့ဘက်ကကြည့်ရင် သူမှန်မှာ ဖြစ်သလို၊ တပါးသူဘက်က ကြည့်ရင်လည်း ထိုတပါးသူဘက်မှလည်း မှန်မှာဖြစ်ပါတယ်။ (Universal Truth)ဆိုတဲ့ အမှန်တရားတောင် မတွေ့ရှိသေးတာပဲဖြစ်ပါလိမ့်မယ်။ (သာဓကအားဖြင့်- ကျွန်တော်တို့ ငယ်ငယ်က သင်ခဲ့ရတဲ့ ဂြိုဟ်ကြီးကိုးလုံးရှိတယ်ဆိုတာဟာ အခုအချိန်မှာ ပလူတိုဂြိုဟ်ကိုို ဂြိုဟ်စာရင်းကပယ်လိုက်ပြီလို့တောင်ပြောနေကြပါတယ်။) ဒါကြောင့်ကျွန်တော်တို့ လက်ခံထားတယ်ဆိုတဲ့ အမှန်တရားက ဘယ်လောက်အာမခံနိုင်ပါသလဲဆိုတာ သုံးသပ်ကြည့်နိုင်ပါတယ်။ နောက်ပြီးတော့ ကြီးကြီးကျယ်ကျယ် လူတွင်ကျယ်လုပ်တယ်လို့ ထင်ချင်လည်းထင်နိုင်ပါတယ်။ သို့သော် ထိုထိုစိတ်မျိုးနဲ့ ယခုလို ဒီနေရာတွင် လာရေးခြင်းမဟုတ်ပါကြောင်း ၀န်ခံပါရစေ။ ဗုဒ္ဓဟောထားခဲ့ပါတယ်။ မဇ္ဈိမ ပဋိပဒါ သည် အကောင်းဆုံးဖြစ်ပါတယ်။ “အစွန်းတဖက်၏ အစွန်းတဖက်သည် အစွန်းတဖက်ပဲ ဖြစ်တယ်” လို့ ကျွန်တော်မြင်ပါတယ်။\nနောက်ဆုံးတစ်ချက်အနေနဲ့ လောကမှာ မလိုအပ်ဘူးဆိုတာ ဘာမှမရှိပါဘူး။ အားလုံးလိုအပ်တယ်ဆိုတာကို ဖတ်ဖူးတဲ့ကဗျာလေးတစ်ပုဒ်နဲ့ အဆင်ပြေရင် တင်ပြချင်ပါတယ်။ ဗုဒ္ဓက အဆွေခင်ပွန်းကောင်းလိုတယ်ဆိုတဲ့ တရားတွေဟောခဲ့ပါတယ်။ မိဘသည်လည်း ကျေးဇူးရှိလို့ အနန္တော အနန္တဂိုဏ်းဝင်လို့တောင်သတ်မှတ်ခဲ့ပါတယ်။ ထိုအပြင် နောက်ထပ် ဟောထားတာကတော့ အတ္တာဟိ အတ္တာနော နာထော ဖြစ်ပါတယ်။ “မိမိကိုယ်သာ ကိုးကွယ်ရာ” လို့ဆိုထားပါတယ်။ ဒါကြောင့် ကျွန်တော့် အမြင်နဲ့ ပြောရမယ်ဆိုရင် “အလိုအပ်ဆုံး” ထဲမှ ကျောင်းသူလေးသာ ကျွန်တော်ဖြစ်ခဲ့မယ်ဆိုရင် ကျောက်သင်ပုန်းမှာ ရေးတဲ့ နာမည်မှာ ကျွန်တော့်နာမည်ကိုပါထည့်သွင်းပြီးတော့ နောက်ဆုံးကျန်မည့် နာမည်ကလည်း ကျွန်တော်နာမည်ပဲ ဖြစ်ပါမယ်ဆိုတာကို တင်ပြလိုက်ရပါတယ်။\nJan 28, 2007, 3:07:00 AM\nအကြောင်းအရာ တစ်ခုပေါ်မှာ လွတ်လပ်စွာ သဘောကွဲလွဲကြ၊ ကိုယ့်အမြင်တွေကို ပြောကြတာ ကောင်းတဲ့ အလေ့အကျင့်တစ်ခုပါ။ ဒါပေမယ့် ပုဂ္ဂိုလ်ရေးတွေ ပါလွန်းတယ်ဗျာ။\nတကယ်တော့ တရုတ်လို ရေးထားတဲ့ အက်ဆေးလေးဟာ၊ မိဘကို ပြစ်ပယ်ချင်တာ မဟုတ်ပါဘူး။ ဘ၀ရဲ့ သက်တန်းကို နာရီနဲ့တွက်ရင် လက်တွဲဖော်နဲ့ နေရတဲ့ အချိန်က ပိုများတာကို သတိပြုမိအောင်၊ အချိန်ကာလ ကိုအခြေခံပြီး ဖောက်ထွက်တွေးတဲ့ အမြင်လေးကို ချရေးထားခြင်းသာ ဖြစ်ပါတယ်။ ဗမာတွေမှ မဟုတ်ပါဘူး၊ တကမ္ဘာလုံးကလူတွေဟာ မိဘတွေရဲ့ တန်ဖိုးကို သိကြပါတယ်။\nကျွန်တော်ကိုတိုင်လည်း မိဘဟာ လက်တွဲဖော်ထက် အရေးကြီးတယ်ဆိုတာကို လက်ခံပါတယ်။ ဒါပေမယ့် ဒီအက်ဆေးလေးကြောင့် ကိုယ့်ဘ၀မှာ အချိန်အများစုကို အတူဖြတ်သန်းရတဲ့ လက်တွဲဖော်ရဲ့ အရေးပါမှု့ ကို သတိထားမိသွားပါတယ်။\nကမ္ဘာကြီးပေါ်မှာ အကြောင်းအရာ၊ အမြင်တွေနဲ့ပတ်သက်ပြီး ရှု့ ထောင့် အမျိုးမျိုးကနေ သုံးသပ်ရှု့ မြင်ကြပါတယ်။ ပြီးမှ အများလက်ခံတဲ့ အကောင်းဆုံးဖြစ်တဲ့ အမြင်မျိုးတွေကို ရွေးချယ်ကြပါတယ်။ ဒီအက်ဆေးလေးဟာ ဖောက်ထွက် ရှု့ မြင်တဲ့ အတွေးလေးတစ်ခုပါ။ Literal Thinking တစ်ခုပါ။\nအခုနောက်ပိုင်းလူတွေ ဟာသလုပ်ပြောကြတာက လက်တွဲဖော်ထက် အလုပ်ရှင်နဲ့အလုပ်လုပ်ဖော် ကိုင်ဖက်တွေက ပိုပြီး အရေးကြီးတယ်လို့ ဆိုကြပါတယ်။ ဘာလို့ လည်းဆိုတော့ အလုပ်မှာ ရှိတဲ့ အချိန်က ပိုများပြီး၊ သူတို့ နဲ့ တွေရတဲ့ အချိန်က လက်တွဲဖော်နဲ့ တွေရတဲ့ အချိန်ထက် ပိုများနေလို့ ပါပဲ။\nဒီလိုပြောရင် ကျွန်တော့်ကို ရန်တွေ့ ကြဦးမှာလား။\nလူတွေကို လျှော့ မတွက်ကြပါနဲ့ ။ Blogs ဖတ်ကြ၊ ရေးကြတဲ့လူ အများစုဟာ ပညာတတ်တွေပါ။ ဒီလောက်ပဲ ပြောပါရစေ။\nဒီအက်ဆေးဟာ အဆိပ်သင့်တဲ့ စာပေလို့ စွဲချက်ကြီးကြီးနဲ့သတ်မှတ်သင့်မသင့်ကို သေသေချာချာ မပြောနိုင်ပေမယ့် စာပေစီစစ်ရေးဆိုပြီး သတင်းနဲ့စာနယ်ဇင်း လက်အောက်မှာ ထားသင့်တယ်ဆိုတဲ့ အယူအဆမျိုးကို ရေးတာတော့ လုံးလုံး လက်မခံနိုင်ပါဘူး။ နောက်ပြီး ပုဂ္ဂိုလ်ရေးတိုက်ခိုက်မှု့ တွေလည်း ပါနေ ပါပြီ။ နောက်ပြီး do bamar ပြောသလို comments တွေဟာ မူရင်း ဆွေးနွေးချက်ကနေပြီး တော်တော်ကြီး သွေဖယ်သွားပြီးလို့မြင်မိတဲ့ အကြောင်း\nနောက်ဆုံး စဉ်းစားမိတာကတော့ particularism နဲ့ အသားကျနေတဲ့ မြန်မာ့ယဉ်ကျေးမှု့ မှာ ဗဟုဝါဒ (pluralism) ထွန်းကားဖို့အရေးတကြီး လိုအပ်နေပြီ ဖြစ်ကြောင်း တွေးမိပါတယ်.\nJan 28, 2007, 4:50:00 AM\nအခုဒီမှာဆွေးနွေးကြတဲ့လူတွေတော်တယ်ဗျာ၊ ချီးကျူးတယ်။ လူကြီးလူကောင်းပီသကြတယ်။ ဒါမျိုးလေးတွေဖတ်ရတာ အတွေးသစ်၊ အမြင်သစ်တွေသိပ်ရတာပဲ။ ကျွန်တော်အမြင်ကိုပြောရရင်တော့ မနိုင်းနိုင်းရဲ့ commentမှာ တစ်ယောက်တင်ထားသလိုပဲ စိတ်ရှုပ်စရာတွေလုပ်တဲ့အဲဒီဆရာကို သတ်ပစ်လိုက်မယ်။ ဟီးဟီး\nJan 28, 2007, 6:33:00 AM\nမနေတတ် မထိုင်တတ်ဆိုသူ မိတ်ဆွေပြောသွားတာ တော်တော်ကောင်းပါတယ်။\nအခုကိစ္စမှာ တကယ်တမ်း ပြန်ကြည့်ရင် (အစကနေ ပြန်ကောက်ကြရင်) ကျနော် စတင်ဆွေးနွေးခဲ့တာဟာ လူဆိုတာ မိမိကိုယ်ကို အချစ်ဆုံးလို့ ဆွေးနွေးခဲ့ပါတယ်။ ဘာသာနဲ့ ယဉ်ကျေးမှု မတူညီမှုရဲ့ စဉ်းစားပုံကွားခြားကြခြင်းအပေါ်မှာ တချို့သောလူတွေကို (နားလည်ပေးစွာဖြင့်) သူတို့ရဲ့ ရွေးချယ်မှုမှာ မိဘဟာ တတိယနေရာကို ရောက်နေတတ်တယ်လို့ မမေဓာဝီရဲ့ ဘလော့မှာ ယေဘုယျကျကျ ဆွေးနွေးခဲ့ပါတယ်။\nကျနော် စာပေဝေဖန်ရေး လုပ်နေခြင်းမဟုတ်ပါခင်ဗျာ။ စာတပုဒ်ကို ခံစားဆွေးနွေးနေခြင်းသာ ဖြစ်ပါတယ်။ စာတပုဒ်ကို ဝေဖန်တယ်ဆိုရာမှာ အဲဒီစာနဲ့ ပတ်သက်တဲ့ အကိုးအကား၊ အချက်အလက်၊ အဲဒီစာရဲ့ အားနည်းမှု၊ အားသာမှုတွေကို စိစိစစ်စစ် ကောက်နှုတ်ရှာဖွေ မှသာလျှင် ဝေဖန်ရေး စာပေကောင်း တပုဒ်ဖြစ်လာတာမို့ တာဝန်ကြီးလှပါတယ်။ မဝေဖန်တတ်ရင် မိတ်ဆွေ ပြောသလိုပဲ မလိုလားအပ်တဲ့ (စာရေးသူကို ထိခိုက်စေသော) ပြင်ပသဘောတွေ ပါလာတာမို့လို့ ကျနော် ဒီစာတပုဒ်ကို ကောင်းတယ်၊ မကောင်းဘူး မဝေဖန်ပါဘူး။ ဒါပေမယ့် တွေးစရာရစေတဲ့ စာမျိုးဆိုရင် ဘက်ပေါင်းစုံကနေ ခံစားပါတယ်။ တွေးပါတယ်။ ဒီစာတပုဒ်ကနေ ဘာတွေပေးနေသလဲ၊ ဘာတွေဖြစ်လာနိုင်သလဲ၊ တခြားလူတွေကိုရော ဘယ်လိုအတွေးမျိုးတွေ ၀င်သွားစေနိုင်မလဲဆိုတာ ကျနော်ခံစားပါတယ်။ အဲဒီလို ခံစားတဲ့အတိုင်း အပေါ်မှာ ကျနော်ဆွေးနွေးခဲ့ပါတယ်။ ဆိုလိုတာက အခု ကျနော်ဆွေးနွေးခဲ့ခြင်းဟာ ကျနော်မြင်တာကမှ အမှန်၊ တခြားလူတွေ မြင်နေတာ မှားတယ်လို့ သက်ရောက်စေလိုတဲ့ သဘောနဲ့ ဆွေးနွေးခဲ့ခြင်းမဟုတ်ပါဘူး။ ဒီစာတပုဒ်ဟာ `မိဘထက်တောင် လက်တွဲဖော်က အရေးကြီးတယ်´ ဆိုတဲ့ မက်ဆေ့ကိုလဲ ပေးနေတယ်ဆိုတာကို ထောက်ပြဆွေးနွေးခဲ့ခြင်းသာ ဖြစ်ပါတယ်။\nပုဂ္ဂိုလ်ရေးတွေ ပါလွန်းတယ်လို့ မှတ်ချက်ချတဲ့ မိတ်ဆွေကိုတော့ ကျနော့်အနေနဲ့ ဘာမှ ဖြေရှင်းလိုခြင်း မရှိပါဘူး။ ဘာဖြစ်လို့လဲဆိုတော့ ပုဂ္ဂိုလ်ရေး ထိပါးနေတာက ကျနော်မဟုတ်ပဲ ကျနော့်ကိုသာ ထိပါးနေခြင်းဖြစ်လို့ပါပဲ။ အခုအချိန်ထိလဲ ပုဂ္ဂိုလ်ရေးဆန်တဲ့ (တပါးသူကို ပုတ်ခတ်နှိမ့်ချခြင်း၊ မိမိကိုယ်ကို ချီးမွမ်းဂုဏ်ယူခြင်း) စာ တလုံးတလေမှ မပါအောင် ကျနော်ရေးပါတယ်။ နောင်လဲ အဲဒီလိုပဲ ရေးမှာပါ။ ကျနော်က စာတပုဒ်ကို ဒီလိုခံစားတယ်၊ ဒီလိုမြင်တယ်၊ ဒါကြောင့် ဒီလိုဆွေးနွေးတယ် ဆိုရင် တခြားသော မိတ်ဆွေတယောက်ယောက် (မည်သူမဆို) တခြားသော ရှုထောင့်ပေါင်းစုံကနေ မိမိနှစ်သက်သလို ခံစားပိုင်ခွင့်ရှိပါတယ်။ အဲဒီအတွက် ကျနော်တို့ ဆွေးနွေးကြပါမယ်။ ဆွေးလဲဆွေးနွေးခဲ့ကြပါတယ်။ ဒီလိုဖြစ်လာနိုင်တယ်ဆိုတာ ကြိုမြင်နေလို့ ကျနော်ဟာ ဆွေးနွေးနေတာပါလို့ ပြောခဲ့ပေမယ့် အသိဥာဏ်မရင့်ကျက်သေးသူ တယောက်ရဲ့ မဆင်မခြင်နဲ့ ၀င်နှောက်တဲ့ စကားတခွန်းကြောင့် ကျနော်တို့ အလေးထားဆွေးနွေးခဲ့တဲ့ ဒီဆွေးနွေးပွဲလေးက အရောင်တခုခုတော့ စွန်းထင်းသွားခဲ့ပါပြီ။\nလူဆိုတာ မိမိမြင်သလို မှန်တယ်လို့ ထင်ကြပါတယ်။ ဒီ့အတွက်တော့ ဘာကိုမှ မသုံးသပ်လိုပါဘူး။ အမြင်မတူကြလို့သာလျှင် ကမ္ဘာ့မြေပုံပေါ်မှာ နိုင်ငံပေါင်း နှစ်ရာနီးပါး နေရာယူထားတာပါ။ အားလုံးသာ အမြင်တူနေရင် ကမ္ဘာနိုင်ငံ ဆိုပြီး တကမ္ဘာလုံးမှာ တနိုင်ငံတည်းသာ ဖြစ်နေမှာပါလို့ ပြောရင်း ခဏ နားပါရစေ။\nJan 28, 2007, 9:47:00 AM\nတကယ်တော့ ရပ်ချင်ပါပြီ။ ရပ်သင့်ပြီလို့လဲ ထင်ပါတယ်။ ဒါပေမဲ့ … အမှန်တရားအတွက် ကျမ ဆက်ရေးပါဦးမယ်။\nမူလ ဆွေးနွေးချက်က သွေဖည်မှုများအတွက်လည်း လာရောက်ဖတ်ရှုသူ အပေါင်းကို အနူးအညွတ် တောင်းပန်ပါတယ်။\nမနေတတ် မထိုင်တတ် သူရဲ့ ကွန်မန့်ကို အရင်ရှင်းပါမယ်။\n(၁) ကျမ ဝေဖန်ရေးလုပ်တယ်ပဲ ဆိုကြပါစို့။ ကျမရဲ့ ရှုထောင့်ကို ကျမ ဘလော့က (မေတ္တာရှင် .. ပို့စ်) မှာ အတိအလင်းပြောပြီးပါပြီ။ ကျမ သီအိုရီလည်း ထိုနည်းလည်းကောင်းပါပဲ။ ကျမ ကိုးကားချက်ကိုလည်း အဲဒီပို့စ် ဖတ်ရင် တွေ့မှာပါ။ ဘယ်အချက်ကို ထောက်ပြတယ်ဆိုတာလည်း အရှင်းကြီးပါပဲ။\n(၂) ကျမ “စာ” ကိုဖတ်တာလို့ ပြောခဲ့ပါတယ်။ စာအပေါ်မှာ သုံးသပ်ပြီး “ဘာကြောင့်” ဆိုတာလဲ ရှင်းပြခဲ့ပါတယ်။\nတခုတော့ ရှိပါတယ်။ အယူအဆ ရေးရာဆိုတာ စာ ထဲမှာ ပါတာပဲမဟုတ်လား။ စာရေးသူ ဖြူဖြူမဲမဲ … ကျမ စိတ်မ၀င်စားပါဘူး။ စာ ထဲမှာပါတဲ့ အယူအဆကိုသာ ကနဦး ဆွေးနွေးခဲ့တာဖြစ်ပါတယ်။\n[ဒီတော့ကာ ကျမ ရေးတဲ့စာတွေ ကွန်မန့်တွေထဲမှာ မဟုတ်မဟတ် လုပ်ဇာတ်ခင်းပြီး တစုံတယောက်ကို ပုတ်ခတ်စော်ကားတာများ ပါခဲ့ပါသလား လို့ မနေတတ် မထိုင်တတ်သူကို ပြန်မေးပါရစေရှင်။]\n(၃) အမှန်တရားနဲ့ပတ်သက်ပြီး ပြောပါမယ်။ အမှန်တရား ဆိုတာဟာ သူ့ဘက်ကမြင်တော့ သူမှန်တယ်၊ ကိုယ့်ဘက်ကမြင်တော့ ကိုယ်မှန်တယ် လို့ ဗလောင်းဗလဲ လုပ်လို့ရတဲ့အရာမဟုတ်ပါ။ အဲလို လုပ်လို့ရရင်လည်း အမှန်တရား စစ်စစ် မဟုတ်ပါ။ တကယ့်အမှန်တရား Universal Truth ဆိုတာ ရှိကိုရှိပါတယ်။ အရှင်းဆုံးဥပမာပေးရရင် သစ္စာလေးပါး ဆိုတာ Universal Truth စစ်စစ်ကြီးပါပဲ။ ဘယ်ဘက်ကကြည့်ကြည့် မှန်ကိုမှန်နေပါတယ်။ ဘယ်နေရာရောက်ရောက်လဲ မှန်ပါတယ်။ ဘယ်ဘာသာဝင်တိုင်းအတွက် ဖြစ်ဖြစ်လည်း မှန်ပါတယ်။\n(၄) ဒါနဲ့ပတ်သက်ပြီး ကျမဘလော့မှာ ရေးထားပါတယ်။ ကျမသတ်မှတ်တဲ့ စံဟာ ဗုဒ္ဓရဲ့တရားတော်ပါ။ ဗုဒ္ဓရဲ့ တရားတော်ဟာ Universal Truth ပါ။ ဘယ်မှတ်ကျောက်နဲ့မဆို အစစ်ခံရဲပါတယ်။ မနေတတ်မထိုင်တတ်သူက ဗုဒ္ဓဘာသာ စစ်စစ်ဖြစ်ပါရက်နဲ့ အမှန်တရားကို မတွေ့ရှိတာဟာ အ၀ိဇ္ဖာ မောဟတွေ ပိတ်ဖုံးနေလို့များလား၊ ဘာသာရေးနဲ့ ဝေးနေလို့များလား။\n(၅) အတ္တာဟိ အတ္တနော နာထော ဆိုသည်ရဲ့ အဓိပ္ပါယ်ကို သေချာသိပါရဲ့လားရှင်။ မိမိကိုယ်သာ ကိုးကွယ်ရာ ဆိုတာဟာ ကိုယ့်ကိုယ်ကို ထိုင်ကိုးကွယ်နေဖို့မှ မဟုတ်တာဘဲ။ ဘယ်အရာကို မဆို မိမိကိုယ်တိုင်ကိုယ်ကျ လုပ်မှ ဖြစ်မယ်ဆိုတဲ့ ကိုယ်တိုင် အားထုတ်မှ ရမယ် ဆိုတဲ့ အဓိပ္ပါယ်ပါ။\nလူဆိုတာ အပေါင်းအဖော်နဲ့ နေတဲ့ သတ္တ၀ါဖြစ်တာကြောင့် မိဘ၊ ဆွေမျိုး၊ မိတ်ဆွေ၊ သားသမီး၊ ဇနီးခင်ပွန်း ဒါတွေအကုန်လိုအပ်တယ်ဆိုတာ ကျမလက်ခံပါတယ်။ ဒီနေရာမှာ ကျမသာဆိုရင် …. မိဘ ကိုရွေးမိမှာပါလို့ ပြောခဲ့တာပါ။ ဘာကြောင့်ဆိုတာလဲ ရှင်းပြခဲ့ပါတယ်။\nထပ်ရှင်းပါအုံးမယ်။ နောက်ထပ် ကွန်မန့်တခုရေးသူက .. အမည်မဲ့ပါ။ ဘ၀ရဲ့ သက်တမ်းကို နာရီနဲ့တွက်ပြီး လက်တွဲဖော်နဲ့ အချိန်ကြာကြာ နေရခြင်း ကို သတိပြုမိအောင် ဖောက်ထွက်တွေးပြီးရေးတယ် လို့ဆိုထားပါတယ်။ အချိန်သတ်မှတ်ချက် ပါလာပြီပေါ့။ ဟိုတလောက ကိုချမ်းစိုးဝင်းကလည်း လက်တွဲဖော်တိုင်း မကောင်းသလို မိဘတိုင်းရော ကောင်းလို့လားလို့ ကွန်မန့်ထဲမှာ မေးထားပါသေးတယ်။\nကျမရဲ့ ရှုထောင့်က ဒီလိုပါ။ လိုအပ်ချက် ဆိုတာကို ကျမက ဒီလိုမြင်ပါတယ်။\n(၁) အချိန်အတိုင်းအတာနဲ့ မဆိုင်။\n(၂) မိဘရဲ့ ကောင်းခြင်း ဆိုးခြင်းနဲ့မဆိုင်။\n(၃) အသက်ရှိခြင်း မရှိခြင်းနဲ့ မဆိုင်။\n(A) အရေးကြီးတဲ့ လိုအပ်ချက်ဆိုတာ ကျမတို့အသက်ရှင်လာအောင် မွေးထုတ်ပေးတဲ့ခဲ့ မိဘ ဟာ ကျမတို့အတွက် အရေးပါဆုံး အလိုအပ်ဆုံး လူသား နှစ်ဦးဖြစ်ပါတယ်။\n(B) မိဘက ကောင်းသည်ဖြစ်စေ မကောင်းသည်ဖြစ်စေ ဒီမိဘကမှ ကိုယ့်ကို လက်မခံလိုက်ရင် ကိုယ်ဟာ ဒီထက်နိမ့်ကျတဲ့ ဘ၀တွေကို ရောက်မှာမလွဲပါဘူး။ (ဒါကတော့ အဘိဓမ္မာ သင်ဖူးရင် ပိုနားလည်ပါလိမ့်မယ်) ဒါကြောင့်မို့ မိဘကမွေးပြီးပြီးချင်း စွန့်ပစ်လိုက်ရင်တောင် ကျေးဇူးရှိတယ်ဆိုတာ သိထားသင့်ပါတယ်။ ဒါဟာလဲ Universal truth ပါပဲ။\n(C) လိုအပ်ချက် ဆိုတာဟာ မိမိအတွက်လား၊ သူတပါးအတွက်လား ဆိုတာနဲ့ပတ်သက်လို့ … မိမိအတွက် လိုအပ်တယ်ပဲ ဆိုပါတော့။ မိဘဟာ ငယ်ငယ်လေးထဲက ကိုယ့်ကိုပြုစုစောင့်ရှောက် ခဲ့တယ်။ အရွယ်ရောက်လာတော့ သွန်သင်ဆုံးမခဲ့တယ်။ မိဘတွေ ကိုယ့်ကိုမလုပ်ပေးနိုင်တော့ဘူး အသက်ကြီးသွားပြီ ဆိုရင်ရော ကိုယ့်အတွက် မလိုအပ်တော့ဘူးလား … ။ မိဘကို ကိုယ်က တလှည့်ပြန်လုပ်ကျွေးခြင်းဖြင့် ကိုယ်ဟာ ကုသိုလ်တွေ ရနေမယ်။ ဒါဟာ ကိုယ့်အတွက် မိဘ က လိုအပ်နေတာပဲမဟုတ်လား။\n(D) မိဘမရှိတော့ဘူး .. ကွယ်လွန်သွားပြီဆိုပါတော့။ ကွယ်လွန်သွားတဲ့မိဘကို ရည်စူးပြီး ဒါနလုပ်မယ်။ (ဒါနလုပ်တာလဲ ကိုယ်ကုသိုလ်ရဖို့ပဲ) မိဘဆုံးမစကားတွေကို အလေးအနက်ထားပြီးနားထောင်မယ် .. ဆိုရင် မိဘ အနားမှာမရှိသော်လည်း ကိုယ့်အတွက် အရေးပါနေဆဲ လိုအပ်နေဆဲပဲ မဟုတ်လား။\n(E) အထက်ပါရှုထောင့်တွေက ကြည့်ပြီး ကျမဟာ မိဘသည် အရေးပါတယ်လို့ တိတိကျကျ ပြောခဲ့တာ ဖြစ်ပါတယ်။ ကျမအနေနဲ့ ဘယ်သူ့ကိုမှ လျှော့မတွက်ရဲပါဘူးရှင်။ တခုသိထားဖို့ကတော့ ပညာတတ်တွေမှားရင် ပိုကြောက်ဖို့ ကောင်းပါတယ်။ မသိသေး မတတ်သေးသူကို ရှင်းပြဖို့ရာ အလွန်လွယ်ပါတယ်။ ပညာ ဆိုတဲ့ မာန် ခံနေတော့ကာ အမှန်ကိုသိသော်လည်း လက်မခံနိုင်တာ မျိုး ဖြစ်တတ်ပါတယ်။\nကျမ အနေနဲ့ ဘာလစ်ဇင် ညာလစ်ဇင် တွေ သိပ်နားမလည်ပါဘူး။ ကျမက သစ္စာဝါဒီသာလျှင် ဖြစ်ပါကြောင်း။\nမျိုးစေ့တိုင်း သန်မာသော အပင်ပေါက်ပါစေ … ။\nJan 28, 2007, 10:57:00 AM\nဆိုလိုချင်တာ မဟုတ်ပါဘူး ။ ကော်မန့်တွေဟာ Anonymous တွေဝင် နှောက်ယှက်အပြီးမှာ မူရင်းဆွေးနွေးပွဲ ကနေ လမ်းကြောင်း သွေဖယ်ပြီး ပုဂ္ဂိုလ်ရေး ထိကိုက်မှု တွေအထိ ဖြစ်လာပါတယ်။\nအသိဥာဏ်မရင့်ကျက်သေးသူ တယောက်ရဲ့ မဆင်မခြင်နဲ့ ၀င်နှောက်ယုက်တဲ့ကိစ္စကို အသိဥာဏ်ရှိသော ပါဝင် ဆွေးနွေးသူတွေက ပုဂ္ဂိုလ်ရေးထိ ခိုက်မှုတွေအထိ ဖြစ်အောင် reply မပြန်သင့် ပါဘူး။ ခင်ဗျား ပုဂ္ဂိုလ်ရေးကို ထိခိုက်တာဘဲ ဖြစ်ဖြစ်၊ နိုင်းနိုင်းစနေ ပုဂ္ဂိုလ်ရေးကို ထိခိုက်တာဘဲ ဖြစ်ဖြစ်၊ ဘယ်ဟာမှ မကောင်းပါဘူး။\nJan 28, 2007, 11:34:00 AM\nခင်းဗျားရဲ့ Post ကို ပုဂ္ဂိုလ်ရေးတွေ ပါလွန်းတယ်လို့ ဆိုလိုချင်တာ မဟုတ်ပါဘူး ။ ကော်မန့်တွေဟာ Anonymous တွေဝင် နှောက်ယှက်အပြီးမှာ မူရင်းဆွေးနွေးပွဲ ကနေ လမ်းကြောင်း သွေဖယ်ပြီး ပုဂ္ဂိုလ်ရေး ထိကိုက်မှု တွေအထိ ဖြစ်လာပါတယ်။\nJan 28, 2007, 11:36:00 AM\nဆွေးနွေးရ၊ ပြောဆိုရတာလဲ တော်တော်မောလှပါပြီ။\nဒီဆွေးနွေးပွဲကနေ သင်ခန်းစာလဲ အတော်ရလိုက်ပါရဲ့။ စာတလုံး စကားတခွန်းကနေ ကိုယ်စားပြုနေတဲ့ (အမည်မဖော်လိုသူ) မိတ်ဆွေများရဲ့ စိတ်တံခါးကိုတွေလဲ မြင်ယောင်မိပါရဲ့။\nကျနော်တို့ ဆွေးနွေးခဲ့တာတွေဟာ ဘလော့ဖတ်သူ၊ ရေးသူတွေကို လျှော့တွက်နေပါတယ်လို့ ပြောလောက်စရာ အချက်ကို ဘယ်စာကြောင်း ဘယ်စကားက ထင်စေနေပါသလဲ။\nလူကို ဖတ်နေတာ မဟုတ်ပါဘူးလို့လဲ အကြိမ်ကြိမ် အသေအချာ ရှင်းပြခဲ့ပြီးပါပြီ။\nဒီစာတပုဒ်ဟာ `ဟောဒီမက်ဆေ့ကိုလဲ ပေးနေလို့၊ ဟောသလို မြင်သွားကြရင်တော့ဖြင့် ရင်လေးဖွယ်ဖြစ်နေလို့´ ဆိုတဲ့ အဓိက အချက်ကိုလဲ ထပ်ခါတလဲလဲ ပြောပြခဲ့ပြီးပါပြီ။\nအဓိကက မိမိတင်ပြလိုက်တဲ့ စာတပုဒ်ရဲ့ အကျိုးသက်ရောက်မှုကို တာဝန်ယူရဲဖို့ပါ။ ဘယ်နိုင်ငံက ရေးတဲ့စာကိုပဲ ဖော်ပြဖော်ပြ ဒီစာဟာ ဒီလိုလဲ အဓိပ္ပာယ်သက်ရောက်နေတယ်ဆိုတဲ့ တာဝန်ရှိမှုကို တာဝန်ယူစေချင်နေတာ။ အဲဒီအချက်ကို မမြင်မချင်း ထောက်ပြနေရတာ မောလှပါပြီ။\nJan 28, 2007, 1:54:00 PM\nbar mha ma hote tar lay ko wine pii yay nay kya par lar ? #-o sar yay sa yar tway pae :-< & cat ko yay choe pay kya tar pae\nဘာမှပြောမနေကြနဲ့တော့ အဓိကအချက် အဲဒီသံလွင်ဆိုတဲ့ နေရာတိုင်းမှာ ပြသနာများတဲ့ကောင်ကြောင့်ဖြစ်နေတာ။ သံလွင်။ မင်းကိုမင်း ဆင်ခြင်သင့်ပီလို့ ငါထင်တယ်။ မြန်မာချက်မှာလဲ မြန်မာချက်။ အခုဘလော့မှာလဲ ဘလော့။ မင်းရှိတဲ့နေရာတိုင်း ပြသနာတက်နေရတယ်။ ကိုယ်ဘာလဲ ကိုယ့်ဘာသာပြန်သိသင့်နေပီ။\nJan 28, 2007, 4:18:00 PM\n၀မရှိပဲဝိလုပ်ရင် ဒီလိုပဲဖြစ်တတ်တယ်ဆိုတာ ကလိုဆေးထူးသိလောက်ပီလို့ထင်ပါတယ်။ နောက်နောင်ဆို၇င်တော့ ကိုယ်က အရည်အချင်းမရှိပဲနဲ့ တခြားလူကို ထောက်ပြသလိုလိုဝေဖန်သလိုလိုဆရာကြီးလုပ်တာမျိုးမလုပ်သင့်ဘူးလို့ထင်တယ်။ ငခုံးမတကောင်ကြောင့် တစ်လှေလုံးပုတ်ဆိုတာမျိုးကတော့ မကောင်းဖူးလေ။\nJan 28, 2007, 4:58:00 PM\nကျွန်တော်လည်း ဗုဒ္ဓဘာသာဝင် တစ်ယောက်ပါ။ အဘိဓမ္မာကိုလည်း လေ့လာဖူးပါတယ်။ ဒါပေမယ့် ကြည့်တဲ့သူရဲ့ ရှု့ထောင့်အမျိုးမျိုးအပေါ် အခြေခံပြီး၊ အမှန်တရားကို ယုံကြည်ကြတဲ့ ပုံစံအမျိုးမျိုး ပြောင်းလည်းသွားတယ်လို့ဆိုတဲ့ အယူအဆဟာလည်း ကမ္ဘာကြီးပေါ်မှာ ထွန်းကားနေပါတယ်။ ကျွန်တော်တို့ဗုဒ္ဓဘာသာဝင်တွေရဲ့ စံနဲ့နေရာတကာကို လိုက်တိုင်းတာလို့ မရပါဘူး။ ကမ္ဘာပေါ်မှာ ဘာသာရေး ယုံကြည်မှု့ စံတွေ နဲ့ပတ်သက်ပြီး စစ်ပွဲတွေ ဖြစ်နေတာ ခင်ဗျားလည်း ကြားဖူးမှာပါ။ ခင်ဗျား ကာလမသုတ် ဖတ်ဖူးမှာပါ။ အစွန်းမရောက်တဲ့ ဗုဒ္ဓဘာသာကို ခင်ဗျားရဲ့ အစွန်းရောက်တဲ့ အယူအဆတွေနဲ့မရောထွေးပါစေနဲ့ ။ ကျွန်တော်ဟာလည်း မိဘကျေးဇူးကို နားလည်ပါတယ် ခင်ဗျာ။ ဒါပေမယ့် ကိုယ့်တာဝန်ကိုယ်ကျေပြွန်ကြတဲ့ မိဘနဲ့သားသမီးတွေရဲ့ relationship မှာ၊ မိဘမှ မိဘ၊ ဒါမှမဟုတ် သားသမီးတွေကလည်း ငါတို့ ဟာငါတို့လုပ်ချင်တာ လုပ်မယ်၊ မိဘကို လုံးဝ ဂရုမစိုက်စရာမလိုဘူး ဆိုတဲ့ အစွန်းရောက်မှု့ တွေ တွေ့ ရခဲ ပါတယ်။\nJan 28, 2007, 7:49:00 PM\nWhy are burmese people fighting over nothing? It's notabig deal. It's notalife or death situation. Or is it?\nJan 28, 2007, 7:50:00 PM\nအခုနောက်ဆုံး ဖော်ပြထားတဲ့ အမည်မသိသော၊ ဒါမှမဟုတ် မိမိအမည်ကိုတောင် ထုတ်ဖော်မပြောဝံ့သော မိတ်ဆွေကြီးခင်ဗျာ။\nပထမဦးဆုံး မေတ္တာရပ်ခံချင်တာက စာကို သေချာစွာဖတ်ပါလို့ မေတ္တာရပ်ခံချင်ပါတယ်။ မမေဓာဝီက အစွန်းရောက်တဲ့ အယူအဆတွေနဲ့ ပြောသွားတာ ဟုတ်ပါရဲ့လားဆိုတာ စာကို သေချာစွာဖတ်ပါအုံး။ သစ္စာလေးပါးဆိုတာဟာ ဘယ်ဘက်ကကြည့်ကြည့် မှန်နေတယ်ဆိုတာကို သူပြောတာပါ။ သူပြောချင်တဲ့ အဲဒီအချက်ကိုရော ရလိုက်ပါရဲ့လား။ သူက `တို့ ဗုဒ္ဓဘာသာတွေရဲ့ စံက ဒီလိုရှိတယ်´ လို့ အတင်းသွတ်သွင်းပြောနေတာလား၊ ဒါမှမဟုတ် ဘယ်သူမှငြင်းလို့ မရတဲ့၊ အမှန်တရားဖြစ်တဲ့ သစ္စာလေးပါးကို ချပြနေတာလားဆိုတာ စာကို သေချာစွာ ပြန်ဖတ်ပါအုံး။ ` ခင်ဗျား ကာလမသုတ် ဖတ်ဖူးမှာပါ။ အစွန်းမရောက်တဲ့ ဗုဒ္ဓဘာသာကို ခင်ဗျားရဲ့ အစွန်းရောက်တဲ့ အယူအဆတွေနဲ့မရောထွေးပါစေနဲ့ ။´ လို့ မိတ်ဆွေ ရေးသားလိုက်တာဟာကရော သူ့ကို ပုဂ္ဂိုလ်ရေးရာအရ ထိပါးသွားစေမယ်လို့ မထင်မိဘူးလား။ တဖက်သားကို အပေါ်စီးဆန်ဆန် ပြောလိုက်မိပါလားလို့ရော မတွေးမိလိုက်တာလားခင်ဗျာ။\nအခု ပို့စ်တခုအတွက်နဲ့ ကျနော်တို့ ဆွေးနွေးကြတယ်။ (ဆွေးနွေးနေရင်းနဲ့လဲ တချို့က လူကို ထိပါးကြတယ်)။ ကဲ၊ ကျနော်က မေးပါရစေအုံး။ ဒီစာဟာ ဒီမက်ဆေ့ကိုပေးနေတယ်။ ဒါပေမယ့် ဟောသလို အဓိပ္ပာယ်ကိုလဲ ထွက်နေပါတယ်ဆိုတဲ့ တာဝန်ယူမှုမျိုးကို အခုထိ ကျနော်တို့ တွေ့သေးရဲ့လား။ ဒီလိုတွေ မြင်ကုန်ကြရင်ဖြင့် အန္တရာယ်ကြီးပါတယ်ဆိုတာကို သိမ်သိမ်မွေ့မွေ့နဲ့ ရှင်းပြခဲ့ပြီးပါပြီ။ လူတွေဟာ ချီးကျူးတာကိုပဲ ခံနိုင်တယ် ဝေဖန်တာကို မခံနိုင်ဘူးဆိုတဲ့ စကားက မှန်သလားမမှန်သလားဆိုတာကတော့ အဲဒီစာကို ထောက်ပြဆွေးနွေးမိတဲ့ ကျနော်တို့တတွေ ပုံစံမျိုးစုံနဲ့ တုံ့ပြန်ခံနေရတာက သက်သေပြနေပါတယ်။ တကယ်လို့များ အဲဒီစာရဲ့အောက်နေ၊ `သိပ်ကောင်းတဲ့ စာပဲ၊ နောက်လဲ ဒါမျိုးများများရေးပါနော်´ လို့ ခပ်တိုတိုလေး ချီးကျူးခဲ့မိရင် ကိစ္စက ပြတ်ပါတယ်။ နောက်ပြီးတော့ ကျနော်တို့တတွေကလဲ ကျနော်တို့ ဝေဖန်သမျှကို လက်ခံပါစေတော့ဆိုတဲ့ အရေးအသား၊ အပြောအဆိုတခုမှ မသုံးနှုံးခဲ့တာ သေချာခဲ့ပါတယ်။ ဒီစာဟာ ဒီလိုမက်ဆေ့တွေကိုလဲ ပေးနေပါတယ်ဆိုတာကို မြင်သာအောင်ပြခဲ့ခြင်းသာဖြစ်ပါတယ်။\nတကယ်တော့ ဟိုလစ်ဇင်၊ ဒီလစ်ဇင်တွေ သိနေဖို့မလိုပါဘူး။ အဲဒါတွေသိပြီး ငါမှငါ ဆိုတဲ့ အတွေးမ၀င်ဖို့ဘဲ လိုပါတယ်။ ကိုယ့်ကိုယ်ကိုသာ အယူသည်းမှု အားမကောင်းအောင် တဦးချင်း အသိစိတ်နဲ့ ထိန်းသိမ်းလိုက်ပါအုံး။\nဆွေးနွေးပွဲတွေကို စိတ်မပျက်ပါဘူး။ ဆွေးနွေးကြပါစို့လို့ ဖိတ်ခေါ်ခဲ့ပြီးသားပါ။ ဘလော့ဖတ်ပရိသတ်တွေကို လေးစားလွန်းလို့ ရေးတဲ့ ဖတ်တဲ့လူတွေကိုလဲ အထင်ကြီးလွန်းလို့သာလျှင် တလေးတစားနဲ့ ချပြဆွေးနွေးနေတာပါ။ ကျနော်တို့ ရေးခဲ့သမျှတွေမှာ တစုံတယောက်ကို လျှော့တွက်သော၊ အထင်သေးသော အသုံးအနှုံး တခုမှ မပါခဲ့ဘူးလို့ ရဲရဲကြီး အာမခံဝံ့ပါတယ်။ ကျနော်တို့ကိုသာလျှင် ခပ်နှိမ်နှိမ်ပြောဆိုတာကို ခံခဲ့ရ၊ ခံနေရဆဲပါ။ နောက်လဲ ခံနေရအုံးမလားဆိုတာတော့ မသိပါ။\nနောက်ဆုံး ပြောချင်တာကတော့ ဆွေးနွေးပွဲကနေ သွေဖယ်နေတယ်လို့ မိတ်ဆွေတို့က ပြောခဲ့ပါတယ်။ မိတ်ဆွေတို့ ပြောခဲ့သမျှတွေကို ပြန်ဖတ်ပေးပါအုံး။ ဆွေးနွေးပွဲအသွင်သဏ္ဍာန်ဆောင်နေဆဲလား၊ ဒါမှမဟုတ် ရိနေသလို ဖြစ်သွားပြီလားဆိုတာ ပြန်သုံးသပ်စေချင်ပါတယ်။ နောက်တခုက ကိုယ့်နာမည်နဲ့တကွ ရဲရဲကြီးဆွေးနွေးရဲအောင် အရင်ဆုံး သတ္တိမွေးစေချင်ပါတယ်။ ဒါကလဲ တာဝန်ယူဝံ့ခြင်း တမျိုးပဲ မဟုတ်ပါလားခင်ဗျာ။\nအချီးကျူးခံနိုင်သလို အဝေဖန်လဲ ခံနိုင်သော\nဤမှန်းသိလျက်နှင့် ကျွဲဟု မဖတ်လိုသော\nJan 28, 2007, 9:15:00 PM\n(၃) ချီးကျူးတာခံနိုင်တယ် ဝေဖန်တာ မခံနိုင်ဘူးဆိုတဲ့စကားဟာ မှားများ မှားနေမိပါသလား။ ကျမတို့နဲ့ အမြင်တူတူ အမြင်လွဲလွဲ လူ့သဘာဝ ဒီလိုရှိတယ်ဆိုတာ သိလိုက်ရလို့ ရေးမိတာပါ။ ကျမတို့ ဝေဖန်တာကို လက်ခံဖို့ မလိုပါဘူး။ အမှန်မြင်တတ်ဖို့ပဲ လိုပါတယ်။ ဒါဟာလဲ စော်ကားသော ရေးသားချက်မဟုတ်ပါဘူး။\n(၄) ကျမဟာ အယူသည်းသူတယောက် မဟုတ်ပါ။ ဒီ အစ်ဇင်တွေကို လေ့လာမှ ကျမဘ၀ အတွက် အကျိုးရှိမယ် ဆိုရင်လည်း ကျမ လေ့လာရမှာပေါ့။ ဒါပေမဲ့ အတွေးအခေါ် အယူအဆ နဲ့ပတ်သက်ရင် ဗုဒ္ဓအဘိဓမ္မာ လောက် ကျယ်ပြန့်ပြီး မှန်ကန်ထိရောက် တဲ့ အတွေးအခေါ် မရှိဘူးလို့ ကျမကတော့ ယုံကြည်ပါတယ်။ ဗုဒ္ဓအဘိဓမ္မာ ဆိုတာ ဘာသာရေး အဘိဓမ္မာမဟုတ်ပါ။ ဘာသာရပ်အဘိဓမ္မာသာလျှင် ဖြစ်ပါတယ်။ မည်သည့်ဘာသာဝင် မဆို လေ့လာ နိုင်တဲ့ အတွေးအခေါ်ပါ။ ဗုဒ္ဓအဘိဓမ္မာကို သေချာစွာ လေ့လာဖူးတဲ့သူ ဆိုရင် တခြား တခြားသော် အတွေးအခေါ်တွေနဲ့ ယှဉ်ကြည့်ပါ။\n(၅)ဆွေးနွေးပွဲနဲ့ ပတ်သက်ပြီး စိတ်ပျက်တာမဟုတ်ပါ။ အကယ်၍ ဆွေးနွေးပွဲနဲ့ပတ်သက်ပြီး စိတ်ပျက်တာဆိုရင်လည်း ကျမစိတ်နဲ့ ကျမ ဖြစ်တာ ပျက်တာမို့ ကန့်ကွက်စရာအကြောင်းမရှိပါဘူး။\n(၆)မြန်မာလူငယ်တွေကို ဖျင်းတယ်လို့ ကျမ မပြောခဲ့ပါဘူး။ သားသမီး ငတုံးတွေကြောင့် မိဘတွေ ဒုက္ခ ရောက်နိုင်တယ်လို့လည်း ကျမ မဆိုလိုပါဘူး။ ကျမရဲ့ ဆိုလိုချက်ကို ခုထိ မသိကြသေးတာလည်း ၀မ်းနည်းစရာပါပဲ။\nJan 28, 2007, 10:46:00 PM\nကျွန်တော်တို့ သူငယ်ချင်းများ ကြုံလာတဲ့အခါ နောက်တဲ့စကားတစ်ခုရှိပါတယ် ``ကောင်းတယ်။ မနေတတ်မထိုင်တတ်နဲ့ အခုတော့ အပြောခံရပြီ၊ မဟုတ်လား´´ ဆိုတာကို သွားသတိရမိပါတယ်။ ဟုတ်ကဲ့ မနေတတ်မထိုင်တတ်သူဆိုပြီးတော့ နာမည်တပ်လာတဲ့ အတွက် ထပ်မံပြီး မနေတတ် မထိုင်တတ်ဖြစ်ပါရစေ။ ကျွန်တော် ဆိုပြီးတော့ နာမည်တပ်ပြော ခဲ့သော ဤစာပိုဒ်များ အားပြောကြည့်ပါမည်။\n((၁) ကျမ ဝေဖန်ရေးလုပ်တယ်ပဲ ဆိုကြပါစို့။ ကျမရဲ့ ရှုထောင့်ကို ကျမ ဘလော့က (မေတ္တာရှင် .. ပို့စ်) မှာ အတိအလင်းပြောပြီးပါပြီ။ ကျမ သီအိုရီလည်း ထိုနည်းလည်းကောင်းပါပဲ။ ကျမ ကိုးကားချက်ကိုလည်း အဲဒီပို့စ် ဖတ်ရင် တွေ့မှာပါ။ ဘယ်အချက်ကို ထောက်ပြတယ်ဆိုတာလည်း အရှင်းကြီးပါပဲ။\n(၂) ကျမ “စာ” ကိုဖတ်တာလို့ ပြောခဲ့ပါတယ်။ စာအပေါ်မှာ သုံးသပ်ပြီး “ဘာကြောင့်” ဆိုတာလဲ ရှင်းပြခဲ့ပါတယ်။ တခုတော့ ရှိပါတယ်။ အယူအဆ ရေးရာဆိုတာ စာ ထဲမှာ ပါတာပဲမဟုတ်လား။ စာရေးသူ ဖြူဖြူမဲမဲ … ကျမ စိတ်မ၀င်စားပါဘူး။ စာ ထဲမှာပါတဲ့ အယူအဆကိုသာ ကနဦး ဆွေးနွေးခဲ့တာဖြစ်ပါတယ်။\n(၅) အတ္တာဟိ အတ္တနော နာထော ဆိုသည်ရဲ့ အဓိပ္ပါယ်ကို သေချာသိပါရဲ့လားရှင်။ မိမိကိုယ်သာ ကိုးကွယ်ရာ ဆိုတာဟာ ကိုယ့်ကိုယ်ကို ထိုင်ကိုးကွယ်နေဖို့မှ မဟုတ်တာဘဲ။ ဘယ်အရာကို မဆို မိမိကိုယ်တိုင်ကိုယ်ကျ လုပ်မှ ဖြစ်မယ်ဆိုတဲ့ ကိုယ်တိုင် အားထုတ်မှ ရမယ် ဆိုတဲ့အဓိပ္ပါယ်ပါ။ လူဆိုတာ အပေါင်းအဖော်နဲ့ နေတဲ့ သတ္တ၀ါဖြစ်တာကြောင့် မိဘ၊ ဆွေမျိုး၊ မိတ်ဆွေ၊ သားသမီး၊ ဇနီးခင်ပွန်း ဒါတွေအကုန်လိုအပ်တယ်ဆိုတာ ကျမလက်ခံပါတယ်။ ဒီနေရာမှာ ကျမသာဆိုရင် …. မိဘ ကိုရွေးမိမှာပါလို့ ပြောခဲ့တာပါ။ ဘာကြောင့်ဆိုတာလဲ ရှင်းပြခဲ့ပါတယ်။)\nမမေဓာဝီ၏ ``ကျမ ဝေဖန်ရေးလုပ်တယ်ပဲ ဆိုကြပါစို့။´´ ဆိုတဲ့ စကား အရ ကျွန်တော် မမေဓာဝီ၏ နံပါတ်(၁) အချက်အား စတင်ပြောဆိုကြည့်ပါမည်။ ရှု့ထောင့်ဆိုသော အချက်တွင် မမေဓာဝီ၏ရူထောင့်မှ ကြည့်ရှုပြောဆိုသွားခဲ့ကြောင်းတွေ့ရှိရပါသည်။ ကိုးကားချက်မှာ မိရိုးဖလာ ဗုဒ္ဓဘာသာဝင်တစ်ယောက်၏ ကိုယ်ပိုင်ခံယူချက်ဟု ယူဆရသော ခံယူချက်များကို ကိုးကားသွားခဲ့ပါသည်။ ချဉ်းကပ်ပုံမှာ ဗုဒ္ဓ၀ါဒဖြင့်ချဉ်းကပ်ခဲ့သည်ဟု ယူဆရပါသည်။ ယူဆရ ဟု သုံးနှုန်းထားပါသည်။ အဘယ်ကြောင့်ဆိုသော် (မေတ္တာရှင် .. ပို့စ်) တွင် ဗုဒ္ဓ၀ါဒဆိုသော ကိုးကားချက်မတွေ့ရှိရပါ။ မိရိုးဖလာဗုဒ္ဓဘာသာတစ်ယောက်၏ ကိုယ်ပိုင်ခံယူချက်များဖြင့် ရေးသားထားသည်ကိုတွေ့ရပါသည်။ ကိုယ်ပိုင်အမြင်အား ဖော်ထုတ်ခဲ့ပါသည်။ အမြင်တစ်ခုအား ဖော်ပြခြင်းသည် လွတ်လပ်စွာဖော်ပြနိုင်ပေသည်။ ပြဿနာမဟုတ်ပါ။ ပြဿနာဟုလည်း မဆိုခဲ့ပါ။ ကျွန်တော်ဝေဖန်ရေး၏ သဘောတရားကို ကျွန်တော်သိသလောက် ဆွေးနွေးခြင်းသာဖြစ်ပါသည်။ ဝေဖန်မှုကို ကျွန်တော် ကိုယ်တိုင်လည်း လက်ခံကြိုဆိုပါသည်။\n(၂) အချက်အား ဆက်လက်ပြောဆိုပါမည်။ ဝေဖန်ရေးတွင် အယူအဆရေးရာ သဘောတရားများ ပြောနေရင်းမှ ပုဂ္ဂိုလ်ရေးစွက်ဖက်မှုများ ရှိလာနိုင်သည်ဟု ပြောခြင်းဖြစ်ပါသည်။ မြန်မာပြည်၏ ဝေဖန်ရေး အများစုသည် ထိုကဲ့သို့ပြောင်းလဲသွားတတ်ကြ ပါသည်။ ထိုသို့ပြောင်းလဲသွားပါက ဝေဖန်ရေးစာအား ဗဟုသုတ အနေဖြင့် ဖတ်ရူနေသော စာဖတ်ပရိသတ်သည် အလွန်စိတ်ပျက်မိပါသည်။ ကျွန်တော်အပါအ၀င်ဖြစ်ပါသည်။ ထို့ကြောင့် ထိုထို ဖြစ်ရပ်များရှိကြောင်း ဥပမာဖြင့်ပြောခြင်းဖြစ်ပါသည်။ မမေဓာဝီအား ပုတ်ခတ်ရေးသား သည် ၊ ဘယ်သူသည် ရေးသားသည် ဟု ကျွန်တော် မရေးခဲ့ပါ။ မပြောခဲ့ပါ။ သဘောတရားကို သာကျွန်တော်ပြောခဲ့ပါသည်။ ကျွန်တော် တင်ပြခဲ့မှုအား ပြန်လည် ဖတ်ရှုလျှင်သိနိုင်ပါလိမ့် မည်။ ထိုကြောင့် ကျွန်တော် အနေနှင့် မေးလျှင် ဖြေစရာ အကြောင်းမရှိပါ။\n(၃) အချက်အားထပ်မံပြောပါမည်။ ကျွန်တော်၏ အမြင်အား တင်ပြခြင်းမျှသာ ဖြစ်ပါသည်။ ထို့ကြောင့် ခင်ဗျား၏ အမြင်အားလည်း ကျွန်တော်လက်ခံပါသည်။ မကြိုက်လျှင် နှုတ်ဆိတ်နေယုံသာဖြစ်ပါသည်။ ကျွန်တော်၏ အမြင်အား ထပ်မံဖော်ပြရမည် ဆိုလျှင် အမှန်တရားသည် ရှုမြင့်သုံးသပ်မှု လူ၏ဘက်တွင် ဖြစ်ပါသည်။ စကားချပ်အနေဖြင့်- အကြောင်းကြောင့် ပြောင်းလဲနိုင်သည်။ ခင်ဗျား အမြင်အား ကျွန်တော်မကန့်ကွက်ပါ။ ကျွန်တော်လက်ခံလျှင် လိုက်ပါမည်။ လက်မခံလျှင် လက်ပိုက်ကြည့်နေမည်။ ထို့ထက်ပို၍ ပြောစရာ မရှိပါ။\n(၄) အချက်အား ဆက်လက်ပြောပါမည်။ အနည်းငယ်ပြောပါရစေ။ ကျွန်တော် မမေဓာဝီအား လည်း မသိပါ။ ကျွန်တော်အားလည်း သိမည်မဟုတ်ပါ။ ဘလော့ဖတ်သူနှင့် ဘလော့ရေးသူ၊ စာရေးသူနှင့် စာဖတ်သူ သဘောမျှဖြစ်ပါလိမ့်မည်။ ခင်မင်ရင်နှီးမှုပင်မရှိဘူးပါ။ သို့သော် ကျွန်တော်အား ဗုဒ္ဓဘာသာစစ်စစ်ဖြစ်ပါရက်နဲ့ ဟု စကားသုံးနှုန်းထားပါသည်။ ဗုဒ္ဓအကြောင်း ပြော၍ ဗုဒ္ဓဘာသာဟု ကောက်ချက်မစောစေချင်ပါ။ ဆိုလိုသည်မှာ ဗုဒ္ဓဘာသာဝင်မှ ဗုဒ္ဓအကြောင်းကိုသိရမည် မဟုတ်ပါ။ ခရစ်ယာန်ဘာသာဝင်မှ သမ္မာကျမ်းစာ အားသိမည် မဟုတ်ပါ။ လေ့လာပါက သိနိုင်ပါသည်။ ကိုယ့်စိတ်၌ ထင်သည်ကို ရမ်းတုတ်သည့် သဘောသက်ရောက်ပါသည်။ (စကားအသုံးအနှုန်း ရိုင်းလျှင်ခွင့်လွှတ်ပါ။)။ နောက်တစ်ချက်အနေနှင့် (အ၀ိဇ္ဖာ မောဟတွေ ပိတ်ဖုံးနေလို့များလား၊ ဘာသာရေးနဲ့ ဝေးနေလို့များလား။) ဖြစ်ပါတယ်။ တစ်ဖက်သားအား ကရုဏာဒေါသော ဖြင့်မေးသည်ဟု ယူဆချင်လျှင်ယူဆနိုင်ပါသည်။ သို့သော် ပုဂ္ဂိုလ်ရေးဝင်ရောက်စွက်ဖက်ခြင်း မမည်သော ပုဂ္ဂိုလ်ရေး ၀င်ရောက်စွက်ဖက်မှုဖြစ်ပါသည်။ လျှော့မတွက်ဘူး ဟုသောစကား အမည်ဖြင့် လျှော့တွက်သည့် စကားသွားဖြစ်ပါသသည်။\n(၅)အချက်အား ဆက်လက်ရှင်းပါမည်။(အတ္တာဟိ အတ္တနော နာထော ဆိုသည်ရဲ့ အဓိပ္ပါယ်ကို သေချာသိပါရဲ့လားရှင်။ မိမိကိုယ်သာ ကိုးကွယ်ရာ ဆိုတာဟာ ကိုယ့်ကိုယ်ကို ထိုင်ကိုးကွယ်နေဖို့မှ မဟုတ်တာဘဲ။ ဘယ်အရာကို မဆို မိမိကိုယ်တိုင်ကိုယ်ကျ လုပ်မှ ဖြစ်မယ်ဆိုတဲ့ ကိုယ်တိုင် အားထုတ်မှ ရမယ် ဆိုတဲ့ အဓိပ္ပါယ်ပါ။) လျှော့တွက်ခြင်းစကားသွား ဟု ကျွန်တော် ထပ်မံပြောဆိုစရာလိုမည် မထင်ပါ။ မင်း ငါ့လောက်မသိပါဘူးဆိုသည့် သဘောသက်စေသည်ကိုလည်း ဆင်ခြင်မိသင့်ပါသည်။ ကျွန်တော်ပြောသွားခဲ့သော အတ္တာဟိ အတ္တနော နာထော ဆိုသည်ကား မိမိကိုယ်ကိုယ် ထိုင်ကိုးကွယ်နေဖို့ မဟုတ်ပါ။ သိသာနိုင်ပါသည်။ ဓမ္မအနေဖြင့်ပြောမည်ဆိုလျှင် တရားရှာကိုယ်မှာတွေ့ပါ။ ၀ိပဿနာ တရား အားထုတ်ဖူးသူတိုင်းသိနိုင်ပါလိမ့်မည်။ ဆရာတော် သံဃာတော်များ၏ တရားတွင် ဟောကြားခဲ့သည်များ ရှိပါသည်။ တရားရှာကိုယ်မှာတွေ့ တောထွက်စရာမလိုပါဟု ဟောကြားကြပါသည်။ မိမိကိုယ် ကိုယ်တိုင် တရားရပြီဆိုမှ သူတပါးအား တရားဟောနိုင်ပေ လိမ့်မည်။ သူတပါးအား တရားဟောနိုင်ရန်အတွက် မိမိကိုယ်တိုင် ၀မ်းစာ ပြည့်ဖို့လိုပါသည်။ ထို့ကြောင့် ဗုဒ္ဓသည် ကိုယ်ကိုယ်တိုင် တရားရှာခဲ့သည်။ ထို မိမိကိုယ်ကိုယ် ကိုးကွယ်ရာဖြစ်သည် ဆိုသည်မှာ သိသာစေနိုင်ပါသည်။\nတဆက်တည်း ပြောပါမည်။ ဗုဒ္ဓဘာသာ၊ ဗုဒ္ဓစံဖြင့် တိုင်းတာသည် ဟု မမေဓာဝီ ပြောဆိုပါသည်။ ကျွန်တော်လည်း ပြောဆိုကြည့်ပါမည်။ ဗုဒ္ဓဟောကြားခဲ့ပါသည် နိဗ္ဗာန်ကို ရည်မျှော်သော ဆန္ဒကလွဲ၍ ကျန်သည့်ဆန္ဒများသည် တဏှာမည်၏ ဟုဖြစ်ပါသည်။ သံဃာတော်များလည်း ဟောကြားကြပါသည်။ သားသမီးကို ချစ်တဲ့စိတ်၊ စွဲလမ်းတဲ့စိတ်တွေ ဖျောက်ကြပါ။ မိဘအပေါ် ၊ လင်ယောက်ျားအပေါ် ချစ်ခင်တဲ့စိတ်တွေ ဖျောက်ကြပါ။ တဏှာကို တတ်နိုင်သလောက်သတ်ကြပါ။ ဆိုပြီးတော့ ဟောကြားပါသည်။ ဗုဒ္ဓ၏ စံနှင့်တိုင်းတာလျှင် မိဘမှ မိဘ၊ လင်ယောက်ျားမှ လင်ယောက်ျား၊ မိန်းမ၊ သားသမီးမှ သားသမီးဖြစ်နေလျှင် အဘယ်လာ၍ ဗုဒ္ဓတရားတော် အဆုံးအမနှင့်ညီမည်နည်း။ ပစ်ပယ် စွန့်ပစ်ရမည် ဟုမဆိုလိုပါ။ ပရမတ္တ သဘောနှင်ချဉ်းကပ်ခြင်းဖြစ်ပါသည်။\nဗုဒ္ဓအား မဟာယောက်ျား၊ မဟာလူသား ဟု အဘယ်ကြောင့်ခေါ်သနည်း။ သာမန်လူသားတို့ လုပ်နိုင်ခဲသော သံယောဇဉ်တရား( မိဘ၊ မိန်းမ၊ သားသမီး၊ စည်းစိမ်) အား ဖြတ်တောက်၍ တောထွက်ခဲ့ခြင်းကြောင့်ဖြစ်ပါသည်။ ပစ်ပယ်ခဲ့ခြင်းမဟုတ်ပါ။ အတ္တာဟိ အတ္တာနော နာထော ဖြစ်ပါသည်။ သတ္တ၀ါအားလုံးအတွက် တောထွက်တရားရှာခဲ့ပါသည်။ ထို့ကြောင့် မဟာကရုဏာရှင်၊ မဟာမေတ္တာရှင်ဟုလည်း ခေါ်ဆိုကြပါသည်။ နိုင်းနိုင်းစနေ၏ အလိုအပ်ဆုံးအား ဤသဘောတရားနှင့် ချဉ်းကပ်လျှင် သံသရာတွင်ကျင်လည် နေဦးမည်ဟု ပြော၍ရပါသည်။ ထပ်မံ၍ ဗုဒ္ဓကိုယ်တိုင်ပင် ငါ ဘုရား၏တရားသည် မှန်သည်ဟုလည်း မဆို၊ အခြားတရားအားလည်း မှားသည်ဟုလည်း မဆို၊ ကိုယ်တိုင်ဆန်းစစ်လုပ်ဆောင်ကြည့်ပါ။ ဟု ဟောကြားခဲ့ကြောင်း မှတ်သားဖူးပါသည်။ ထို့ကြောင့် မမေဓာဝီ အနေနှင့် (universal truth) ပါဟု ကြွေးကြော်နေမည်အစား လုပ်ဆောင်ကြည့်ခွင့်ကို ပေးသင့်ပါသည်။\nနောက်တစ်ချက်အနေနှင့် ထပ်၍ပြောလျှင် ငါစွဲ မပါဘူးဆိုသော စကားဖြစ်ပါသည်။ မှန်သည် အတိုင်းပြောရလျှင် ငါစွဲ ကင်းရအောင် ကျွန်တော်တို့က အရဟတ္တမဂ်၊အရဟတ္တဖိုလ် ရနေသော ရဟန္တာများ မဟုတ်ကြပါ။ ငါစွဲမကင်းကြသေးပါ။ ငါ့ဟာ၊ ငါ့သားသမီး၊ ငါ့ခင်ပွန်းအစား ကျွန်မဟာ ၊ကျွန်မခင်ပွန်း၊ ကျွန်မသားသမီး(ကျွန်တော်ဟု ထည့်သွင်း၍ ဖတ်ရှုနိုင်ပါသည်)ဟု သုံးနှုန်းရုံနှင့် ငါစွဲမကင်းကြောင်းသတိပြုပါ။ ထိုကြောင့် ငါဆိုတဲ့ တဏှာဆိုတာဘာလဲ၊ အဲဒီငါစွဲပါရင် တဏှာ စွဲလန်းမှု၊ သံသရာမှာ ကျင်လည် နေကြရမယ်ဆိုတဲ့ အသိတရားကပ်၍ နေကြရုံမျှသာဖြစ်ပါတယ်။ သောတာပတ္တိမဂ်၊သောတာပတ္တိဖိုလ်တည်သော သောတာပန်ပင်လျှင် ဒိဌိ ပဲ ပယ်ပါသည်။ ထို့ကြောင့် ငါစွဲကင်းသည်ဆိုသည်မှာ လုံးလုံးငါစွဲကင်းခြင်းမဟုတ်ပါ။ ကျွန်တော်လည်း မကင်း ပါ။ သို့သော် ပုထုဇဉ်ပဲ ငါစွဲ မကင်းဘူး၊ ရဟန္တာမှမဟုတ်တာ ဟုဆိုကာ လုပ်ချင်ရာလုပ်မည် ဟု ကျွန်တော် မဆိုလိုပါ။ မတိုက်တွန်းပါ။ တရားကိုယ်သဘောအား ပြောကြည့်ခြင်းဖြစ်ပါ သည်။\nနိဂုံးချုပ်ပြောပါရစေ။ အစွန်းရောက်ခြင်းသည် မကောင်းပါ။ မဇ္မျိမ ပဋိပဒါ ဟု ဗုဒ္ဓဟော ကြားခဲ့ပါကြောင်း . . . .\nမှတ်ချက်။ ။ ကျွန်တော် ဘာကောင်မှမဟုတ်ပါ။ မနေတတ်မထိုင်တတ်၍ ပြောမိရာမှ ဆက်လက်၍ မနေတတ်မထိုင်တတ်ဖြစ်နေခြင်းမျှသာဖြစ်ပါတယ်။\nJan 29, 2007, 6:43:00 AM\nရင်ထဲကလာတဲ့စကားအတိုင်းပြောမယ်။ ကိုမနေတတ်မထိုင်တတ်ကို လေးစားတယ်ဗျာ\nJan 29, 2007, 6:59:00 AM\nJan 29, 2007, 7:09:00 AM\nမျိုးစေ့မမှန်၍ မသန်သော အပင်လေးတစ်ပင်.. ဆိုသည်မှာ ခင်ဗျားက ခင်ဗျားနဲ့ အယူအဆမတူသူ အားလုံးကို ချိုးနှိမ့်စွာ ခေါ်ဝှော်လိုက်သော အသုံးအနှုန်း ဖြစ်ပါတယ်ခင်ဗျာ။ ခင်ဗျား စကားကို ခင်ဗျား တာဝန်ယူရဲ မည်ဟု ယုံကြည်ပါသည်။\nJan 29, 2007, 8:01:00 AM\nJan 29, 2007, 8:20:00 AM\nawww dokha dokha !\nJan 29, 2007, 8:55:00 AM\nI like the posts of the bloggers who write in these comments. Their posts give me some kind of thoughts. Cheer!!!\nBut all these comments are nonsense for the readers except comments writers including me. (May be it is also nonsense for them.)\nI would like to apology to all bloggers to emphaise ur workdone which are valuable for the readers.\nJan 29, 2007, 11:55:00 AM\nမနေတတ်မထိုင်တတ် ဆိုတဲ့ မိတ်ဆွေရဲ့ ဆွေးနွေးချက်လိုသာ တခြားသောသူများလဲ (လူကြီးလူကောင်းဆန်ဆန်) ဆွေးနွေးပေးခဲ့ရင် ဘယ်လောက်များကောင်းလိုက်လေမလဲဗျာ..\nထုတခါ၊ရိုက်တလှည်၊ ချိုတခါ၊ ချော့တလှည့်နဲ့\nဆဲတဲ့လူကဆဲ..ရိတဲ့လူရိ.. အေးဆေးဆွေးနွေးတဲ့လူက ဆွေးနွေး.. ကွန်မန့်တက်လာကြတဲ့အချိန်တွေကလဲ တထပ်တည်းကျလုနီးပါး\nထိုးနှက်ချက်တွေက ပုံစံအမျိုးမျိုးဆိုတော့ စိတ်ကို ထွေပြားသွားစေခဲ့တာတော့ အမှန်ပါပဲ။\nဘလော့ကို လာဖတ်သူ စာဖတ်ဝါသနာရှင်များကို ငဲ့ညှာသောအားဖြင့် ကျနော့်ကို ဆဲလိုက ကျနော့်မေးလ်ကိုသာ တိုက်ရိုက် အားရပါးရကြီး ဆဲဆိုနိုင်ကြောင်း မေတ္တာရပ်ခံပါတယ်..\nတခုလောက် ပြောပါရစေရှင့်။ ကျွန်မ နာမည် စပယ်ဖြူပါ။ နာမည်အရင်ပြောလို့ တမျိုးတော့ မထင်လိုက်ပါနဲ့။ ကိုယ့်နာမည်တောင်ကိုယ် အကြောင်းအမျိုးမျိုးပြပြီး မပြောပြရဲပဲ အမျိုးသမီးတယောက်ကို ၀ိုင်းပြီးပြောနေကြတဲ့ ယောက်ျားရင့်မကြီးတွေနဲ့ မတူချင်လို့ပါ။\nကဲ။ ကျွန်မကို စကားအနည်းငယ်ပြောခွင့်ပေးပါ။ မမေဒါဝ\nီကို ရှင်တို့က တက်ညီလက်ညီနဲ့ သူ့မှားကွက်တွေကို ထောက်ရတာကို အားရကြပါပီလား။ လူဆိုတာ အမှားမကင်းပါဘူး။ ဒေါသထွက်ရင် အမှားဆိုတာပါမှာပါပဲ။ ဒါကို နားလည်ပေးလို့မရကြတာလား။ ဒါမှမဟုတ် ဒီလိုမျိုးပြောချင်လွန်းလို့ အကွက်ဆင်ခဲ့ကြတာလား၊ စဥ်းစားစရာတော့ ကောင်းပါတယ်။ မမေဒါဝီကို သူအမှားတွေမပြောခဲ့ဘူးလို့ မဆိုလိုဘူးနော်။ ဒါပေမယ့် သူအဲဒီလို စကားအမှားတွေ မပြောပြောအောင် နင်ပဲငဆပြောခဲ့တဲ့လူတွေကို ရှင်တို့ထည့်မတွက်ကြတာလား။ သူက စကားအမှားတွေပြောနေပီဆိုရင်တောင် အကျိုးသင့်အကြောင်းသင့် မဖျောင်းဖြပဲ ခင်ဗျားကိုယ့်စကားကိုယ်တာဝန်ယူပါဆိုတဲ့ စကားမျိုးနဲ့ ပြောဆိုပစ်လိုက်တာကရော၊ လွန်လွန်းရာမကျနေဘူးလားရှင်။ အဲဒီစကားကို သူက အသားလွတ်ကြီး စပြောခဲ့တာလား သူ့ကို မပြောပြောအောင်စကားမမှားမှားအောင် ၀ိုင်းပြီး ဖိအားပေးခဲ့ကြတာလားဆိုတာတော့ အပေါ်က ကွန်မန့်တွေက သက်သေပါပဲရှင့်။\nမိဇိမပဒိပဒါ(စာလုံးအထပ်မရိုက်တတ်တာကို နားလည်ပေးပါ)နဲ့ ကိုင်ကိုင်ပေါက်နေတဲ့ အနေမတတ်အထိုင်မတတ်ဆိုသူ ယောက်ျားရင့်မကြီးကိုလဲ မေးချင်ပါတယ်ရှင့်။ မိဘကို မပစ်ပယ်ချင်လို့ သူ့ခံစားချက်ပါလို့ ပြောနေတဲ့ မိန်းမတယောက်ရဲ့ စကားအမှားကို မရရအောင်ရှာပီး မနေတတ်မထိုင်တတ် လိုက်ထောက်နေတာကရော အစွန်းမရောက်ပေဘူးလား။ ရှင်သာ တကယ်အလယ်အလတ်လမ်းစဉ်သမားဆိုရင် အဲဒီအလိုအပ်ဆုံးဆိုတဲ့ စာကို အရင်ဆုံးဖန်တီးခဲ့သူရဲ့ ဘလော့မှာ မထိတထိရိနေတဲ့ စာတွေကို အလယ်အလတ်လမ်းစဉ်ကျကျ မြင်အောင်သွားမဖတ်ဖြစ်တာလား။ ရှင်မမြင်တာဆိုရင် သွားဖတ်လိုက်ပါအုံး။ ဒါမှမဟုတ် မိဘကို မပစ်ပယ်တဲ့ မြန်မာမိန်းကလေးတယောက်က အစွန်းရောက်နေတာလား။ မိန်းမသားတယောက်ကို ယောက်ျားရင့်မကြီးတွေက ပုံစံအမျိုးမျိုးနဲ့ မှားကွက်ကို ရှာကြံထောက်ပြနေတာကတော့ လွန်လွန်းလှပါတယ်။ ရိထေ့တဲ့လူက ရိ၊ အကိုးအကားနဲ့ ရေပက်မ၀င်အောင်ပြောတဲ့လူက ပြော၊ ထောက်ခံတဲ့လူက ထောက်ခံ၊ ဆဲတဲ့လူကဆဲ အတိုင်အဖောက်ညီတဲ့ ပြဇာတ်တပုဒ်ကို ကြည့်နေရသလိုပါပဲရှင်။ တော်ကြပါပေတယ် ပညာရှိကြီးများရှင်။\nကျွန်မကတော့ ရှင်တို့တွေလို ပညာတတ်လူတော့်လူတော်ကြီးလဲ မဟုတ်ပါဘူး။ ပညာမတတ်ပေမယ့် လူတဖက်သားကိုလဲ အကွက်ကျကျ မနှိပ်ကွပ်တတ်ဘူး။ တဖက်သတ်ကြီး ဒီလိုဝိုင်းပြောနေတာကိုလဲ မလိုလားပါဘူး။ ကြိုက်ရင်ကြို့က်တယ် မကြိုက်ရင်မကြိုက်ဖူးပဲ ပြောမှာပါ။ ကျွန်မ ဒီဘလော့ကို မလာဖြစ်ရင် ရှင်တို့ ကျွန်မရဲ့ မေးလ်ကို ကြိုက်တဲ့ပုံစံနဲ့ စကားလာပြောနိုင်ပါတယ်။ မမမေဒါဝီရှင့်။ အားမငယ်ပါနဲ့ စိတ်မညစ်ပါနဲ့ ၊ မိဘကိုအလိုအပ်ဆုံးလုိ့ ရွေးချယ်တာဟာ မမှားယွင်းပါဘူး။ မှားတယ်လို့ သတ်မှတ်ကြရင်လဲ အဲဒီအမှားကို ညီမလေးကျေနပ်ပါတယ်။ ဒါပါပဲ။\nJan 30, 2007, 4:41:00 PM\nတောင်ဘို့ တွေ သိပ်များတာဘဲဗျာ။ လူတွေဟာ ကိုယ်ရေးသလို၊ ကိုယ်ပြောသလို တကယ်လက်တွေ့ကျင့်ကြံကြရင် သိပ်ကောင်းမှာဘဲ။\nဒီမိုး၊ ဒီလေ၊ ဒီလူတွေနဲ့ တော့ မိုးကြီးစုပ်စုပ်ချုပ်ရချေရဲ့ ။ (ဒီဘလောက် မှာရေးမိလို့ဒီဘလောက်ပိုင်ရှင်ကို ရည်ရွယ်ပြောတာ မဟုတ်ပါဘူး။ အားလုံးကို ခြုံပြော ပြောတာပါ။)\nJan 30, 2007, 7:06:00 PM\nကျနော် အနူးအညွတ် တောင်းပန်ပါတယ်ခင်ဗျာ.. တော်လောက်ကြပါပြီ။\ntaw kya tar pae kg par taeasin tway lal pyay kone kya par p thu to. har thu to. :D hee ko kalosayhtoo yayathit ka lay tway tin par ohn byar ma phat ya tar kyar pop\nJan 31, 2007, 11:31:00 PM\nလမင်းကြီးမှာ လသာရက်၊ လမိုက်ရက် ရှိပေမယ့်\nတောတောင် လျှိုမြှောင်ကြားက စမ်းရေနဲ့မနှိုင်းပါနဲ့၊\nစမ်းရေဟာ တခါတရံမှာ ခမ်းခြောက်သွားတတ်ပေမယ့်\nပန်းတွေဟာ မကြာမီမှာ နွမ်းခြောက်သွားတတ်ပေမယ့်\nမိဘနှစ်ပါးရဲ့ ရင်တွင်းက မေတ္တာပန်းပွင့်တွေကတော့\nသိပ်လုံခြုံတဲ့ အိမ်လေးတွေနဲ့လဲ မနှိုင်းပါနဲ့။\nဘယ်တော့မှ အိုမင်းယိုင်နဲ့သွားမှာ မဟုတ်လို့ပါပဲ....တဲ့။\nဒီစာသားလေးကတော့ “အရှင်အာစာရာလင်္ကာရ(ကိုးဘွဲ့ရ၊ စစ်ကိုင်း ရွှေဟင်္သာ)” ရေးထားတဲ့ “အသက်ပေးပြီးတော့ ချစ်တဲ့အမေ” ဆိုတဲ့ စာအုပ်ထဲကပါ။ (စာသားအပေါ်က ခေါင်းစဉ်ကတော့ ကိုယ့်ဖာသာတပ်လိုက်တာပါ) စာအုပ်ကို ဖတ်ပြီးသွားကြရင် မိဘတွေရဲ့မေတ္တာကို ပိုမိုနားလည်နိုင်ကြမှာပါ။ ဒီစာသားလေးလိုပဲ မိဘတွေရဲ့မေတ္တာကို ဘယ်အရာနဲ့မှ ခိုင်းနှိုင်းလို့မရသလို ဘယ်သူနဲ့မှလဲ ယှဉ်ပြိုင်နေစရာမလိုပါဘူး.....\nဒါ့ကြောင့် မိဘကိုရွေးမိတဲ့သူမှာ မှားနေတယ်ဆိုရင်လဲ မိဘမေတ္တာကို ဖော်ကျူးတဲ့ စာအုပ်တွေ၊ ကဗျာတွေ နဲ့ ရုပ်ရှင်တွေ ပေါ်ထွက်လာမှာ မဟုတ်တော့ပါဘူး။\nဘယ်သူတွေကများ မိဘနဲ့ယှဉ်ပြိုင်ပြီး အရွေးချယ်ခံချင်ပါသေးလဲ.........\nFeb 1, 2007, 12:11:00 AM\nမတော်ကြသေးဘူးလား။ တော်ကြတော့လေ။ သူများကိုတော်ခိုင်းပြီး ကိုယ်ကျတော့ ဘာလို့မတော်တာလဲ။ တော်သင့်နေပါပြီ။ ဒီလိုဘဲ လူတွေဟာ ခက်တယ်။ :)\nFeb 1, 2007, 6:49:00 AM


အမေများအဖွဲ့ကို အလှူငွေများသွားရောက်လှူဒါန်းခဲ့တဲ့မြင့်မြတ် - The Moon MM\nပရိသတ်ကြီးရေ.. မြင့်မြတ်ကတော့ မြန်မာနိုင်ငံရဲ့ ထိပ်တန်းမင်းသားတွေထဲကတစ်ယောက်ဖြစ်ပြီး ဂျင်းကောင်ကာရိုက်တာနဲ့ ပရိသတ်တွေကိုဖမ်းစားခဲ့တဲ့ အနုပညာရှင်တစ်ယောက်ပဲဖြစ်ပါတယ် ။ မြင့်မြတ်ရဲ့ သဘာဝကျကျပီပြင်တဲ့သရုပ်ဆောင်မှုတွေကြောင့် ပရိသတ်တွေအသည်းစွဲအားပေးခဲ့ကြတာဖြစ်ပြီး (၂၀၁၉) ခုနှစ်အတွက် အကယ်ဒမီဆုကြီးကိုလည်း မြင့်မြတ်အတွက်ပရိသတ်တွေကထင်ကြေးပေးနေခဲ့ကြတာဖြစ်ပါတယ် ။\nမြင့်မြတ်ကတော့ အလှူအတန်းပြုလုပ်တဲ့ နေရာမှာသဒ္ဒါတရားထက်သန်သူတစ်ယောက်ဖြစ်ပြီးဒီနေ့ မတ်လ (၁၉)ရက်နေ့မှာတော့ “Now. အမေများအဖွဲ့”ဆိုပြီး အမေများအဖွဲ့ကို ကန်တော့ငွေများသွားရောက်လှူဒါန်းခဲ့တာဖြစ်ပါတယ်။ အဆိုပါအလှူလေးကိုတော့ မြင့်မြတ်ရဲ့ မန်နေဂျာဖြစ်သူရဲ့လူမှုကွန်ရက်စာမျက်နှာပေါ်မှာ တင်ထားခဲ့တာဖြစ်ပါတယ်။\nအမေများအဖွဲ့ကို ကန်တော့ငွေများသွားရောက်လှူဒါန်းခဲ့တဲ့ ပုံရပ်လေးတွေကိုတင်ထားတဲ့ ပို့စ်လေးအောင်မှာတော့ ပရိသတ်တွေကသာဓုခေါ်ထားကြပါသေးတယ်။ပရိသတ်ကြီးလည်း အမေများအဖွဲ့ကို လှူငွေနဲ့သွားရောက်ကန်တော့ခဲ့တဲ့ မြင့်မြတ်ရဲ့အလှူအတွက်သာဓုခေါ်ပေးကြပါဦးနော်…။\nSource:Myat Wai Tun\nပရိသတ္ႀကီးေရ.. ျမင့္ျမတ္ကေတာ့ ျမန္မာႏိုင္ငံရဲ႕ ထိပ္တန္းမင္းသားေတြထဲကတစ္ေယာက္ျဖစ္ၿပီး ဂ်င္းေကာင္ကာ႐ိုက္တာနဲ႔ ပရိသတ္ေတြကိုဖမ္းစားခဲ့တဲ့ အႏုပညာရွင္တစ္ေယာက္ပဲျဖစ္ပါတယ္ ။ ျမင့္ျမတ္ရဲ႕ သဘာဝက်က်ပီျပင္တဲ့သ႐ုပ္ေဆာင္မႈေတြေၾကာင့္ ပရိသတ္ေတြအသည္းစြဲအားေပးခဲ့ၾကတာျဖစ္ၿပီး (၂၀၁၉) ခုႏွစ္အတြက္ အကယ္ဒမီဆုႀကီးကိုလည္း ျမင့္ျမတ္အတြက္ပရိသတ္ေတြကထင္ေၾကးေပးေနခဲ့ၾကတာျဖစ္ပါတယ္ ။\nျမင့္ျမတ္ကေတာ့ အလႉအတန္းျပဳလုပ္တဲ့ ေနရာမွာသဒၵါတရားထက္သန္သူတစ္ေယာက္ျဖစ္ၿပီးဒီေန႔ မတ္လ (၁၉)ရက္ေန႔မွာေတာ့ “Now. အေမမ်ားအဖြဲ႕”ဆိုၿပီး အေမမ်ားအဖြဲ႕ကို ကန္ေတာ့ေငြမ်ားသြားေရာက္လႉဒါန္းခဲ့တာျဖစ္ပါတယ္။ အဆိုပါအလႉေလးကိုေတာ့ ျမင့္ျမတ္ရဲ႕ မန္ေနဂ်ာျဖစ္သူရဲ႕လူမႈကြန္ရက္စာမ်က္ႏွာေပၚမွာ တင္ထားခဲ့တာျဖစ္ပါတယ္။\nအေမမ်ားအဖြဲ႕ကို ကန္ေတာ့ေငြမ်ားသြားေရာက္လႉဒါန္းခဲ့တဲ့ ပုံရပ္ေလးေတြကိုတင္ထားတဲ့ ပို႔စ္ေလးေအာင္မွာေတာ့ ပရိသတ္ေတြကသာဓုေခၚထားၾကပါေသးတယ္။ပရိသတ္ႀကီးလည္း အေမမ်ားအဖြဲ႕ကို လႉေငြနဲ႔သြားေရာက္ကန္ေတာ့ခဲ့တဲ့ ျမင့္ျမတ္ရဲ႕အလႉအတြက္သာဓုေခၚေပးၾကပါဦးေနာ္…။\nချစ်စရာကောင်းတဲ့ ငယ်ဘဝကပုံလေးတွေကို ယခုပုံလေးတွေနဲ့ယှဉ်တွဲပြီးဖော်ပြလိုက်တဲ့ မေမြင့်မိုရ်\nPPE ဝတ်စုံ အစုံ(၁၀၀)စာအတွက် အလှူငွေများလှူဒါန်းခဲ့တဲ့ ဝတ်မှုန်ရွှေရည်\nမွေးနေ့ရက်မြတ်လေးမှာ ကိုယ်ပိုင်ဝင်ငွေလေးထဲကနေ မိဘတွေကိုတတ်နိုင်သလောက်ကန်တော့ခဲ့တဲ့ ဇေယျ\nအသည်းကွဲဓာတ်ခံရှိသူ မျက်ရည်လည်ရမယ့် မင်းခန့်(Chinese) “ပြန်လိုချင်တယ်” ဆိုတဲ့ သီချင်းသစ်လေး


A Piece of Nyein | BE SIMPLE , SWEET & SMART ! | Page 2\nကျွန်မ ခပ်ငယ်ငယ်က “စိတ်ဓာတ်ကျခြင်း” ဆိုတဲ့စကားလုံးကို ထူးထူးထွေထွေသိပ်မခံစားတတ်ပါဘူး။ ပြီးတော့ ကျွန်မနဲ့လည်း အဲဒီ့စကားလုံးက ရင်းနှီးကျွမ်းဝင်မရှိပါဘူး။ကလေးအရွယ်ခပ်ငယ်ငယ်ကျွန်မ ထင်ခဲ့တာက နိုင်ငံခြားကလူတွေမှာ စိတ်ကျရောဂါ ဖြစ်တတ်တယ်လို့ပေါ့။\nတကယ်တမ်းတော့ ကျွန်မတို့ဘဝတွေမှာ နေရာဒေသမရွေး တစ်နည်းနည်းနဲ့ စိတ်ဓာတ်ကျစရာတွေ တွေ့ကြုံ နေရပါတယ်။ ကျွန်မတို့ရဲ့ အသိုင်းအဝိုင်းကျယ်လာလေလေ ၊ ဆက်ဆံရတဲ့ လူတွေများလေလေ ၊ လုပ်ကိုင်ရတဲ့ နယ်ပယ်ကျယ်လေလေ ၊ လူအမျိုးမျိုးစိတ်အထွေထွေနဲ့ တွေ့ဆုံလေလေ ၊ ဖိအားတွေများလေလေ ၊ ယှဉ်ပြိုင်မှု တွေများလေလေ ၊ ထိုးနှက်ချက်တွေ ခံရလေလေ ကျွန်မတို့မှာ စိတ်ဓာတ်ကျစရာတွေက တစ်ခုမဟုတ်တစ်ခု ပေါ်လာတတ်ပါတယ်။ပတ်ဝန်းကျင်ရဲ့ ရိုက်ခတ်မှုဟာ ကျွန်မတို့တစ်ဦးချင်းစီရဲ့ စိတ်ကျန်းမာရေးအခြေအနေ အပေါ်အများကြီးသက်ရောက်မှုရှိနေပါတယ်။\nစိတ်ဓာတ်ကျမှုကို ရှုံးနိမ့်နေချိန်မှသာ ခံစားရတာမဟုတ်ပါဘူး။အောင်မြင်နေချိန်တွေမှာလည်း စိတ်ဓာတ်ကျမှုကို တပြိုင်နက်ခံစားရတတ်တယ်လို့ ကျွန်မပြောရင် ငြင်းမယ့်သူတွေရှိကောင်းရှိမှာပါ။ကျွန်မအနေနဲ့တော့ အဲဒါက မမှားပါဘူး။ ကိုယ့်ရဲ့အောင်မြင်မှုအပေါ် ၊ လမ်းမှန်ထဲအဆင်ပြေပြေရောက်ရှိမှုအပေါ် တချို့သောအရာတွေက ရစရာမရှိအောင် ထိုးနှက်တတ်ကြပါတယ်။ အဲဒီ့အခါ ကျွန်မတို့တွေဟာ စိတ်ပျက်ခြင်း၊ဒေါသထွက်ခြင်းကနေ ဝမ်းနည်းခြင်းတွေ ၊ ပူလောင်ခြင်းတွေ ခံစားရတတ်တယ်။အဲဒီ့ကမှတစ်ဆင့်အတွင်းစိတ်ထဲမှာ စိတ်ဓာတ်ကျမှုက လူမသိသူမသိ တွဲလဲခိုသွား တတ်ပါတယ်။\nစိတ်ဓာတ်ကျခြင်းဟာ ကျွန်မတို့ဘဝကို အဖက်ဆယ်မရအောင်အထိ ဗုန်းဗုန်းလဲကျသွားစေနိုင်တဲ့ ဆိုးရွားတဲ့ ကိုယ်ပျောက်လက်နက်တစ်မျိုးပါ။သူဟာ ကျွန်မတို့ရဲ့ ဘဝအောင်မြင်ရေးမှာ အန္တရာယ်အကြီးဆုံးပါပဲ။ ကျွန်မ သိသလောက် သူမဝင်လာနိုင်အောင် သောက်ရ၊လိမ်းရ၊ထိုးရတဲ့ ကာကွယ်ဆေးတွေ မပေါ်သေးပါဘူး။ ကျွန်မတို့ရဲ့ အရင်းခံ ကိုယ်ပိုင်စိတ်အခြေအနေ ကသာ တစ်ခုတည်းသော ခံစစ်ပါပဲ။တစ်ချောင်ချောင်ကနေ သူဝင်လာတဲ့အခါ ကျွန်မတို့ရဲ့ ခံစစ်အင်အား အလိုက် သူက နယ်ချဲ့ပါလိမ့်မယ်။\nကျွန်မ တကိုယ်စာ မွေးမြူပျိုးထောင်ထားတဲ့ ကုထုံးလေးတွေရှိပါတယ်။တစ်ချို့တွေအတွက်တော့ မထူးဆန်းပဲ နေမှာပါ။ဒါပေမယ့် ကျွန်မအနေနဲ့ကတော့ စိတ်ဓာတ်ကျမှုတွေ အကြိမ်ကြိမ်ခံစားဖူးရာကနေ ရလာတဲ့ ကုထုံးတွေမို့လို့ မျှဝေလိုက်ပါတယ်။\nတကိုယ်ရည် ကုထုံးများ (၁)\n“အခက်အခဲတွေမှာ ပျော်မွေ့ခြင်း” ဟာ ကျွန်မရဲ့ တကိုယ်ရည်ကုထုံးထဲမှာ အရေးပါတဲ့ အခန်းကဏ္ဍကနေ ပါဝင်လာပါတယ်။ အခုနောက်ပိုင်းမှာ ကျွန်မဟာ အခက်အခဲတွေကို တွေ့တိုင်း ကြိတ်ပြုံးမိပါတယ်။ ကျွန်မဖတ်ဖူးတဲ့စာတွေအရ နယ်ပယ်အသီးသီးမှာ ထိပ်တန်းရောက်နေတဲ့ လူတွေရဲ့ဖြစ်စဉ်တွေမှာ အခက်အခဲတွေ ၊ ရှုံးနိမ့်မှုတွေ၊ဒုက္ခတွေ၊ အကျပ်အတည်းတွေ ထူလပျစ်တောင်ပုံရာပုံ ရှိကိုရှိခဲ့ဖူးပါတယ်။ဒီလိုဆိုလို့ ကျွန်မဟာ ကိုယ့်ကိုယ်ကိုထိပ်တန်း ရောက်မယ့်သူလို့ထင်ပြီး အခြောက်တိုက်ဘဝင်မြင့်နေတာ မဟုတ်ပါဘူး။ကျွန်မတို့အားလုံးဟာ သူ့နယ်ပယ်နဲ့သူ ၊ သူ့ဘဝနဲ့သူတော့ အောက်တန်းနောက်တန်းကျချင်တဲ့သူ တစ်ယောက်မှ မရှိ ပါဘူး။ ထိပ်တန်းရောက်ချင်တဲ့သူက အများသားပါ။ ဒါပေမယ့် အားလုံးဟာ ထိပ်တန်းမရောက်ကြပါဘူး ။ ဒါဟာ ဘာကြောင့်လဲဆိုရင် အခက်အခဲတွေကို လက်ခံကျော်ဖြတ်ပုံခြင်း မတူလို့ပဲြ့ဖစ်ပါလိမ့်မယ်။\nကျွန်မတို့ ဘဝမှာ အခက်အခဲတွေကို မဖြစ်မနေ ကြုံတွေ့ရပါမယ်။စိန်ခေါ်မှုတွေ၊ထိုးနှက်ချက်တွေကို ရင်ဆိုင်ကြရပါမယ်။ကျွန်မတို့ဟာ ဒီအရာတွေကို ကျိန်းသေပေါက် ခံနိုင်ရည်ရှိရပါမယ်။ကျွန်မတို့ရဲ့ နယ်ပယ်ကျယ်လာလေ အခက်အခဲတွေ၊အတားအဆီးတွေ၊စိန်ခေါ်မှုတွေ ထိုးနှက်ချက်တွေက ပိုပြင်းထန်လာလေပါပဲ ။ကျွန်မတို့ဟာ စိန်ခေါ်မှုကြီးကြီးကို ရင်ဆိုင်ရတဲ့အခါ ဒဏ်ရာကြီးကြီးရှုံးနိမ့်မှုကြီးကြီးကို ရနိုင်သလို အောင်မြင်မှုကြီးကြီးကိုလည်း ရနိုင်ပါတယ်။အဲဒီ့စိန်ခေါ်မှုဆိုတဲ့ ဆူးခင်းခရောင်းလမ်းကို ခံနိုင်ရည်ရှိရှိ ဆင်ခြင်ဥာဏ်ရှိရှိ ကျော်လွှားနိုင်ပြီးပြီ ဆိုရင်တော့ ကျွန်မတို့ဟာ တန်ဖိုးကြီးကြီးသင်ခန်းစာတစ်ခုကို ဧကန်မုချ ပိုင်ဆိုင်ရပါပြီ။အဲဒီ့သင်ခန်းစာက နောက်တစ်ဆင့်မြင့်သွားပြီဖြစ်တဲ့\nရှေ့လာမယ့်စိန်ခေါ်မှုတွေကို တောင့်ခံဖို့ အားတစ်ခုလည်းဖြစ်လာပါတယ်။ အခက်အခဲတွေကို ရင်မဆိုင်ဘဲ ရှောင်ပြေးသူအနေနဲ့ အပြည့်အဝပျော်ရွှင်မှုနဲ့ အနှစ် သာရရှိတဲ့အောင်မြင်မှုကို ဘယ်တော့မှ မရနိုင်ဘူးလို့ ကျွန်မထင်တယ်။ကျွန်မတို့ဘဝမှာ ဘယ်လောက်ထိ အဓိပ္ပါယ်ရှိခဲ့သလဲဆိုတာကို ကျွန်မတို့ အခက်အခဲဘယ်လောက်များများကိုဘယ်လိုကျော်ဖြတ်ခဲ့သလဲ ဆိုတာနဲ့ ပုံဖော်ကြည့်ရပါမယ်။\nထင်သာမြင်သာ ပြောရရင် ဘဝဟာ ဂိမ်းကစားပွဲနဲ့ အလားသဏ္ဍာန်တူပါတယ်။ကျွန်မတို့ဟာ လယ်ဗယ်တစ်ခုပြီး တစ်ခုတက်ဖို့ အဆက်မပြတ် ရင်ဆိုင်နေရတယ်။လယ်ဗယ်ပိုမြင့်လာလေ ပိုခက်လာလေပေါ့။အခက်အခဲသစ်တစ်မျိုးကို အောင်မြင်ပြီးမှသာ ကျွန်မတို့ဟာ ပိုမြင့်တဲ့ လယ်ဗယ်တစ်ခုကို ရောက်နိုင်ပါတယ်။ဒါကြောင့် အခက်အခဲဆိုတာ ကျွန်မတို့ကို လက်ရှိထက်မြင့်တဲ့ အနေအထားတစ်ခုဆီ ပို့ပေးဖို့ စမ်းသပ်မှုပဲလို့ ကျွန်မခံယူထားပါတယ်။\nကျွန်မအနေနဲ့ အခုဆိုရင် အခက်အခဲတွေကို တွေ့တဲ့အခါ မကြောက်တော့ပါဘူး၊စိတ်မပျက်တော့ပါဘူး။ ဒီအခက်အခဲတွေဟာ ကျွန်မတို့ကို တန်ဖိုးမြှင့်ပေးမယ့် ကျောက်မျက်ရတနာတွေ ၊ အရောင်အသွေးချယ်ပေး မယ့် ဆေးရောင်စုံတွေ ၊ ခံနိုင်ရည်စမ်းသပ်တဲ့ ဖိအားတွေ … လို့ပဲ ပြောင်းလဲမြင်လိုက်ပါတယ်။ပိုတိုးတက်လေ စိန်ခေါ်မှုတွေကို ပိုတွေ့ရလေဖြစ်မှာပဲ မဟုတ်ပါလား။\nဒါဖြင့် ကျွန်မတို့တွေ မမှားကြတော့ဘူးလား ။ အမှားကြောင့် ဒုက္ခမရောက်ကြဘူးလား ။ ဟုတ်ကဲ့.. ကျိန်းသေပေါက် မှားဖူးကြပါတယ်။ တခါတစ်လေမှာ အကောင်းဆုံးကြိုးစားနေတဲ့ကြားက ကျွန်မတို့တွေ ဆုံးရှုံးသွားတတ်ကြပါတယ်။ဒါပေမယ့် ဒါဟာ စိတ်ပျက်လက်လျှော့စရာမဟုတ်ပါဘူး။ကျွန်မတို့ ကြိုးစားကြည့် ခဲ့ကြတယ်ဆိုတဲ့ အတွေ့အကြုံက အမြတ်ပါ။ကျွန်မတို့ လုံးဝရှုံးတာမဟုတ်ပါဘူး။အချည်းနှီး သက်သက် ဘာမှမလုပ်ကြည့်၊ ဘာမှမကြိုးစားကြည့်၊ ဘာမှ မရှုံးဖူးတာထက်စာရင် ကြိုးစားကြည့်ရက်နဲ့ ရှုံးဖူးတာက မြတ်ပါတယ်။\nကျွန်မတို့ဟာ ဆုံးရှုံးမှုတစ်ခုကို ကြုံနေရပြီဆိုရင်တောင် ဒါကို တစ်ဘဝစာအတွက် အရှုံးအဖြစ် သတ်မှတ်ဖို့မလိုပါဘူး။ကျွန်မတို့ဟာ\nဘယ်တော့..ဘယ်တော့..ဘယ်တော့မှ အရှုံးပေးစရာ မလိုပါဘူး။ ကျွန်မကြားဖူးတဲ့ ဂျပန်စကားပုံတစ်ခုရှိပါတယ်။”ခုနှစ်ကြိမ်လဲရင် ၊ရှစ်ကြိမ်ပြန်ထမယ်”တဲ့ ။ပြီးတော့ ရှိသေးတယ်။ “လဲကျမှာကို မစိုးရိမ်ဘူး၊ပြန်မထနိုင်မှာကိုပဲ စိုးတယ်” တဲ့။ဟုတ်ပါတယ်။ ကျွန်မတို့ဟာ ရှုံးဖူးတဲ့ အရှုံးထဲမှာပဲ နစ်မြုပ်နေမယ်ဆိုရင်တော့ တစ်သက်လုံးနာလန်ထူတော့မှာ မဟုတ်ပါဘူး။အခက်အခဲတွေကို ကျော်ဖြတ်ချိန်မှာ ဆုံးရှုံးသွားလို့ ၊ မှားသွားလို့ အဲဒီ့နေရာမှာတင် ရပ်တန့်အရှုံးပေးလိုက်မယ်ဆိုရင်တော့ နာမည်ဆိုးနဲ့ပဲ သက်ဆိုးရှည်ရမှာပေါ့။ ကျွန်မတို့ဟာ လဲကျရင် ၊ မှားယွင်းရင် ကျိန်းသေပေါက် ပြန်ထူမတ်အမှန်ပြင်ရပါမယ်။အမှားကြောင့်ရလာတဲ့ ဒုက္ခကို ချေမှုန်းပစ်ဖို့ ဆုံးခန်းတိုင်အောင် ကျွန်မတို့ ပြန်ထပြီးလျှောက်ရပါမယ်။\nဘဝမှာ တစ်ခါတစ်လေ ၊ ကြိမ်ဖန်များစွာ အရှုံးကိုကြုံကြရတတ်တယ်။အမှားကိုကြုံကြရတတ်တယ်။ အဲဒီ့အခါ ဘာမှဆက်မလုပ်ချင် ဖြစ်တတ်တယ်။အကောင်းဆုံးနဲ့တစ်ခုတည်းသော နည်းလမ်းကတော့ သတ္တိရှိရှိ ရင်ဆိုင် လိုက်ပါ။အဲဒီ့အဖြစ်ကိုသင်ခန်းစာယူလိုက်ပါ။ အမှားကိုပြင်ပြီး ပိုအရှိန်ပြင်းတဲ့အဟုန်နဲ့ လူတကာမထင်မှတ်ထား လောက်အောင် ကြံ့ကြံ့ခံနိုင်စွမ်းကို ပြလိုက်ပါ။ မကြာခင်မှာ ပျော်ရွှင်မှုကို ပိုင်ဆိုင်ရပါလိမ့်မယ်။\nအခက်အခဲတွေမှာ ပျော်မွေ့လာပြီဆိုရင် စိတ်ဓာတ်ကျမှုကို အလိုလို မေ့လျော့လာပါလိမ့်မယ်။\nတကိုယ်ရည် ကုထုံးများ (၂)\nကျွန်မအနေနဲ့ အခုနောက်ပိုင်း ကျင့်သုံးလာတဲ့နည်းက စိတ်ကို အလယ်လမ်းကြောင်းမှာသာ တဖြောင့်တည်း ထားနိုင်အောင်ကြိုးစားတာပါ။ဥပမာအနေနဲ့—- ချီးမွမ်းခံရတဲ့အခါ “ငါတယ်ဟုတ်ပါလား၊ငါကွ” ဆိုတဲ့ အပေါ်မြောက်စိတ်နဲ့ ကဲ့ရဲ့ပြစ်တင်ခံရတဲ့အခါ “ဆိုးရွားလှပါလားနော်၊စိတ်ညစ်လိုက်တာ၊သေချင်တာပဲ” ဆိုတဲ့ အောက်ကျစိတ် ၊ အစွန်းနှစ်ဖက်စိတ်ဓာတ်နှစ်မျိုးစလုံးကို မခံစားမိအောင် ကျင့်ကြံပါတယ်။ဒါကြောင့် ချီးမွမ်းခြင်း၊ကဲ့ရဲ့ခြင်းတွေမှာ မသာယာမိတော့တဲ့အခါ အဲဒီ့အရာနှစ်ခုအပြောင်းအလဲကြောင့် အထိနာစရာလည်း မရှိတော့ဘူးလို့ ကျွန်မထင်ပါတယ်။ ။အဓိက အရေးကြီးဆုံးအရာက အစွန်းနှစ်ဖက် ဘယ်ဘက်ကပဲ ရိုက်ခတ်နေနေ ကျွန်မတို့ဟာ ကိုယ်လျှောက်ရမယ့်လမ်းကို ဖြောင့်ဖြောင့်တန်းတန်း မနားမနေ ဆက်လျှောက်နေဖို့လေ။\nပတ်ဝန်းကျင်ရဲ့စကားကြောင့် စိတ်ဒဏ်ရာမရဘူးဆိုရင် ကျွန်မတို့အနေနဲ့ စိတ်ဓာတ်ကျဖို့လမ်းစဝေးရာဝေးကြောင်းမှာ\nနေနေရသလိုပါပဲ။ စိတ်လှုပ်ရှားမှုနည်းတာဟာ စိတ်ဓာတ်ကျမှုကို တောင့်ခံထားနိုင်တဲ့ အားကောင်းတဲ့ တံတိုင်းပါ။\nတကိုယ်ရည် ကုထုံးများ (၃)\nဒီနေရာမှာ အရေးတကြီးပြောချင်တာက “အကောင်းမြင်စိတ်မွေးပါ” ဆိုတာပါပဲ။အကောင်းမြင်စိတ်မမွေးကြတဲ့ လူတော်တော်များများကို တွေ့ဖူးပါတယ်။များသောအားဖြင့် သူတို့ရဲ့လက်သုံးစကားက “မြင်တာပြောတာ၊မှန်တာပြောတာ” ဆိုတာပါပဲ။ကျွန်မအမြင်မှာတော့ သူတို့ဟာ ဘာမဟုတ်တာလေးတစ်ခု ကနေ ကြီးကျယ်ခမ်းနားတဲ့အရာတွေအထိ အပြစ်ဆိုစကားကို အရင်ဆုံးလွယ်လွယ်ကူကူ လွှတ်ခနဲ ပြောတတ်ကြပါတယ်။အဖြစ်အပျက်တစ်ခုကို ရှုမြင်တဲ့အခါ အဆိုးမြင်ဘက်တစ်ခုတည်းကသာ သုံးသပ်ကြပါတယ်။သူတို့မှာ အဖြူမရှိဘူး ၊ မီးခိုးမရှိဘူး ၊ အမည်းတစ်ခုတည်းသာ ရှိပါတယ်။\nကျွန်မအထင် အဲဒီ့လူတွေဟာ လွယ်လွယ်ကူကူလည်းပဲ ရယ်မောတတ်ကြတဲ့တိုင်အောင် တကယ့်ပျော်ရွှင်မှုကို မခံစားကြရရှာပါဘူး။အဆိုးမြင်စိတ်သိပ်များတဲ့သူတွေမှာ စိတ်ကျရောဂါခံစားရရင် ဖြေသိမ့်ဖို့ ခက်ပါလိမ့်မယ်။ သူဟာ သူတစ်ပါးနဲ့ အခြားသောအရာတွေရဲ့ အပြစ်တွေကိုပဲ မြင်ပြီး စိတ်တိုင်းမကျ ၊ အလိုမကျစိတ်နဲ့ ပူလောင်နေတတ်တယ်။ဒါကြောင့် အဖြစ်မှန် ၊ အဖြေမှန်ကို ရှာတွေ့ဖို့ ခက်သွားပါတယ်။\nအခြားတစ်ဖက်ကနေ တွေးကြည့်ကြပါစို့ ။ အဆိုးမြင်သမား A ဟာ တစ်ခြားတစ်ယောက်ဖြစ်တဲ့ B နဲ့ ယှဉ်ပြိုင်မှုတစ်ခုလုပ်ပြီဆိုပါတော့။ A ဟာ ကိုယ့်အလုပ်ကို အာရုံစိုက်မယ့်အစား B ရဲ့ ပြစ်ချက်တွေကိုသာ မြင်ပြီး B ကို အပြစ်မရှိအပြစ်ရှာ ထိုးနှက်တိုက်ခိုက်ပါလိမ့်မယ်။အဲဒီ့လို သူပြောလို့ B ရဲ့ အပြစ်တွေပေါ်လာတဲ့ အခါ ပတ်ဝန်းကျင်အမြင်မှာ B ဟာရှုံးနိမ့်သွားလိမ့်မယ်လို့ A က ထင်ထားတတ်ပါတယ်။ ဒီနေရာမှာ B က မလိမ္မာသူ တစ်ယောက်သာဖြစ်မယ်ဆိုရင် နှစ်ယောက်စလုံးအတွက် အမုန်းတွေပွားပြီး အကျိုးမဲ့ရမယ့် အဖြစ်ပါ။ တကယ်လို့များ B ကသာ လိမ္မာပါးနပ်သူတစ်ယောက်ဖြစ်မယ်ဆိုရင် B ကိုယ်တိုင်သတိမထားမိတဲ့ ပြစ်ချက် ၊ အားနည်းချက်တွေကို A ရဲ့ ကဲ့ရဲ့ချက်တွေကနေ သိလာပါမယ်။ Aရဲ့အမြင်တွေကနေ B ဟာကောက်ယူပြီး သူ့ကိုယ်သူ ပြင်ရင်းပြင်ရင်း နောက်ဆုံးမှာ B ဟာ ပြီးပြည့်စုံမှုဆီ ရောက်ရှိသွားပါလိမ့်မယ်။ A ကတော့ သူများအပြစ်ကိုသာပြောနေရင်း၊အဆိုးမြင်နေရင်း သူ့ကိုယ်သူ ပျောက်ဆုံးလို့ ..ပြန်ကြည့်ဖို့ မေ့နေတတ်ပါတယ်။ ဒါကြောင့် အဆိုးမြင်တတ်သူတွေဟာ နောက်ဆုံးမှာ ရန်သူကို အကြံကောင်းတွေပေးသလို ဖြစ်ပြီး သူ့ဘက်သူတော့ ခံစစ်မရှိတဲ့ တပ်ပျက်ကြီးဖြစ်သွားတတ်ပါတယ်။\nကျွန်မပြောချင်တာက အကောင်းမြင်စိတ်မွေးပါ။အကောင်းမြင်စိတ်ရှိတာဟာ စိတ်ဓာတ်ကျမှုကနေ ကျွန်မတို့ကို ကျွန်မတို့ ကာကွယ်နိုင်ပါတယ်။အရေးကြီးတာက သူများကိုအဆိုးမြင်ဖို့ထက် ကိုယ့်ကိုယ်ကိုသာ ဘာတွေအားနည်းနေသလဲ ပြစ်ချက်ရှာပြီး ပြုပြင်ရမှာပါ။\nနိုဝင်ဘာ ၂၂ ၊ ၂၀၁၁\nအင်္ဂါနေ့ည ၁၁ နာရီ\nNovember 24, 2011 by Nyein Nyein Pyae\tOwn Tune\tLeaveacomment\nMy favourite song of Taylor Swift\nI don’t know what you think . But I’m sure you’ll be cooooooooool .\nYou know, this song represent me in deep .\nNovember 4, 2011 by Nyein Nyein Pyae\tInside Life\tLeaveacomment\n၃ နှစ်အကြာက သွားနှင့်သူသို့\nလေနဲ့ အတူပါလာတဲ့ ညနေ ၅း၃၀ ခွဲသံတွေနဲ့\nနှစ်ချို့ စာမျက်နှာတွေ အပြိုင်းအရိုင်းဝေဆာနေဆဲပါ ။\nငါအခုထိ တိတ်တိတ်လေး ရေလောင်းပေါင်းသင်နေဆဲပါ ။ ။\n၂၈ရက် ၊ အေပရယ်လ ၊ ၂၀၁၁\nည ၁၁း၁၅ နာရီ\nMay 6, 2011 by Nyein Nyein Pyae\tအလွမ်း\tLeaveacomment


ကိုယ်ဝန်ဆောင်မိခင်များဘယ်လောက်အရေးကြီးတယ်သူတို့ရဲ့ကျန်းမာရေးအစအနကိုစောင့်ဆိုင်း၏လတလျှောက်လုံးကိုငါသိ၏။ ပြီးနောက်အားလုံး, အသက်ရှိများ၏ပြည်နယ်ကလေးဖွံ့ဖြိုးဘယ်လိုပေါ်တွင်မူတည်သည်။ ဒါပေမယ့်ကိုယ်ဝန်ဆောင်ခြင်း - မကြာခဏထိုကဲ့သို့သောပန်ကရိယအဖြစ်နာတာရှည်ရောဂါများပိုမိုဆိုးရွားလာသောအခါအချိန်။ အဆိုပါအကူအညီများကိုဆေးလာနိုင်ပါတယ်။ ကိုယ်ဝန်အတွက်သင့်ဆရာဝန် Pancreatin သတ်မှတ်လိမ့်မည်။ ဒါပေမယ့်အမျိုးသမီးတွေဆေးဝါးများ၏ဘေးကင်းလုံခြုံမှုနှင့် ပတ်သက်. စိုးရိမ်ပူပန်ကြသည်။ ဒါကြောင့်မူးယစ်ဆေးဝါးများ၏ဧည့်ခံ၏ဝိသေသလက္ခဏာများပေါ်သတင်းအချက်အလက်လေ့လာဖို့လိုအပ်ပေသည်။\nကျွန်မကိုယ်ဝန်စဉ်အတွင်း Pancreatin နိုင်သလား?\nပြင်ဆင်မှုတစိတ်တပိုင်းအဖြစ်အစာခြေတိုးတက်ကောင်းမွန်အောင်ကူညီအင်ဇိုင်းတွေပါဝင်ပါတယ်။ သူတို့ကအပြည့်အဝအင်ဇိုင်းတွေလူ့ပန်ကရိယနှင့်အတူလိုက်လျော။ သူတို့ရဲ့ထုတ်လုပ်မှုကျိုးသည်လျှင်, tool ကိုပြဿနာကိုရင်ဆိုင်ဖြေရှင်းကူညီပေးပါမည်။\nသင့်ဆရာဝန်ဆေးအကြံပြုနှင့်ထိုမိန်းမသည်ဧည့်ခံ၏လိုအပ်ချက်နှင့်ပတ်သက်ပြီးသံသယရှိပါတယ်ဆိုပါကသူ့ကိုအားလုံးမေးခွန်းများကိုမေးမြန်းနိုင်ပါသည်။ အဆိုပါဆရာဝန်ကတရားမျှတဧည့်ခံသည်အဘယ်အရာအခြေအနေများအတွက်ကြောင့်ကိုယ်ဝန်စဉ်အတွင်း Pancreatin ဖြစ်နိုင်သောသို့မဟုတ်မဖြစ်တယ်, အသေးစိတ်ပြောပြပါလိမ့်မယ်။\nပြီးနောက်ရှိသမျှတို့, မူးယစ်ဆေးယင်း၏ contraindications နှင့်အင်္ဂါရပ်ရှိပါတယ်။ မိမိအချိန်းသာမန်နီးဖက်စ်လိုအပ်ချက်၏ဖြစ်ရပ်အတွက်သတ်မှတ်ထားသောကြောင့်တလက်တွင်, ဒီဆေးဝါးကောင်းကောင်း, ကိုယ်ဝန်ဆောင်နှင့်နို့တိုက်အပေါ်အကျိုးသက်ရောက်မှုနှင့် ပတ်သက်. နားလည်သဘောပေါက်ခြင်းမရှိပါ။ အခြားတစ်ဖက်တွင်, မူးယစ်ဆေးသန္ဓေသားအပေါ်မပါအနုတ်လက္ခဏာသက်ရောက်မှုရှိကြောင်းပြသပြီလေ့လာမှုများရှိပါသည်။ မရှိမရှိကိုယ်ဝန်ဆောင် Pancreatin ၏မေးခွန်းကိုတစ်ခုတည်ပြီးသတ်တယ်အဖြေလို့ပဲ။ ဒါဟာအားလုံးကိုယ်ဝန်ကနေအဖြစ်မျှော်လင့်မိခင်မဆိုဆေးကြာရှိမရှိအပေါ်အမျိုးသမီးများ၏ပြည်နယ်ပေါ်တွင်မူတည်သည်။ ဆရာဝန်အကြောင်းပြချက်ရှင်းလင်းချက်ပေးခြင်း, သူ့ချိန်းအပြစ်လွှတ်ထားလျှင်, အဲဒါကိုနားထောင်ရန်နှင့်ဆေးဝါးယူရန်လိုအပ်ပေသည်။\nမှာ gastritis အနိမ့်အချဉ်ဓာတ်အားဖြင့်၎င်း,\nအဆိုပါ ultrasound မီ။\nအစောပိုင်းကိုယ်ဝန်နှင့်အတူ Pancreatin ကြောင့် toxemia ကြောင့်ဖြစ်ရတဲ့အစာခြေလမ်းကြောင်းနှင့်အတူပြဿနာများအားပေးပြီးမှနိုင်ပါသည်။ ပြီးနောက်ရှိသမျှတို့, ခန္ဓာကိုယ်ထဲတွင်အစာခြေပြဿနာများဖို့ဦးဆောင်လမ်းပြနိုင်သည့်အပြောင်းအလဲတစ်ခုရှိ၏။ အခြေအနေကအစားအသောက်သို့မဟုတ်ကျော်အတွက်အမှားအယွင်းများအားဖြင့်ပိုမိုဆိုးရှားသည်။ 1 သုံးလပတ်အတွက်ကိုယ်ဝန်အတွက် Pancreatin သာဆရာဝန်၏အကြံပေးချက်ကိုပေါ်, ယူနိုင်ပါသည်။ ဤကာလနောက်, သောက်မဆိုဆေးဝါးများနှစ်လိုဖွယ်မဟုတ်ပေ။\nကုသမှုဒေါက်တာခန့်အပ် အများအားဖြင့်4ကြိမ်နေ့ 1-2 တက်ဘလက်တက်သောက်သုံးဖို့အကြံပြုလိုပါတယ်။ အစာစားစဉ်သို့မဟုတ်ချက်ချင်းနောက်မှာဖြစ်သင့်တယ်ဆေးကိုယူပါ။ သောက်စရာအေးဂျင့်မုန့်ဖုတ်ဆိုဒါနှင့်အတူရေဖြစ်သင့်သို့မဟုတ်သင် Borjomi ကိုသုံးနိုင်သည်။ ကျောက်ပြားဝါးခြင်းမရှိဘဲတပြင်လုံးကိုဖြစ်သင့်မျို။ ကုထုံး၏ Duration: ကွဲပြားလိမ့်မည်။ ဒါဟာကျန်းမာရေးနှင့်ဆက်စပ် diagnoses ၏ပြည်နယ်ပေါ်တွင်မူတည်သည်။\nတချို့ကမူးယစ်ဆေးသူတို့မိခင်နို့ထဲမှာပေါ်လာနိုင်ပါသည်အတိုင်း, မွေးခင် cancel ဖို့လိုအပ်ပါတယ်။ ဒါပေမယ့်3သုံးလပတ်အတွက် Pancreatin ကိုယ်ဝန်ပေးပို့မတိုင်မီပင်ကိုတိုက်ရိုက်သောက်ရနိုငျသညျ။ သက်သေအထောက်အထားလည်းမရှိလျှင်, ဆရာဝန်များကတာကိုရပ်တန့်ဖို့မအကြံပေးများနှင့်နို့စဉ်အတွင်းလိမ့်မည်။\nအဆိုပါ 2nd သုံးလပတ်အတွက်ကိုယ်ဝန်အတွက် Pancreatin လည်းအခြားနှစ်ခုကာလ၌ရှိသကဲ့သို့, ခွင့်ပြုထားပါသည်။ ဒါပေမယ့်နောက်တဖန်, သာအထူးကု၏ကြီးကြပ်မှုအောက်တွင်။\nတချို့အမျိုးသမီးတွေဆေးဝါးယူပြီးအပါအဝင်မည်သည့်အစာခြေမမှန်အောက်မှာနိုင်ပါတယ်ကွောငျးတှေ့ ချုပ် နှင့်ရင်ပူ။ ဒါပေမယ့်တကယ်တော့အဲဒီဆေးပြားထိုကဲ့သို့သောပြဿနာများနှင့်အတူမကူညီကြဘူး။ ဆန့်ကျင်ရင်ပူမြှင့်တင်ရန်နှင့်ဆရာဝန်တစ်ဦးထံမှအကြံဉာဏ်ကိုမေးမြန်းဖို့ပိုကောင်းဒါချုပ်စေနိုင်ပါတယ်ဆိုလိုသည်။\nTantum Verde - ကိုယ်ဝန်ဆောင်စဉ်အသုံးပြုရန်ညွှန်ကြားချက်\nကိုယ်ဝန်5ပတ်ကြာ - သန္ဓေသားအရွယ်အစား\nကိုယ်ဝန်ဆောင်စဉ် platelets လျှော့ချ\nကိုယ်ဝန် 28 ပတ်ကြာ - သန္ဓေသားဖွံ့ဖြိုးရေးကောင်စီ\nလက်တော်ပေါ်ပင့်ကူ - ကဖြစ်သောနိမိတ်လက္ခဏာ\nGivenchy Dahlia Divinity\nအကျိတ် necrosis အချက်\nတရားဝင်: ရစ်ကီမာတင်နဲ့ Dzhvan Yosef လက်ထပ်အတည်ပြု\nAerogrill အတွက် Cutlets\nသားသမီးရဲ့ drawings သို့မေလ 9\nအဆိုပါမိုက်ခရိုဝေ့ clean up လုပ်ဖို့ဘယ်လိုနေသလဲ?\nတစ်ဦး nosebleed ရပ်တန့်ဖို့ဘယ်လိုနေသလဲ?


သေပြစ်ဟူသည် အဘယ်နည်း - ဖြတ်သန်းခဲ့သော ဘဝပုံရိပ်များ\nHome ခရစ်ယာန်အသက်တာ အပြစ် ဩဝါဒ သေပြစ်ဟူသည် အဘယ်နည်း\nSamuel Soe lwin 12:40:00 AM ခရစ်ယာန်အသက်တာ, အပြစ်, ဩဝါဒ,\n၁ ယော၊ ၅:၁၆ "ညီအစ်ကိုချင်းသည် သေပြစ်မသင့်သောဒုစရိုက်ကို ပြုမိသည်ကို တစုံတယောက်သော သူသည် မြင်လျှင်၊ ထိုသူသည် ဆုတောင်းရမည်။ သေပြစ်ကို မပြုသောသူတို့အဘို့အလိုငှါ၊ ဘုရားသခင်သည် ထိုသူအား အသက်ကိုပေးတော်မူမည်။ သေပြစ်သင့်သောဒုစရိုက်ရှိ၏။ ထိုဒုစရိုက်အပြစ်ကို လွှတ်စေခြင်းငှါ ဆုတောင်း ရမည်ဟုငါမဆို…." ဟူသောကျမ်းပိုဒ်သည် အမေးများဆုံးနှင့် ခက်ခဲသောပုစ္ဆာတစ်ခုအဖြစ်လည်း ထင်ရှားလျက် ရှိပါသည်။ အောက်တွင် ကျမ်းပညာရှင်များစွာ၏ အနက်ဖွင့်ဆိုမှုများစွာရှိသော်လည်း ကျေနပ်နိုင်သည့်အထိ ကျွန်ုပ်တို့မရနိုင်သေးကြောင်း ရိုးသားစွာ ဝန်ခံကြရပါလိမ့်မည်။\nထို့ကြောင့်အားလုံးအတွက် သင့်လျော်သော အဖြေစကားကိုသာ ဖေါ်ပြသွားပါလိမ့်မည်။\n၂။ အာနနိနှင့် ရှဖိရေ။\nထိုအတွက် အကောင်းဆုံးသော သာဓကမှာ အာနနိနှင့် ရှဖိရေအကြောင်းသည် အကောင်းဆုံးသော သာဓက ဟူ၍ ဆိုရပေမည်။ ထိုဖြစ်စဉ်ကို တမန်၊ ၅:၁-၁၀ တွင်တွေ့ရသည် (၁ ကော၊ ၁၁:၃၀ ကိုလည်းလေ့လာစေလိုပါ သည်)။ ထို့ကြောင့် "သေပြစ်ထိုက်သောအပြစ်" ဟူသည် စိတ်ဆန္ဒအပြည့်ဖြင့်၊ ဆက်လက်လွန်ကျူးနေခြင်း၊ နောင်တမရ ရှိနိုင်သောအသက်တာကို ဆိုလိုပါသည်။\nဘုရားသခင်သည် ယုံကြည်သူ သားသမီးတို့အား သန့်ရှင်းမှုရှိရန် ခေါ်တော်မူခြင်းဖြစ်ပါသည် (၁ ပေ၊ ၁:၁၆)။ ထို့ ကြောင့်ဘုရားသခင့် သားသမီးတို့သည် အပြစ်ကျူးလွန်မိလျင် အမြဲပင်လျင် "လမ်းပြခြင်း"၊ "သွန်သင် ခြင်း"၊ "မစခြင်း" တို့ကိုအမြဲပြုတော်မူပါသည်။\nထိုသို့ပြုခြင်းမှာ အပြစ်ပြုသောကြောင့် ကယ်တင်ခြင်းဆုံးရှုံးရခြင်း၊ အပြစ်စီရင်ခြင်းမျိုးမဟုတ်မူဘဲ သားသမီး ဖြစ်သောကြောင့် ဆုံးမ၊ ပဲ့ပြင်သွန်သင်ခြင်းသာဖြစ်ပါသည်။ "ထာဝရဘုရားသည် ချစ်တော်မူသောသူကို ဆုံးမ တော်မူတတ်၏။ လက်ခံတော်မူသမျှသော သားတို့ ကို ဒဏ်ခတ်တော်မူတတ်၏ဟု သူငယ်တို့ကို ဆိုသကဲ့သို့၊ သင်တို့ကို ပြောဆိုသောဩဝါဒစကားကို မေ့လျော့ကြ သလော" (ဟေဗြဲ၊ ၁၂:၆)။\n၁ ယော၊ ၅:၁၆ ကိုကြည့်လျင် ဘုရားသခင်သည် အပြစ်တရားတွင် နောင်တမရပဲ ဆက်လက်၍ကျင်လည် လျက်ရှိ နေသောယုံကြည်သူ၊ သားသမီးများအကြောင်းကို ပြောဆိုဆုံးမနေခြင်းဖြစ်ကြောင်း မြင်တွေ့နားလည် နိုင်ပါသည်။ ထိုအခါတွင် ဘုရားသခင်သည် လည်ပင်းခိုင်မာသောသားသမီးကို ဘေးအန္တရယ်မှ ကင်းဝေး စေခြင်း ငှါ သိမ်းယူ တော်မူခြင်းဖြစ်ပေသည်။\nကျေးလက်ဒေသများတွင်သော်လည်းကောင်း (သို့) ယနေ့ခေတ်သားသမီးများကို အပြင်တွင်တွေ့ကြုံရင်ဆိုင် နေ ရမည့်ဘေးကိုမြင်၍ သတိပေးသော်လည်း နားမထောင်သည့်အဆုံး သားသမီးအား အပြင်ထွက်ခွင့်ကို ပိတ်ပင်ပြီး အိမ်တွင်းအောင်းခိုင်းစေခြင်းဖြင့် ခိုင်းနှိုင်းလျင်ပို၍သင့်တော်ပါလိမ့်မည်။\nထို့ကြောင့် "သေခြင်း" ဟူသည် ရုပ်ခန္ဓာပိုင်းဆိုင်ရာအသက်ဆီမီးစာကုန်ဆုံးခြင်းဖြစ်ပါသည်။ ထိုသို့ဖြင့် အသင်း တော်တွင်းဝယ် "နာခံခြင်းမရှိ"၊ "ပုန်ကန်ဆန့်ကျင်"လျက် "အသင်းတော်ကိုရှုတ်ချနေမှု" ကိုအဆုံးတိုင်စေပြီး အသင်းတော်အား သန့်စင်စေပါသည်။\nထို့အတွက်ကြောင့်လည်း တမန်တော်ကြီးရှင်ယောဟန်က အောက်ပါအတိုင်း ခွဲခြားပြသထားခြင်းဖြစ်ပါသည်။\n(၁) သေပြစ်ကို မပြုသောသူနှင့်\n(၂) သေပြစ်သင့်သောဒုစရိုက်ဟူ၍ .....\n၄။ ရည်ရွယ်ချက်ဖြင့် ပြုသောအပြစ်။\nတမန်၊ ၅:၁-၁၀ နှင့် ၁ ကော၊ ၁၁:၂၈-၃၂ တို့ကိုကြည့်လျင် ရည်ရွယ်ချက်ရှိစွာဖြင့် ပြုလုပ်ကြသောကြောင့် ဘုရားသခင်သည် ထိုသူတို့အား လောကမှသိမ်းယူတော်မူခဲ့ကြောင်းမြင်တွေ့ရပါသည်။\nထို့အတွက်ကြောင့်လည်း ရှင်ပေါလုက ၁ ကော၊ ၅:၅ တွင် " ထိုသူ၏ဝိညာဉ်သည် ယေရှုခရစ်၏နေ့ရက်၌ ကယ်တင်ခြင်းသို့ ရောက်မည် အကြောင်း၊ သူ၏ကိုယ်ခန္ဓာ ပျက်စီးဘို့ရာ သူ့ကိုစာတန်လက်သို့ အပ်နှံကြစေဟု ငါစီရင်၏" ဟုဆိုထားဟန်ရှိ ပါသည်။\nရှင်ယောဟန်ကလည်း ထိုအတွက်ကြောင့် အပြစ်ပြုသော ယုံကြည်သူ ညီအစ်ကိုများအတွက် ဆုတောင်းလျက် သတိရမှုရှိကြရန် ဆိုထားသော်လည်း ဘုရားသခင်မှ နောင်တမရ၊ အပြစ်ကိုရည်ရွယ်ချက်ရှိရှိဖြင့်ပြုသူများအဖို့ ဘုရားသခင်မှ အိမ်တော်သို့ခေါ်ဆောင်မှုပြုသောအချိန်တွင် ထိုသူတို့အတွက် ဆုတောင်းမှုမပြုကြရန် ဆိုထား ခြင်း ဖြစ်ပါသည်။ ထိုသို့သော ဆုတောင်းချက်မျိုးသည် မထိရောက်သည်သာမက ဘုရားသခင်အကြံအစည် တော်ကို အဟန့်အတားဖြစ်စေသောကြောင့် မြန်မာစကားပုံအရဆိုရလျင် "အဆိပ်ပင်ရေလောင်း" ဖြစ်သော ကြောင့် မပြု ကြရန်ဆိုထားခြင်းဖြစ်ပေသည်။\nဘုရားသခင်သည် အချိန်တိုင်းကောင်းမြတ်တော်မူသည့်ဘုရားဖြစ်သည်သာမက ကျွန်ုပ်တို့အသက်တာအားဖြင့် အသင်းတော်တွင်းဆက်ကပ်အစေခံ၍ သူ့ဘုန်းတော်ကိုထင်ရှားစေလိုသည်သာမက လောကီသားများအား လည်း ကျွန်ုပ်တို့အသင်းတော်တွင်း ဆက်ကပ်အစေခံခြင်းဖြင့် အပါယ်ငရဲမှ လွတ်မြောက်ရာ အကျွတ်တရား လမ်းသို့ ရောက်ရှိစေလိုပါသည် (၁ တိ၊ ၂:၄)။\n"အညစ်အကြေးတင်ခြင်း၊ အရေတွန့်ခြင်းမှ စသည်တို့နှင့် လွတ်လပ်သဖြင့်၊ အသရေတင့်တယ်လျက် ရှိသော အသင်းတော်ကို ခရစ်တော်သည် မိမိအား ဆက်သအံ့သောငှါ၊ နှုတ်ကပတ်တော်ရေ၌ ဆေးကြော ခြင်းအားဖြင့် စင်ကြယ်သန့်ရှင်းစေမည်အကြောင်း၊ ထိုအသင်းတော်အဘို့အလို့ငှါ ကိုယ်ကို ကိုယ်စွန့်တော်မူ၏" (ဧဖက်၊ ၅:၂၇)။\nထို့ကြောင့် အချုပ်ဆိုရလျင် ချစ်တော်မူသောသားကို ဆုံးမတော်မူသည်ဆိုသောစကားအတိုင်း ဆုံးမပဲ့ပြင်၍ မရ သောအခါ၌ အိမ်တော်သို့သွင်းတော်မူခြင်းသာဖြစ်ပါသည်။ ထို့ကြောင့် ကျွန်ုပ်တို့တစ်ဦးချင်းအား "ရည်ရွယ်ချက်ရှိ ရှိဖြင့်ပြုသောအပြစ်"၊ "လည်ပင်းခိုင်မာလျက် ဒုစရိုက်ကိုပြုသောသူများ" အဖြစ်မှ ကင်းဝေး စေအံ့သောငှါ ဘုရားသခင်သည် တစ်ဦးချင်းအား ကွယ်ကာစောင့်ရှောက်လမ်းပြမှုကို ခံယူနိုင်ကြ ပါစေဟု ဆန္ဒပြုလျက်.....\nမှတ်ချက်။ ။ What is the sin unto death? အားမြန်မာမူပြုပါသည်။\nTags # ခရစ်ယာန်အသက်တာ # အပြစ် # ဩဝါဒ\nby Samuel Soe lwin - 12:40:00 AM\nTags ခရစ်ယာန်အသက်တာ, အပြစ်, ဩဝါဒ


Useless Ethereum Token စျေး - အွန်လိုင်း UET ပွောငျး\nစျေးနှုန်းနှင့် ပွောငျး ကို Useless Ethereum Token (UET)\nသငျသညျ (ကစျေးနှုန်းအရ) ပွောငျး လိုအပ်နေသောကြောင့်သင်ဒီမှာဖြစ်ကောင်းဖြစ်ကြ Useless Ethereum Token (UET) နိုင်ငံခြားငွေကြေးသို့မဟုတ်အွန်လိုင်း cryptocurrencies မှ. ထက်ပိုမိုပြောင်းလဲနိုင်ဖို့ထက်ပိုမိုလွယ်ကူဘာမှမရှိဘူး 170 ငွေကြေး နှင့် 2500 cryptocurrencies ဤတွင်, အွန်လိုင်းကျွန်တော်တို့ရဲ့ငွေကြေး ပွောငျး ကိုသင်အခုလုပ်ကူညီပေးပါမည်။ မရင့်ပြောင်းလဲဖို့အခမဲ့ခံစားရ Useless Ethereum Token ဒါပေမယ့်လည်းမဆိုအခြားရရှိနိုင်ငွေကြေး။\nUET – Useless Ethereum Token\nMarket ကဦးထုပ်: $53 240.00\nသငျသညျမှာအားလုံးကြည့်ရှုရန်အဘို့အဖြစ်ကောင်းဖြစ်နိုင်ပါကစိတ်ဝင်စားဖို့ဖြစ်လိမ့်မည် လဲလှယ်၏နှုန်းထားများ Useless Ethereum Token တဦးတည်းစာမျက်နှာပေါ်တွင်.\nUseless Ethereum Token များ၏စျေးနှုန်းများ ကမ္ဘာ့အဓိကငွေကြေး\nUseless Ethereum TokenUET သို့ အမေရိကန် ဒေါ်လာUSD$0.00378Useless Ethereum TokenUET သို့ ယူရိုEUR€0.00321Useless Ethereum TokenUET သို့ ဗြိတိသျှ ပေါင်GBP£0.0029Useless Ethereum TokenUET သို့ ဆွစ် ဖရန့်CHFSFr.0.00345Useless Ethereum TokenUET သို့ နော်ဝေ ခရိုဏာNOKkr0.0337Useless Ethereum TokenUET သို့ ဒိန်းမတ် ခရိုဏာDKKkr.0.0239Useless Ethereum TokenUET သို့ ချက်ခိုရိုနာCZKKč0.0838Useless Ethereum TokenUET သို့ ပိုလန်ဇလော့တီPLNzł0.0141Useless Ethereum TokenUET သို့ ကနေဒါ ဒေါ်လာCAD$0.00501Useless Ethereum TokenUET သို့ ဩစတြေးလျ ဒေါ်လာAUD$0.00529Useless Ethereum TokenUET သို့ မက္ကဆီကို ပီဆိုMXNMex$0.084Useless Ethereum TokenUET သို့ ဟောင်ကောင် ဒေါ်လာHKDHK$0.0293Useless Ethereum TokenUET သို့ ဘရာဇီး ရီးယဲBRLR$0.0203Useless Ethereum TokenUET သို့ အိန္ဒိယ ရူပီးINR₹0.283Useless Ethereum TokenUET သို့ ပါကစ္စတန် ရူပီးPKRRe.0.639Useless Ethereum TokenUET သို့ စင်္ကာပူ ဒေါ်လာSGDS$0.00519Useless Ethereum TokenUET သို့ နယူးဇီလန် ဒေါ်လာNZD$0.00579Useless Ethereum TokenUET သို့ ထိုင်းဘတ်THB฿0.118Useless Ethereum TokenUET သို့ တရုတ် ယွမ်CNY¥0.0263Useless Ethereum TokenUET သို့ ဂျပန်ယန်းJPY¥0.404Useless Ethereum TokenUET သို့ တောင်ကိုရီးယား ဝမ်KRW₩4.48Useless Ethereum TokenUET သို့ နိုင်ဂျီးရီးယားနိုင်းရာNGN₦1.47Useless Ethereum TokenUET သို့ ရုရှ ရူဘယ်RUB₽0.277Useless Ethereum TokenUET သို့ ယူကရိန်း ဟီရီဗင်းညားUAH₴0.104\nUseless Ethereum TokenUET သို့ BitcoinBTC0.0000003 Useless Ethereum TokenUET သို့ EthereumETH0.00001 Useless Ethereum TokenUET သို့ LitecoinLTC0.00007 Useless Ethereum TokenUET သို့ DigitalCashDASH0.00004 Useless Ethereum TokenUET သို့ MoneroXMR0.00004 Useless Ethereum TokenUET သို့ NxtNXT0.295 Useless Ethereum TokenUET သို့ Ethereum ClassicETC0.000558 Useless Ethereum TokenUET သို့ DogecoinDOGE1.09 Useless Ethereum TokenUET သို့ ZCashZEC0.00005 Useless Ethereum TokenUET သို့ BitsharesBTS0.117 Useless Ethereum TokenUET သို့ DigiByteDGB0.121 Useless Ethereum TokenUET သို့ RippleXRP0.0134 Useless Ethereum TokenUET သို့ BitcoinDarkBTCD0.00013 Useless Ethereum TokenUET သို့ PeerCoinPPC0.0126 Useless Ethereum TokenUET သို့ CraigsCoinCRAIG1.72 Useless Ethereum TokenUET သို့ BitstakeXBS0.161 Useless Ethereum TokenUET သို့ PayCoinXPY0.0661 Useless Ethereum TokenUET သို့ ProsperCoinPRC0.475 Useless Ethereum TokenUET သို့ YbCoinYBC0.000002 Useless Ethereum TokenUET သို့ DarkKushDANK1.21 Useless Ethereum TokenUET သို့ GiveCoinGIVE8.2 Useless Ethereum TokenUET သို့ KoboCoinKOBO0.862 Useless Ethereum TokenUET သို့ DarkTokenDT0.00349 Useless Ethereum TokenUET သို့ CETUS CoinCETI10.93\nငွေလဲနှုန်းကိုနောက်ဆုံးရေးသားချိန်: Fri, 14 Aug 2020 08:10:02 +0000.


ဥရောပအသင်းတွေ အားပြိုင်ကြမယ့် ၂၀၁၈ ကမ္ဘာ့ဖလား ဆီမီးဖိုင်နယ်ပွဲစဉ်များ\n၂၀၁၈ ကမ္ဘာ့ဖလားပြိုင်ပွဲရဲ့ ဆီမီးဖိုင်နယ်ပွဲစဉ်များ\n9 Jul 2018 . 12:47 AM\n၂၀၁၈ ကမ္ဘာ့ဖလားပြိုင်ပွဲက ဆီမီးဖိုင်နယ်အဆင့်ကို ရောက်ရှိလာခဲ့ပါပြီ။ ဒီအချိန်မှာ ချန်ပီယံဆုကို ရရှိဖူးတဲ့ အသင်းက ၁၉၆၆ ချန်ပီယံ အင်္ဂလန်အသင်းနဲ့ ၁၉၉၈ ချန်ပီယံ ပြင်သစ်အသင်းတို့သာ ချန်ပီယံဟောင်းတွေအဖြစ် နောက်ဆုံး (၄)သင်းစာရင်းမှာ ပါဝင်လာခဲ့တယ်။ နောက်ဆုံး (၄)သင်းစာရင်းမှာ ပါဝင်လာတဲ့ ခရိုအေးရှားနဲ့ ဘယ်လ်ဂျီယံတို့ဆိုတာ ပြိုင်ပွဲသမိုင်းမှာ ဗိုလ်လုပွဲအဆင့်ကို တစ်ကြိမ်မှ မရောက်ဖူးခဲ့တဲ့ အသင်းတွေ။ ဆီမီးဖိုင်နယ်အတွဲအဖက်တွေအရ ပြင်သစ်နဲ့ ဘယ်လ်ဂျီယံ၊ ခရိုအေးရှားနဲ့ အင်္ဂလန်တို့ ထိပ်တိုက်ရင်ဆိုင်ရမယ်။ လက်ရှိအနေအထားအရ ဥရောပအသင်းတွေကြီး နောက်ဆုံး (၄)သင်းအဆင့်မှာ ပါဝင်ခဲ့တဲ့ (၉)ကြိမ်မြောက် ပြိုင်ပွဲဖြစ်ပြီး All-Europe Final အဖြစ် (၅)ကြိမ်မြောက် မြင်တွေ့ရတော့မယ့် ပြိုင်ပွဲတစ်ခုဖြစ်လာခဲ့တယ်။ ဘယ်လ်ဂျီယံနဲ့ ခရိုအေးရှားတို့သာ ချန်ပီယံဟောင်း ပြိုင်ဘက်တွေကို ဆီမီးဖိုင်နယ်မှာ ကျော်ဖြတ်နိုင်ခဲ့ရင် ချန်ပီယံအသင်းသစ်ကို သေချာပေါက် မြင်တွေ့ရမှာဖြစ်တယ်။ ခရိုအေးရှားအသင်းက ၁၉၉၈ ပြိုင်ပွဲမှာ တတိယဆု ရယူနိုင်ခဲ့တာက သူတို့ရဲ့ အအောင်မြင်ဆုံးဖြစ်သလို ၁၉၈၆ မှာ စတုတ္ထနေရာ ရရှိခဲ့တာက ဘယ်လ်ဂျီယံအတွက် အအောင်မြင်ဆုံး ပြိုင်ပွဲတွေဖြစ်ခဲ့တယ်။ ဒီအနေအထားမှာ ခရိုအေးရှားနဲ့ ဘယ်လ်ဂျီယံတို့ ဗိုလ်လုပွဲရောက်တာနဲ့ သူတို့ရဲ့ အအောင်မြင်ဆုံး ပြိုင်ပွဲအဖြစ် မှတ်တမ်းတင်နိုင်တော့မယ်။\nချန်ပီယံဟောင်းတွေအဖြစ် နောက်ဆုံး (၄)သင်းစာရင်းမှာ ပါဝင်လာတဲ့ ပြင်သစ်နဲ့ အင်္ဂလန်ဆိုတာကလည်း ကမ္ဘာ့ဖလားမှာ အိမ်ရှင်အဖြစ် လက်ခံကျင်းပခဲ့တဲ့ ၁၉၉၈ ပြိုင်ပွဲနဲ့ ၁၉၆၆ ပြိုင်ပွဲတွေမှာ ချန်ပီယံဖြစ်ခဲ့တာကလွဲလို့ ကျန်ပြိုင်ပွဲတွေမှာ ချန်ပီယံဆုကို ရယူနိုင်ခဲ့ခြင်းမရှိတဲ့ အသင်းတွေပါ။ အိမ်ရှင်ဖြစ်ခဲ့တဲ့ ပြိုင်ပွဲကလွဲလို့ ကျန်ပြိုင်ပွဲမှာ ချန်ပီယံမဖြစ်ဖူးတဲ့ အသင်းတွေဖြစ်လို့ ထိပ်သီးအသင်းတွေဖြစ်ပေမယ့် ‘လူမလေး၊ ခွေးမခန့်’ လိုဖြစ်နေလို့ ပြိုင်ဘက်တွေရဲ့ အိမ်ကျယ်အသင်းတွေအဖြစ် သတ်မှတ်ခံထားရတဲ့ အသင်းတွေပါ။ ဒီတစ်ကြိမ်မှာတော့ ဒီအနေအထားကို ခြေဖျက်ဖို့ သူတို့အတွက် အကောင်းဆုံးအနေအထားတစ်ရပ်ကို ကိုယ်စီပိုင်ဆိုင်ထားကြပါပြီ။ ဆီမီးဖိုင်နယ်ဆိုတဲ့ အတားအဆီးကို ဖြတ်ကျော်နိုင်တာနဲ့ သူတို့ရဲ့ အိပ်မက်တွေကို အကောင်အထည်ဖော်ဖို့ အနီးစပ်ဆုံးအနေအထားကို ရောက်ရှိလာတော့မှာပါ။ အိမ်ကျယ်အသင်းတွေ အဖြစ်ကနေ ရုန်းထွက်ဖို့ကြိုးပမ်းလာမယ့်အသင်းတွေနဲ့ ချန်ပီယံအသင်းသစ်အဖြစ် မှတ်တမ်းထိုးနိုင်ဖို့ ကြိုးပမ်းလာမယ့် အသင်းတွေရဲ့ ထိပ်တိုက်တွေ့ဆုံမှုတွေကြောင့် ၂၀၁၈ ကမ္ဘာ့ဖလားပြိုင်ပွဲရဲ့ ဆီမီးဖိုင်နယ်ပွဲစဉ်တွေက စိတ်လှုပ်ရှားမှုတွေကို ပေးစွမ်းနေဦးမှာပါ။\nဆီမီးဖိုင်နယ် ပွဲစဉ် (၂)ပွဲကို အပိုင်း (၂)ပိုင်းခွဲကြည့်မယ်ဆိုရင်တော့ ပြင်သစ်နဲ့ ဘယ်လ်ဂျီယံတို့က အကောင်းဆုံး ခြေစွမ်းတွေနဲ့ ဒီအဆင့်ကို ရောက်ရှိလာခဲ့တာဖြစ်ပြီး ခရိုအေးရှားနဲ့ အင်္ဂလန်တို့ကတော့ ခြေစွမ်းပိုင်းထက် ကံတရားကြောင့် ဒီအဆင့်အထိ ရောက်လာတဲ့ အသင်းတွေကို ယေဘုယျ သတ်မှတ်လို့ ရပါတယ်။ ပြင်သစ်နဲ့ ဘယ်လ်ဂျီယံတို့ဟာ အုပ်စုတွင်းမှာလည်း ပုံစံကောင်းတွေ ပြသနိုင်ခဲ့ပြီး အုပ်စု ပထမနေရာကို အသီးသီး ရရှိကာ နောက်တစ်ဆင့် တက်ရောက်ခဲ့တဲ့ အသင်းတွေဖြစ်ပါတယ်။ ပြင်သစ်အသင်းဟာ အာဂျင်တီးနား၊ ဥရုဂွေးတို့လို ကမ္ဘာ့ဖလား မှတ်တမ်းကောင်းတွေရှိတဲ့ အသင်းတွေကို အဆင့်ဆင့်ကျော်ဖြတ်ခဲ့ရသလို ဘယ်လ်ဂျီယံအသင်းဟာလည်း ဂျပန်၊ ဗိုလ်စွဲဖို့ ရေပန်းစားနေတဲ့ ဘရာဇီးလ်တို့ကို ခက်ခက်ခဲခဲကျော်ဖြတ်ခဲ့ရတယ်။ အတောင့်တင်းဆုံး လူစာရင်းကို နှစ်သင်းစလုံး ပိုင်ဆိုင်ထားသလို ခြေစွမ်းပိုင်း အကောင်းဆုံးရောက်နေတဲ့ အနေအထားတွေကြောင့် ဒီအဆင့်အထိ တက်ရောက်ခဲ့ကြတာပါ။\nဆီမီးဖိုင်နယ် လမ်းကြောင်းတစ်ဖက်မှာရှိနေတဲ့ ခရိုအေးရှားအသင်းနဲ့ အင်္ဂလန်အသင်းတို့ကတော့ ကံတရားရဲ့ ဖေးမှုတွေနဲ့ ဒီအဆင့်ထိ ရောက်လာခဲ့တယ်လို့ တွက်ဆလို့ရနေပါတယ်။ နာမည်ကြီးအသင်းတွေပါဝင်တဲ့ လမ်းကြောင်းကို ရှောင်လွှဲနိုင်ခဲ့သလို ပြိုင်ဘက်အသင်းတွေနဲ့ ရင်ဆိုင်ရာမှာလည်း ကံတရားရဲ့ ဖေးမမှုတွေရှိခဲ့တဲ့ အသင်းတွေဖြစ်ပါတယ်။ ခရိုအေးရှားအသင်းဟာ ရှုံးထွက် (၁၆)သင်းအဆင့်နဲ့ ကွာတားဖိုင်နယ်အဆင့်တွေမှာ ပြိုင်ဘက်အသင်းတွေကို ပယ်နယ်တီအဆုံးအဖြတ်နဲ့ ကျော်ဖြတ်နိုင်ခဲ့သလို၊ အင်္ဂလန်အသင်းကလည်း ရှုံးထွက်အဆင့်မှာ ကိုလံဘီယာအသင်းကို ပယ်နယ်တီအဆုံးအဖြတ်၊ ကွာတားဖိုင်နယ်မှာ ဆွီဒင်အသင်းကို ဂိုးသမား ပစ်ဖို့ဒ်ရဲ့ အံ့အားသင့်ဖွယ် လက်စွမ်းတွေကြောင့် ကျော်ဖြတ်လာနိုင်ခဲ့တာပါ။ ပုံစံကောင်းပြနေတဲ့ အသင်းနှစ်သင်းမှာ ဘယ်အသင်းက ဗိုလ်လုပွဲရောက်ပြီး၊ ကံတရားဖေးမမှုတွေ ရှိနေတဲ့ အသင်းနှစ်သင်းမှာ ဘယ်အသင်းက ဗိုလ်လုပွဲရောက်မလဲဆိုတာ စိတ်လှုပ်ရှားဖို့ ကောင်းနေခဲ့ပါပြီ။ ပြင်သစ်အသင်းနဲ့ ဘယ်လ်ဂျီယံအသင်းမှာ ဘယ်အသင်းက သူတို့ရဲ့ ခြေစွမ်းကောင်းကို ဆက်ထိန်းသွားနိုင်မလဲ၊ အင်္ဂလန်အသင်းနဲ့ ခရိုအေးရှားအသင်းတို့မှာကော ဘယ်အသင်းက ကံတရားဖေမမှုတွေကို ဆက်လက်ရရှိသွားမလဲဆိုတာ မကြာခင် အဖြေပေါ်သွားတော့မှာပါ . . .\n၂၀၁၈ ကမ္ဘာ့ဖလား ဆီမီးဖိုင်နယ် ပွဲစဉ်များ\nပြင်သစ် – ဘယ်လ်ဂျီယံ (ဗုဒ္ဓဟူးနံနက် ၀၀း၃၀ နာရီ)\nခရိုအေးရှား – အင်္ဂလန် (ကြာသပေးနံနက် ၀၀း၃၀ နာရီ)\nPhoto:STE India, AS, FIFA.com\n၂၀၁၈ ကမ်ဘာ့ဖလားပွိုငျပှဲရဲ့ ဆီမီးဖိုငျနယျပှဲစဉျမြား\n၂၀၁၈ ကမ်ဘာ့ဖလားပွိုငျပှဲက ဆီမီးဖိုငျနယျအဆငျ့ကို ရောကျရှိလာခဲ့ပါပွီ။ ဒီအခြိနျမှာ ခနျြပီယံဆုကို ရရှိဖူးတဲ့ အသငျးက ၁၉၆၆ ခနျြပီယံ အင်ျဂလနျအသငျးနဲ့ ၁၉၉၈ ခနျြပီယံ ပွငျသဈအသငျးတို့သာ ခနျြပီယံဟောငျးတှအေဖွဈ နောကျဆုံး (၄)သငျးစာရငျးမှာ ပါဝငျလာခဲ့တယျ။ နောကျဆုံး (၄)သငျးစာရငျးမှာ ပါဝငျလာတဲ့ ခရိုအေးရှားနဲ့ ဘယျလျဂြီယံတို့ဆိုတာ ပွိုငျပှဲသမိုငျးမှာ ဗိုလျလုပှဲအဆငျ့ကို တဈကွိမျမှ မရောကျဖူးခဲ့တဲ့ အသငျးတှေ။ ဆီမီးဖိုငျနယျအတှဲအဖကျတှအေရ ပွငျသဈနဲ့ ဘယျလျဂြီယံ၊ ခရိုအေးရှားနဲ့ အင်ျဂလနျတို့ ထိပျတိုကျရငျဆိုငျရမယျ။ လကျရှိအနအေထားအရ ဥရောပအသငျးတှကွေီး နောကျဆုံး (၄)သငျးအဆငျ့မှာ ပါဝငျခဲ့တဲ့ (၉)ကွိမျမွောကျ ပွိုငျပှဲဖွဈပွီး All-Europe Final အဖွဈ (၅)ကွိမျမွောကျ မွငျတှရေ့တော့မယျ့ ပွိုငျပှဲတဈခုဖွဈလာခဲ့တယျ။ ဘယျလျဂြီယံနဲ့ ခရိုအေးရှားတို့သာ ခနျြပီယံဟောငျး ပွိုငျဘကျတှကေို ဆီမီးဖိုငျနယျမှာ ကြျောဖွတျနိုငျခဲ့ရငျ ခနျြပီယံအသငျးသဈကို သခြောပေါကျ မွငျတှရေ့မှာဖွဈတယျ။ ခရိုအေးရှားအသငျးက ၁၉၉၈ ပွိုငျပှဲမှာ တတိယဆု ရယူနိုငျခဲ့တာက သူတို့ရဲ့ အအောငျမွငျဆုံးဖွဈသလို ၁၉၈၆ မှာ စတုတ်ထနရော ရရှိခဲ့တာက ဘယျလျဂြီယံအတှကျ အအောငျမွငျဆုံး ပွိုငျပှဲတှဖွေဈခဲ့တယျ။ ဒီအနအေထားမှာ ခရိုအေးရှားနဲ့ ဘယျလျဂြီယံတို့ ဗိုလျလုပှဲရောကျတာနဲ့ သူတို့ရဲ့ အအောငျမွငျဆုံး ပွိုငျပှဲအဖွဈ မှတျတမျးတငျနိုငျတော့မယျ။\nခနျြပီယံဟောငျးတှအေဖွဈ နောကျဆုံး (၄)သငျးစာရငျးမှာ ပါဝငျလာတဲ့ ပွငျသဈနဲ့ အင်ျဂလနျဆိုတာကလညျး ကမ်ဘာ့ဖလားမှာ အိမျရှငျအဖွဈ လကျခံကငျြးပခဲ့တဲ့ ၁၉၉၈ ပွိုငျပှဲနဲ့ ၁၉၆၆ ပွိုငျပှဲတှမှော ခနျြပီယံဖွဈခဲ့တာကလှဲလို့ ကနျြပွိုငျပှဲတှမှော ခနျြပီယံဆုကို ရယူနိုငျခဲ့ခွငျးမရှိတဲ့ အသငျးတှပေါ။ အိမျရှငျဖွဈခဲ့တဲ့ ပွိုငျပှဲကလှဲလို့ ကနျြပွိုငျပှဲမှာ ခနျြပီယံမဖွဈဖူးတဲ့ အသငျးတှဖွေဈလို့ ထိပျသီးအသငျးတှဖွေဈပမေယျ့ ‘လူမလေး၊ ခှေးမခနျ့’ လိုဖွဈနလေို့ ပွိုငျဘကျတှရေဲ့ အိမျကယျြအသငျးတှအေဖွဈ သတျမှတျခံထားရတဲ့ အသငျးတှပေါ။ ဒီတဈကွိမျမှာတော့ ဒီအနအေထားကို ခွဖေကျြဖို့ သူတို့အတှကျ အကောငျးဆုံးအနအေထားတဈရပျကို ကိုယျစီပိုငျဆိုငျထားကွပါပွီ။ ဆီမီးဖိုငျနယျဆိုတဲ့ အတားအဆီးကို ဖွတျကြျောနိုငျတာနဲ့ သူတို့ရဲ့ အိပျမကျတှကေို အကောငျအထညျဖျောဖို့ အနီးစပျဆုံးအနအေထားကို ရောကျရှိလာတော့မှာပါ။ အိမျကယျြအသငျးတှေ အဖွဈကနေ ရုနျးထှကျဖို့ကွိုးပမျးလာမယျ့အသငျးတှနေဲ့ ခနျြပီယံအသငျးသဈအဖွဈ မှတျတမျးထိုးနိုငျဖို့ ကွိုးပမျးလာမယျ့ အသငျးတှရေဲ့ ထိပျတိုကျတှဆေုံ့မှုတှကွေောငျ့ ၂၀၁၈ ကမ်ဘာ့ဖလားပွိုငျပှဲရဲ့ ဆီမီးဖိုငျနယျပှဲစဉျတှကေ စိတျလှုပျရှားမှုတှကေို ပေးစှမျးနဦေးမှာပါ။\nဆီမီးဖိုငျနယျ ပှဲစဉျ (၂)ပှဲကို အပိုငျး (၂)ပိုငျးခှဲကွညျ့မယျဆိုရငျတော့ ပွငျသဈနဲ့ ဘယျလျဂြီယံတို့က အကောငျးဆုံး ခွစှေမျးတှနေဲ့ ဒီအဆငျ့ကို ရောကျရှိလာခဲ့တာဖွဈပွီး ခရိုအေးရှားနဲ့ အင်ျဂလနျတို့ကတော့ ခွစှေမျးပိုငျးထကျ ကံတရားကွောငျ့ ဒီအဆငျ့အထိ ရောကျလာတဲ့ အသငျးတှကေို ယဘေုယြ သတျမှတျလို့ ရပါတယျ။ ပွငျသဈနဲ့ ဘယျလျဂြီယံတို့ဟာ အုပျစုတှငျးမှာလညျး ပုံစံကောငျးတှေ ပွသနိုငျခဲ့ပွီး အုပျစု ပထမနရောကို အသီးသီး ရရှိကာ နောကျတဈဆငျ့ တကျရောကျခဲ့တဲ့ အသငျးတှဖွေဈပါတယျ။ ပွငျသဈအသငျးဟာ အာဂငျြတီးနား၊ ဥရုဂှေးတို့လို ကမ်ဘာ့ဖလား မှတျတမျးကောငျးတှရှေိတဲ့ အသငျးတှကေို အဆငျ့ဆငျ့ကြျောဖွတျခဲ့ရသလို ဘယျလျဂြီယံအသငျးဟာလညျး ဂပြနျ၊ ဗိုလျစှဲဖို့ ရပေနျးစားနတေဲ့ ဘရာဇီးလျတို့ကို ခကျခကျခဲခဲကြျောဖွတျခဲ့ရတယျ။ အတောငျ့တငျးဆုံး လူစာရငျးကို နှဈသငျးစလုံး ပိုငျဆိုငျထားသလို ခွစှေမျးပိုငျး အကောငျးဆုံးရောကျနတေဲ့ အနအေထားတှကွေောငျ့ ဒီအဆငျ့အထိ တကျရောကျခဲ့ကွတာပါ။\nဆီမီးဖိုငျနယျ လမျးကွောငျးတဈဖကျမှာရှိနတေဲ့ ခရိုအေးရှားအသငျးနဲ့ အင်ျဂလနျအသငျးတို့ကတော့ ကံတရားရဲ့ ဖေးမှုတှနေဲ့ ဒီအဆငျ့ထိ ရောကျလာခဲ့တယျလို့ တှကျဆလို့ရနပေါတယျ။ နာမညျကွီးအသငျးတှပေါဝငျတဲ့ လမျးကွောငျးကို ရှောငျလှဲနိုငျခဲ့သလို ပွိုငျဘကျအသငျးတှနေဲ့ ရငျဆိုငျရာမှာလညျး ကံတရားရဲ့ ဖေးမမှုတှရှေိခဲ့တဲ့ အသငျးတှဖွေဈပါတယျ။ ခရိုအေးရှားအသငျးဟာ ရှုံးထှကျ (၁၆)သငျးအဆငျ့နဲ့ ကှာတားဖိုငျနယျအဆငျ့တှမှော ပွိုငျဘကျအသငျးတှကေို ပယျနယျတီအဆုံးအဖွတျနဲ့ ကြျောဖွတျနိုငျခဲ့သလို၊ အင်ျဂလနျအသငျးကလညျး ရှုံးထှကျအဆငျ့မှာ ကိုလံဘီယာအသငျးကို ပယျနယျတီအဆုံးအဖွတျ၊ ကှာတားဖိုငျနယျမှာ ဆှီဒငျအသငျးကို ဂိုးသမား ပဈဖို့ဒျရဲ့ အံ့အားသငျ့ဖှယျ လကျစှမျးတှကွေောငျ့ ကြျောဖွတျလာနိုငျခဲ့တာပါ။ ပုံစံကောငျးပွနတေဲ့ အသငျးနှဈသငျးမှာ ဘယျအသငျးက ဗိုလျလုပှဲရောကျပွီး၊ ကံတရားဖေးမမှုတှေ ရှိနတေဲ့ အသငျးနှဈသငျးမှာ ဘယျအသငျးက ဗိုလျလုပှဲရောကျမလဲဆိုတာ စိတျလှုပျရှားဖို့ ကောငျးနခေဲ့ပါပွီ။ ပွငျသဈအသငျးနဲ့ ဘယျလျဂြီယံအသငျးမှာ ဘယျအသငျးက သူတို့ရဲ့ ခွစှေမျးကောငျးကို ဆကျထိနျးသှားနိုငျမလဲ၊ အင်ျဂလနျအသငျးနဲ့ ခရိုအေးရှားအသငျးတို့မှာကော ဘယျအသငျးက ကံတရားဖမေမှုတှကေို ဆကျလကျရရှိသှားမလဲဆိုတာ မကွာခငျ အဖွပေျေါသှားတော့မှာပါ . . .\n၂၀၁၈ ကမ်ဘာ့ဖလား ဆီမီးဖိုငျနယျ ပှဲစဉျမြား\nပွငျသဈ – ဘယျလျဂြီယံ (ဗုဒ်ဓဟူးနံနကျ ၀၀း၃၀ နာရီ)\nခရိုအေးရှား – အင်ျဂလနျ (ကွာသပေးနံနကျ ၀၀း၃၀ နာရီ)


.:: IT WEB CRAZY BOY ::.: Firefox V13.0 & V17.0 [ Portable ]\nFirefox V13.0 & V17.0 [ Portable ]\nကျွန်တော်တို့ Flash Song တွေ နားထောင်ရတာ ကြိုက်တဲ့ သူတွေအတွက် Web Browser ထဲမှာဆိုရင် Firefox က အကောင်းဆုံး\nဖြစ်မှာပါ။ ဝဘ်ဆိုဒ်တွေထဲက Flash ဖိုင်တွေကို ဖွင့်တဲ့အခါ Firefox က အဆင်ပြေဆုံးပါပဲ။တစ်ချို့ Web Browser တွေမှာ ဆိုရင်\nFlash ဖိုင်တွေ မပေါ်တာမျိုးတွေ ဖြစ်တတ်လို့ပါ။ နောက်ပြီးတော့ Flash Song တွေ ဒေါင်းချင်ရင်လည်း တစ်ခြား ဘာဆော့ဝဲလ်မှ မသုံးပဲ\nအလွယ်တစ်ကူ ဒေါင်းယူနိုင်ပါတယ်။You Tube ဗွီဒီယိုတွေဆိုရင်လည်း Add On လေးထည့်ပြီးတော့ ကိုယ်ကြိုက်တဲ့ ဖော်မက် မျိုးစုံနဲ့\nဒေါင်းလို့ ရနေတာပါ။ ဝဘ်ဆိုဒ်တွေမှာ ထည့်ထားတဲ့ ကြော်ငြာတွေကိုလည်း မျက်စိနောက်လို့ ပိတ်ချင်ရင် ရပါသေးတယ်။\nကိုယ်လိုချင်တဲ့ အသုံးဝင်တဲ့ Add On တွေ မြောက်များစွာ ထည့်ပြီး သုံးနိုင်သလို HTML CSS လေ့လာတဲ့ သူတွေအတွက်လည်း\nအရမ်းကို အသုံးဝင်ပါတယ်။ ခုနောက်ပိုင်း သူငယ်ချင်းတစ်ချို့ Firefox Version မြင့်လာလို့ Update လုပ်တဲ့အခါ ဝဘ်ဆိုဒ်တွေထဲက\nခေါင်းစီး စာလုံးတွေနဲ့ မေးလ်ထဲက စာတွေအားလုံး Unicode နဲ့ ရေးထားတဲ့ ဆိုဒ်လို ဖြစ်နေလို့ဆိုပြီးတော့ သိပ်မသုံးကြတာလည်း ရှိတယ်။\nတစ်ခြား Web Browser တွေပြောင်းသုံးတော့လည်း သုံးနေကျ မဟုတ်တော့ သိပ်အဆင်မပြေဘူးပေါ့နော်..\nတစ်ကယ်လို့ သင့်မှာ Firefox Web Bowser မရှိသေးဘူးဆိုရင်တော့ အောက်က လင့်လေးကနေ သွားပြီး ဒေါင်းယူလိုက်ပါ။\nDownload Firefox from FileHippo.com\nဒါက ကျွန်တော် Upload တင်ပေးထားတဲ့ Firefox Portable လေးတွေပါ။\nသုံးချင်တယ်ဆိုရင်တော့ အောက်မှာ ဒေါင်းယူသွားနိုင်ပါတယ်...။\nDownload: Firefox V13.0 Portable\nDownload: Firefox V17.0 Portable\nFirefox ကိုအမြဲ သုံးနေတဲ့ သူငယ်ချင်းတွေ Version အသစ် Update ဖြစ်သွားပြီး မြန်မာဖောင့်တွေ ကောင်းကောင်းမပေါ်ရင်\nအောက်မှာ ပုံလေးတွေနဲ့ သေချာရှင်းပြပေးထားပါတယ်...။\nဒါကတော့ Firefox Update ဖြစ်နေတဲ့ ပုံပါ.......\nမေးလ်ထဲက စာတွေအားလုံး ဒီအတိုင်း ဖြစ်သွားတယ်......\nFirefox Menu ဘားက Tools >> Options ကို နှိပ်ပါ။\nအောက်ကလို ဘောက်လေး ပေါ်လာရင် Content ကို နှိပ်ပါ။ Default font: မှာ Zawgyi-One ကို ရွေးပေးပါ။ ပြီးရင် နောက်ထပ်\nAdanced ကို ထပ်နှိပ်ပြီးတော့ အထဲက ဖောင့်နေရာတွေမှာ Zawgyi-One ကို လိုက်ရှာပြီး ပြောင်းပေးလိုက်ပါ။\nဒီအောက်ကအတိုင်း ဖြစ်ရင် အိုကေပါပြီ။\nအဲဒါဆိုရင် မေးလ်ထဲက စာတွေအားလုံး ခုလို ပုံမှန် ဖြစ်သွားပြီပေါ့။ နောက်ထပ် Update ဖြစ်လည်း အဲလို ထပ်လုပ်ပေးလိုက်ရုံပါပဲ။\nဒါက Firefox ကို သုံးရတာ ကြိုက်ပေမယ့် မြန်မာဖောင့် အခက်အခဲဖြစ်နေတာကြောင့် စိတ်ပျက်ပြီး မသုံးချင်တော့တဲ့ သူငယ်ချင်းတွေအတွက်\nရှင်းပြပေးတာပါ။အဆင်ပြေလိမ့်မယ်လို့ ထင်ပါတယ်။ ပုံလေးတွေကို ကြည့်ပြီး လုပ်လိုက်ပေါ့နော်.. ဘာမှ မခက်ပါဘူး။\nPosted by Thurainlin at 13:31\nLabels: Firefox, Software, နည်းပညာ


Boiling Point | သင်ကာဘုန်းမြင့်-Thinker Bhone Myint\n← Post-Moderinism (Poem) – (the Last Part)\nTen Kinds of Reference Book →\n5 responses to “Boiling Point”\nဒီဆောင်းပါးကကောင်းတော့ကောင်းပါတယ်။ သိပ်တော့ မကြိုက်လှဘူး။ အခုလိုပြောတာ ရပါတယ်နော်။\nကျေးဇူး တင်ပါတယ်ဗျ.။ ဂဲလ်စပန်က အမေရိကန် နိုင်ငံသား ထင်တယ်နော်..။ အမေရီကန် ဦးဆောင်ပြီး ကမ္ဘာလုံးချီ ပူးပေါင်း ဆောင်ရွက်ကြဖို့ နှိုးဆော်ထားတယ်..။\nတကယ်တမ်းကျတော့..သဘာဝ ပတ်ဝန်းကျင် ထိန်းသိမ်းရေးနှင့်. ကာဘွန် ထုတ်လုပ်မှု လျှော့ချရေးမှာ အမေရိကန် လက်မှတ်မှ မထိုးခဲ့တာ..။ ပြီးတော့ ဂလိုဘယ် သဘော ပူးပေါင်းမှုမှာ လက်တဆုပ်စာ နိုင်ငံလေးတွေတောင် မပူးပေါင်း နိုင်သေးဘူးနော်….။\nဘာပဲ ဖြစ်ဖြစ် ပြဿနာကို ချပြသွားတဲ့ အတွက်တော့ လေးစားရပါတယ်.။ ခုလို ဘာသာပြန်ပြီး မိတ်ဆက်ပေးတဲ့ အတွက်လည်း ကျေးဇူး အထူးတင်ပါတယ်..။\nသိပ္ပံပညာမှာ မျှော်လင့် နေသလို.. နိုင်ငံရေးမှာလည်း မဟာပေါင်းစည်းမှု သီအိုရီ တခု ဖော်ထုတ်နိုင်ရင် သိပ်ကောင်းမှာပဲ..။ ဒါမှ မဟုတ်.. နိုင်ငံရေး သမားကြီး တယောက် ပြောဖူးသလို…နိုင်ငံ့ ခေါင်းဆောင်တွေ အားလုံးကို ခန့်အပ်တော့မယ် ဆိုရင် ပထမမဂ်လောက် ရပြီးမှ ခန့်အပ်ရင် ဘာပြဿနာမှ ရှိတော့မှာ မဟုတ်ဘူးလို့ပဲ…မျှော်လင့်မိတယ်….း)….\nကြိုက်ပါ၏။ ပွင့်ပွင့်လင်းလင်း ဝေဖန်ပါ။ လွတ်လပ်စွာ ကွဲလွဲနိုင်ပါတယ်။\n၂၀၀၆ ကရေးခဲ့တာဆိုတော့ လတ်တလော အဖြစ်အပျက်တွေ ဘာမှ ထပ်မထည့်နိုင်ဘဲ ဒီအတိုင်း တင်တာသာ ဖြစ်ပါတယ်။\nလျှာရှည်ပြီး ဖြတ်ညှပ်တာ အပိုင်းအစများသွားတော့ ဖတ်ရတာ ဆက်မမိဘဲ ရှုပ်နေကြတာတော့ သည်းခံကြပါကုန်။\nဟုတ်ကဲ့…အဲဒါ ကျန်ခဲ့တယ်..ဦးသင်ကာ.။ ၂၀၀၆ နဲ့ ၂၀၀၉ တော်တော် ကွာသွားပြီ ဆိုတာ…။